ZBOR ZDRUŽENEGA DELA,
ZBOR OBČIN IN
DRUŽBENOPOLITIČNI ZBOR

SKUPŠČINE SOCIALISTIČNE REPUBLIKE SLOVENIJE

Sejni zapiski

10. skupna seja - 27. november 1989

**VSEBINA**

**SKUPNA SEJA VSEH ZBOROV SKUPŠČINE
SOCIALISTIČNE REPUBLIKE SLOVENIJE**

**(10. seja -27. november 1989)**

**PRED DNEVNIM REDOM: STRAN**

1. Izvolitev Komisije za verifikacijo

pooblastil in imunitetna vprašanja 1

1. Določitev dnevnega reda 1

**DNEVNI RED:**

1. Razprava o aktualnih
političnih in ekonomskih
razmerah v Socialistični
avtonomni pokrajini Kosovo 2

**GOVORNIK:**

Jože Knez 3

2- Poročilo Komisij za
verifikacijo pooblastil
in imunitetna vprašanja 16

**GOVORNIKA:**

Milan Ocepek 16

Stanko Zlobko 17

1. Odobritev zapisnikov 8.

in 9. skupne seje 17

1. Dodatno poročilo Komisije

za verifikacijo pooblastil
in imunitetna vprašanja 18

**GOVORNIK:**

Milan Ocepek 18

1. Nadaljevanje razprave o
aktualnih in ekonomskih
razmerah v Socialistični

avtonomni pokrajini Kosovo 18

**GOVORNIKI:**

Janja Dimitrovič 19

Boris Požar 20

Bogdan Koželj 21

Nuša Kerševan 22

Vinko Gobec 25

Vlado Pogorevčnik 27

Franc Bašar 31

Ivica Kavčič 32

Silvo Komar 3 3

Lea Oražem 36

Ciril Baškovič 37

Ferdo Rakuša 38

Sonja Lokar 39

Anica Popovič 42

Vinko Rous 44

Silvo Fatur 44

Marinka Škrinjar 45

Mirko Kaplja 45

Marjan Lenarčič 46

Borut Plavšak 48

Mauricio Olenik 50

Zoran Thaler 51

Ivan Atelšek 53

Franc Trebše 54

Sergij Pelhan 55

Friderik Ucman 56

Božo Kovač 57

Brane Musar 58

Ciril Hrovatin 60

6- Odločitve, ki so jih sprejeli
pristojni organi v
Socialistični republiki
Sloveniji v zvezi z napovedanim
mitingom v Ljubljani 61

**GOVORNIKI:**

Janez Bohorič 61

Tomaž Ertl 62

Milan Jelenc 63

7• Predlog ugotovitev, stališč in
sklepov o aktualno političnih
in ekonomskih razmerah v
Socialistični avtonomni
pokrajini Kosovo 64

**GOVORNIKA:**

Jože Knez 64

Miran Potrč 66

Seznam govornikov Il/l

II/1

**SEZNAM GOVORNIKOV**

**SKUPNA SEJA VSEH ZBOROV SKUPŠČINE
SOCIALISTIČNE REPUBLIKE SLOVENIJE**

**(10. Seja - 27. november 1989)**

**GOVORNIKI: STRAN**

Atelšek Ivan 53

Bašar Franc 31

Baškovič Ciril 37

Bohorič Janez 61

Dimitrovič Janja 19

Ertl Tomaž 62

Fatur Silvo 44

Gobec Vinko 25

Hrovatin Ciril 60

Jelenc Milan 63

Kaplja Mirko 45

Kavčič Ivica 32

Kerševan Nuša 22

Knez Jože 3, 64

Komar Silvo 33

Kovač Božo 57

Koželj Bogdan 21

Lenarčič Marjan 46

Lokar Sonja 39

Musar Brane 58

Ocepek Milan 16, 18

Olenik Mauricio 50

Oražem Lea 36

Pelhan Sergij 55

Plavšak Borut 48

Pogorevčnik Vlado 27

Popovič Anica 42

Potrč Miran 67

Požar Boris 20

Rakuša Ferdo 38

Rous Vinko 44

Škrinjar Marinka 45

Thaler Zoran 51

Trebše Franc 54

Ucman Friderik 56

Zlobko Stanko 17

**SKUPNA SEJA VSEH ZBOROV**

**SKUPŠČINE SOCIALISTIČNE REPUBLIKE SLOVENIJE**

**10. seja**

**(27. november 1989)**

**Sejo je vodil Miran Potrč, predsednik Skupščine SR
Slovenije.**

**PREDSEDNIK MIRAN POTRČ:** Tovarišice in tovariši delega-
ti! Pričenjam 10. skupno sejo zborov Skupščine SR Slovenije, ki
sem jo sklical na podlagi 364. člena Ustave SR Slovenije in 134.
člena Poslovnika Skupščine SR Slovenije. Poleg delegatov vseh
zborov so na seji navzoči tudi predsednik, podpredsednik in član
Izvršnega sveta, predstavniki vodstev družbenopolitičnih organi-
zacij, Gospodarske zbornice in predstavniki Predsedstva SR
Slovenije. Moram vam reči, da ta objava, ki sem jo pravkar dal,
ne drži za ta moment, vendar bodo kasneje navzoči. Sedaj je bil
na Predsedstvu razgovor, ki še ni končan in bodo predsednik in
nekateri člani Izvršnega sveta, predstavniki družbenopolitičnih
organizacij in Predsedstva prišli nekoliko kasneje na sejo.

V skladu s poslovnikom moramo najprej verificirati
mandate delegatov Zbora združenega dela in Zbora občin in ugoto-
viti sklepčnost seje. Predlagam, da se v verifikacijsko komisijo
Zbora združenega dela izvoli naslednje delegate: Milan Ocepek,
Anton Količ in Karol Cmok. Sprašujem delegate Zbora združenega
dela, ali želi kdo dati kakšen drugačen predlog za verifikacijsko
komisijo? (Ne.) Potem prosim, da delegati Zbora združenega dela
soglasno izvolijo verifikacijsko komisijo. Predlagam, da izvolimo
še verifikacijsko komisijo Zbora občin. Predlagam naslednje
delegate: Stanko Zlobko, Mladen Radojčič in Aleksander Rihter.
Zeli od delegatov Zbora občin kdo dati kakšen drugačen predlog
za verifikacijsko komisijo? (Ne želi.) Potem dajem predlog
verifikacijske komisije na glasovanje.

Kdo od delegatov Zbora občin je za ta predlog, naj,
prosim, dvigne roko. Hvala. Je kdo proti? (Nihče.) Vzdržani?
(Nihče.)

Ugotavljam, da je tudi Zbor občin izvolil verifika-
cijsko komisijo. Obe komisiji bi prosil, da pregledata poobla-
stila delegatov in pripravita poročilo za skupni seji.

Predlagam **DNEVNI RED,** ki ste ga dobili s sklicem seje,
to je najprej odobritev zapisnika 8. in 9. skupne seje in drugič
razprava o aktualnih političnih ekonomskih razmerah v Socialis-
tični avtonomni pokrajini Kosovo. Želi kdo razpravljati o predlo-
gu dnevnega reda? (Ne želi.) Potem prosim, da z dvigom rok
potrdimo dnevni red.

Prosim, kdo je za? Hvala.

Ugotavljam, da smo soglasno sprejeli predlagani dnevni
red.

Sprašujem poročevalce verifikacijske komisije Zbora
združenega dela in Zbora občin ali je verifikacija bila ob vhodu
v dvorano opravljena in je možno dati takoj poročilo, ali se
morata obe komisiji še sestati? Tov. Milan Ocepek, je možno dati

takoj poročilo? Prav. Bomo potem kasneje verificirali poročilo in
zato tudi predlagam, da bi potem, ko bo ugotovljena sklepčnost
zborov, najprej poslušali uvod tovariša Kneza k 2. točki dnevnega
reda. **RAZPRAVA O AKTUALNIH POLITIČNIH IN EKONOMSKIH RAZMERAH V
SOCIALISTIČNI AVTONOMNI POKRAJINI KOSOVO.** V zvezi s to točko bi
želel povedati, da je ta seja sklicana na podlagi sklepa Pred-
sestva Skupščine SR Slovenije. Ne samo na podlagi lastnih odloči-
tev, ampak vrste pobud, ki so bile dane s strani občanov, skupin
delegatov, DPO, da razmere v SAP Kosovu in njihov prenos, tudi na
aktualne politične razmere v Sloveniji, posebej tudi z napoveda-
nim mitingom, terjajo, da se posebej sestane tudi Skupščina SR
Slovenije in razpravlja o teh vprašanjih.

Mi smo na to sejo posebej povabili tudi predsednika
Komisije Skupščine SFRJ za spremljanje programa o Kosovu, tov.
Branka Kostiča, ki nam je danes sporočil, da se zahvaljuje za
poziv, da pa ne more prisostvovati naši seji, ker ima prej
sprejete druge obveznosti in da je predlagal članu njegove
komisije, tovarišu Božu Kovaču, da v imenu te komisije prisost-
vuje naši seji, kar je tovariš Božo Kovač tudi sprejel. Medtem
sem tudi opravil razgovor s tovarišem Kovačem, ki pravi, da bo v
imenu te komisije prisostvoval naši seji.

Drugače pa je tovariš Kostič sporočil, da nas spominja,
da je Skupščina SFRJ do sedaj večkrat razpravljala o uresni-
čevanju jugoslovanskega programa o Kosovu in sprejela ustrezne
sklepe, priporočila in sugestije, ki so bile objavljene v Uradnem
listu in ki predstavljajo po njegovem mnenju solidno podlago za
oceno nadaljnjih smeri, angažiranje posameznih subjektov, torej
tudi pristojnih organov socialističnih republik in socialističnih
avtonomnih pokrajin na izvrševanju programa. Prav tako nas
obvešča, da je komisija na 24. seji, oktobra tega leta, razpra-
vljala in podprla predlog ZIS za spremembe in dopolnitve jugoslo-
vanskega programa v tem poročilu, ki je bilo dostavljeno tudi
koordinatorju v Sloveniji, tovarišu podpredsedniku Jožetu Knezu,
kjer so navedena temeljna stališča in predlogi predstavnika ZIS,
članov komisije, kot tudi same komisije. Z obvestilom o tem nam
želi uspeh pri delu in nas prisrčno pozdravlja. Mi smo za sejo
poslali povabilo iz predsedstva tudi predsedniku Skupščine SR
Srbije in predsedniku Skupščine SAP Kosova. V petek so iz mojega
kabineta preverjali ali bodo predstavniki obeh skupščin priso-
stvovali današnji seji. Obvestila o tem nismo dobili in ugota-
vljam, da se bodo predstavniki obeh skupščin kljub našemu pova-
bilu naši seji odzvali.

Rad bi vas na začetku obvestil še o tem, kar je sicer
bilo objavljeno, da smo v zvezi z razpravo, posebej o mitingu,
dobili pisno 24. novembra tudi stališče Sabora SR Hrvaške, ki je
bilo poslano Predsedstvu SFRJ, Skupščini SFRJ, vsem skupščinam
socialističnih republik in socialističnih avtonomnih pokrajin in
Zveznemu izvršnemu svetu.

V teh stališčih Sabor SR Hrvaške ugotavlja, da odločno
nasprotuje mitingu 1.12.1989 v Ljubljani in poziva Skupščino
SFRJ, Skupščino SR Srbije in Skupščino SAP Kosova ter vse z
ustavo pristojne državne organe, da v okviru svojih pristojnosti
sprejmejo ukrepe in preprečijo, da bi bil takšen miting izveden.

Za samo točko dnevnega reda ste dobili ustrezna gradi-
va, dobili ste stališča, ki so jih sprejeli zbori na skupni seji
30. marca 1989 o aktualnih družbenopolitičnih razmerah v
Sloveniji in v SFRJ in uresničevanje programa za Kosovo. Dobili
ste pismo IS Skupščine SR Slovenije z nekaterimi aktualnimi
vprašanji, povezanimi z razmerami v SAP Kosovu, predlog sprememb
in dopolnitev jugoslovanskega programa, ukrepov in aktivnosti za
zaustavljanje izseljevanja Srbov in Črnogorcev s Kosova, hitrejšo
vrnitev tistih, ki so ga zapustili in prihod vseh, ki želijo
živeti in delati na Kosovu. To gradivo je bilo vročeno delegatom
na seji 22. novembra. Dobili so gradivo IS, ki se nanaša na
predvideni miting Srbov in Črnogorcev v Ljubljani dne 1. decem-
bra, to je dokumentacija o vlogi za dovoljenja in samo to odlo-
čbo.

Danes smo vam na klop dali možni predlog ugotovitev
stališč in sklepov, ki naj bi jih danes sprejeli na skupni seji.
Veste, da smo prejšnjo sredo na vsakem zboru imenovali določeno
skupino delegatov, ki naj bi skupaj na današnji seji spremljala
razpravo in oblikovala predlog stališč in sklepov. Prejšnji petek
se je ta skupina že sestala in pripravila prvi osnutek, da bi
lažje tekom razprave spremljali tudi ta osnutek in dajali konkre-
tna dopolnila, kaj naj bi bila vsebina sklepov. To skupino
sestavljajo delegati iz Zbora združenega dela: Milan Lokar,
Friderih Kucman in Tone Vahin; iz Zbora občin: Judež Dular, Jože
Zakonjšek in Ivica Kavčič; iz Družbenopolitičnega zbora: Sonja
Lokar, Miran Potrč in Zoran Thaler. Skupino pa vodi podpredsednik
Skupščine SRS tovariš Jože Knez.

Danes ste na kop prejeli tudi pregled izjav občinskih
skupščin, družbenopolitičnih organizacij, društev, organizacij
združenega dela in občanov, ki so bile naslovljene na Skupščino
Socialistične republike Slovenije in ki se nanašajo na miting
Srbov in Črnogorcev v Ljubljani. Mi smo smatrali, da je boljše,
da dobite takšen skupen pregled, kot da bi res veliko število teh
poročil, ki ste jih v teh dneh dobili, vsakega posebej
razmnoževali in vam jih dajali na klop. To so osnovne
informacije, ki sem vam jih bil dolžan dati.

In zdaj predlagam, da pred verifikacijo mandatov
poslušamo uvodno besedo podpredsednika Skupščine Socialistične
republike Slovenije tovariša Jožeta Kneza. Tovariš Jože Knez,
izvoli.

**JOŽE KNEZ:** Tovarišice in tovariši! Več je razlogov, da
ponovno odpiramo razpravo o Kosovu. Prejeli smo pobudo v zvezi z
odpoklicem naših miličnikov s Kosova, ljudje so razburjeni
zaradi napovedanega mitinga v Ljubljani, ki ga odklanjajo, imamo
pobude za revizijo naše pomoči manj razvitim republikam in SAP
Kosovu, v razpravi v skupščini pa je tudi jugoslovanski program
pomoči tej pokrajini. O Kosovu je naša skupščina že razpravljala
30. marca, ko je bila skupna seja namenjena obravnavi aktualnih
družbenopolitičnih razmer v SR Sloveniji in SFR Jugoslaviji ter
uresničevanju programa za Kosovo in ko smo protestirali proti
uvedbi izrednih razmer. Takrat smo tudi pozvali Skupščino SFRJ
ter skupščine vseh drugih republik in obeh pokrajin, da seznanijo
svoje delegate z našimi stališči in da pričnemo ustvarjativzdušje medsebojnega sodelovanja za uresničevanje gospodarskih in
družbenih reform. Predlagali smo, da si Jugoslavija zastavi cilj
čimprejšnje odprave razlogov, ki so bili povod za uvedbo izrednih
razmer na Kosovu, in sicer z aktivnostjo vseh ljudi na Kosovu, na
demokratičen način in z legalnimi institucijami. Naša skupščina
na svojo pobudo ni dobila odgovora niti iz Skupščine SFRJ niti od
skupščin drugih republik in pokrajin. Današnje stanje pa potrjuje
upravičenost naših takratnih opozoril. Vsi podatki, ki jih imamo
na voljo, namreč ponujajo skupno oceno, da:

1. se nadaljuje izseljevanje Srbov in Črnogorcev,
2. gospodarski razvoj nazaduje,
3. ni zagotovljen mir in sodelovanje z ljudmi različnih
narodnosti in da so se pripadniki narodov in narodnosti drug
drugemu popolnoma odtujili,
4. večajo se lokalni nemiri.

Kaj storiti? Uradna politika Kosova, Srbije in Jugosla-
vije je enotna v tem, da je treba probleme še nadalje reševati z
uporabo prisilnih ukrepov. Tudi program ukrepov in aktivnosti za
zaustavljanje izseljevanja Srbov in Črnogorcev s Kosova sledi tej
opredelitvi, kar je razvidno iz uvoda k programu. Citiram besedi-
lo drugega odstavka 1. točke in del 2. točke:

"Delovanje albanskih nacionalistov in separatistov na
Kosovu je usmerjeno v rušenje pridobitev naše revolucije, rušenje
ustavne ureditve in razbijanje jugoslovanske skupnosti, da bi se
na račun njenega ozemlja ustvarila nova, ena nacionalna država,
t.i. velika Albanija. Eden strateških ciljev velikoalbanskih
nacionalistov in separatistov z izseljevanjem Črnogorcev in
drugih občanov, ki niso albanske narodnosti, iz Kosova ustvariti
"etnično čisto Kosovo". Zato je zaustavljanje izseljevanja Srbov,
Črnogorcev in drugih občanov, ki niso albanske narodnosti, ki
želijo živeti in delati na Kosovu, in izboljšanje spremenjene
nacionalne strukture na Kosovu glavna in zelo nujna, pa tudi
trajna naloga jugoslovanske skupnosti.

Z uresničevanjem nalog političnega izhodišča CK ZKJ o
Kosovu, sklepov XIII; kongresa ZKJ ter sklepov IX, XVII. in XX.
seje CK ZK Jugoslavije je nujno z energičnimi ukrepi samoupravnih
in državnih organov SAP Kosovo, SR Srbije in SFRJ ter vse jugo-
slovanske skupnosti čimprej odpraviti vzroke za motnje v mednaci-
onalnih odnosih, ki so posledica dolgotrajnega delovanja alba-
nskega nacionalizma in separatizma in odločno uresničiti politiko
popolne nacionalne enakopravnosti, uveljavljanja bratstva in
enotnosti, sožitja ter samoupravnega družbenoekonomskega razvoja
kot nenadomestljivega temelja za premagovanje kriznih razmer na
Kosovu." Konec citata.

Te ocene, predvsem pa njene logike naša skupščina ne
more sprejeti, če hoče ostati zvesta svojim stališčem, sprejetim
marca. Zato je njihovo veljavnost za sedanje razmere treba
preveriti na današnjem zasedanju. Ob novih pobudah mora naša
skupščina oceniti tudi precejšnjo nenaklonjenost, ki so je bila
deležna naša dosedanja prizadevanja. Pomen Kosova za nas v
Sloveniji in za vso Jugoslavijo je gotovo zelo velik, da opravi-
čuje današnje zasedanje. Ob razmišljanjih, kaj storiti, pa se,
žal, soočamo tudi s polarizacijo med dvema Jugoslavijama. Razha-
jamo se v odnosih med narodi in narodnostmi. Pojavlja sevprašanje, ali bi v takšni Jugoslaviji, kot se nam vsem ponuja s
Kosova, Slovenci, pa tudi mnogi drugi, želeli živeti. Kosovo je
torej vprašanje, kako bo živela - ali če potenciram, tudi preži-
vela Jugoslavija.

Tako usodno vprašanje terja nadvse odgovorno obravnavo.
Za površnosti, demagogijo, čustvenost in napake pri tem ne bi
smelo biti prostora. To pa pomeni, da se odločitve morajo opirati
na pravilne ocene razmer in možnosti na Kosovu in v Jugoslaviji.
0 Kosovu smo doslej premalo vedeli, na voljo pa imamo tudi veliko
netočnih informacij. Marca sem v skupščini opozoril, da je resnic
o Kosovu lahko več. Naše vedenje o Kosovu pa se ni povečalo. Prej
lahko rečemo, da vemo manj, saj so informacije omejene in po-
vršne, pokriva jih doktrinacija srbske in kosovske uradne poli-
tike, vsiljivost medijske vojne in molk Albancev.

Minimalna zahteva, ki jo v pogovorih največkrat
poudarjajo subjekti v SAP Kosovo, je, da v primeru, če v posame-
znih delih države niso pripravljeni kosovskemu vodstvu in politi-
ki, ki jo je zgradilo na enotni podlagi z vodstvom SR Srbije,
nuditi pomoč - da se omogoči naprednim silam na Kosovu, da
čimprej dobijo bitko proti velikoalbanskemu nacionalizmu in
separatizmu, da se zlomijo korenine kontrarevolucije in da se
stabilizira stanje v SAP Kosovo - naj se vsaj vzdržijo takšnih
izjav in aktivnosti, ki ovirajo delovanje naprednih sil na
Kosovu.

Takšna opcija je mogoča. Možno je tudi, da se Slovenija
v zvezi s Kosovom popolnoma deangažira. Vendar bi bilo to emoci-
onalno dejanje, ki ga v razmerah, kjer je čustev že tako preveč,
popolnoma nepremišljeno in neodgovorno, SR Sloveniji in njenemu
vodstvu se tudi na vseh ravneh, od občinskih, pokrajinskih,
srbskih in zveznih očita, da naša politika otežuje stabilizacijo
na Kosovu s tem, da vzbuja pri Albancih upe o dosegi vsega, kar
smo izpeljali v SR Sloveniji. To je nekaj objektivnosti. Mi sicer
ne izvažamo "kontrarevolucije" na Kosovo, vendar naš vpliv
obstaja in deluje na vedenje Albancev in tudi drugih, kar ni
posledica naše aktivnosti, temveč objektivna posledica našega
obstoja in značaja naših pogledov na bodočnost Slovenije in
Jugoslavije, Evrope in sveta. Za ljudi, ki so tudi drugod v
Jugoslaviji podobnega mišljenja kot večina Slovencev, smo napoved
drugačnih razvojnih možnosti. Za njih smo se sami odločili in
vanje verujemo, čeprav so tudi v Sloveniji razlike v predstavah,
po kakšni poti naj dosežemo naše cilje: demokracijo, uvajanje
Pluralizma idej in lastnin, tržno in odprto gospodarstvo, pravice
in svoboščine človeka, pripadnost Evropi, pluralen politični
sistem in pravno državo nekateri razlikujejo. Teh ciljev ta
skupščina ne more revidirati, ker smo se zanje že pogosto in v
različnih oblikah izrekli in jih je politično vodstvo dolžno
uveljavljati tudi na skupni zvezni ravni.

Cilje, ki sem jih naštel, sicer priznava danes vsa
Jugoslavija; zakaj nas potem toliko napadajo? Sodim, da je to
mogoče zato, ker si posamezna okolja pod temi cilji predstavljajo
različno realnost. Mogoče izvira ta različnost tudi iz različ-
nosti, kako doseči te cilje, kar terja različne poti. Kosovski
problem je v tem pogledu posebno zapleten. Najprej je tu vpra-
šanje Albancev in Srbov na Kosovu, kot tudi Srbije kot njihoverepublike; prav tako se pojavlja vprašanje drugih republik in
odnos med ljudmi. Posebno težaven pa je tudi zaradi izredno male
stopnje razvitosti in velikega demografskega razvoja, ker oboje
povzroča revščino. Vprašanje za nas pa je, koliko lahko odstopimo
od naših idej zaradi miru v Jugoslaviji?

Ali to sploh hočemo? Ali je to sploh koristno in
mogoče? Zakaj je to sploh potrebno?

Kadar govorimo o tem, govorimo o pogojih, v katerih
nameravamo živeti v Jugoslaviji. Vemo, da nas nekateri razumejo
dobrohotno, drugi pa ostro zavračajo. Nam so zelo pomembna mnenja
prvih, druge poskušamo samo opozoriti na tveganja, ki jih
neprava politika lahko prinese. Obseg, zlasti pa značaj teh
tveganj je negotov, neraziskan in nedoločljiv. Gotovo pa se lahko
tudi vprašamo, ali je prav, da na ta tveganja kar tako prista-
jamo .

Zahtevamo predvsem, da smo vprašani, kadar stopamo v
tveganja, ne pristajamo pa, da ima lahko nekdo pravico, da drži
sprožilec v roki in odloča o njegovi uporabi, pri čemer naj bi
vsi nosili posledice eksplozije.

Tovariši in tovarišice! Rekel sem že, da smo slabo
poučeni o resnici na Kosovu. Uradne ocene nas ne prepričujejo,
saj so polne trditev, ki nam ničesar ne prepovedo. Trditve, ki
jih izrekajo in ocene so za nas prazne besede. Pojmi kot kontra-
revolucija, iridenta, separatizem, notranji sovražnik in še kaj
so za nas pojmi, ki predstavljajo neko nečedno preteklost, ko so
se pod temi naslovi tudi v Sloveniji preganjale ideje, različnost
in svoboda, česar se sramujemo in obžalujemo. Obtožujemo zlasti
ta dejanja, ker so izpraznila tako plemenite pojme, kot je
socializem, samoupravljanje, delo in delavec, ki bi jim želeli
vrniti stari blesk. Zato smo ob ponovni uporabi teh pojmov
previdni in želimo biti podrobno seznanjeni z dokazi, ki take
trditve neposredno potrjujejo.

Zato smo iskali odgovor, kaj se na Kosovu resnično
dogaja. Zato smo spraševali ljudi, ki so dalj časa delali na
Kosovu, kaj o njem vedo: novinarje, gospodarstvenike, politike in
miličnike. Ker so bili slednji prav sredi dogodkov, smo z zani-
manjem brali njihovo videnje Kosova. Njihovo videnje ni analiza,
ni dokument, je samo opis. Citiram del njihovega zapisa:

"Nepoučen in neinformiran obiskovalec SAP Kosova na
prvi pogled ničesar ne opazi, saj se v vsakodnevnem življenju ne
manifestira ničesar, kar bi dajalo vtis, da vladajo v pokrajini
izredne razmere - razen prisotnosti večjega števila pripadnikov
milice. Tudi samo prebivalstvo ne daje vtisa, da bi ti ukrepi kaj
posebno vplivali na njihovo počutje. Vsi dogodki, ki so znani
širši javnosti, niso odraz vsakdanjega življenja, ampak neke
vsiljene situacije, ki se odraža v vseh oblikah življenja in
dela. Te situacije so skrhani mednacionalni odnosi v delovnih
organizacijah, težave v družbenih dejavnostih zaradi težkih
finančnih situacij, ki med drugim prerašča v mednacionalno
sprtost. Politična in delovna diferenciacija v bistvu ni nič
drugega kot metoda za pridobitev vseh ključnih pozicij družbenega
in političnega življenja na Kosovu.

Prebivalstvo na Kosovu se tako po naši oceni ne zbira
in dogovarja izven omenjenih okolij. V vseh teh okoljih prihajado težav, kot so prekinitve dela, bojkot pouka in poučevanja,
mednacionalni spori zaradi različnih pravic posameznikov, raznih
škod v kmetijstvu itd. Ko ti dogodki dobijo medijsko predstavitev
in so znani širši javnosti, se praviloma vsem doda predznak, da
so delo albanskih separatistov in nacionalistov. Takšno enostra-
nsko predstavljanje dogodkov začno komentirati prebivalci, ki
dajejo podporo eni in drugi strani.

Ker so javnosti predstavljeni samo dogodki, ki so jih
po oceni delavcev, občanov, državnih organov in drugih struktur
povzročali albanski separatisti, se prepad med Albanci in pripa-
dniki drugih narodov in narodnosti na Kosovu poglablja. Tako je
vsak, ki je pristaš neke gonje in protialbanske propagande,
"jugoslovansko opredeljen", vsi drugi pa so sovražniki.

Tako stanje s pridom izkoriščajo pripadniki srbske in
črnogorske narodnosti, ki za vse, kar jim ni všeč ali jih ovira
pri njihovih ciljih ali uspehih, krivijo albanski separatizem.
Tako se zbirajo v skupine in protestirajo, zahtevajo pospešeno
reševanje in diferenciacijo, ukrepanje milice, stroge kazni in
razgovore z najvišjimi predstavniki pokrajine in republike
Srbije. Tam navadno pomoč tudi dobijo. Vsega tega Albanci ne
morejo, ker njihovih problemov nihče ne predstavlja širši javno-
sti. Glede na to, da nimajo podpore, so primorani, da se o
Pritiskih na njih daje vtis, da so povezani, da delujejo ilegal-
no, da so proti uradni politiki.

Ocenjujemo, da gre pri informiranju širše javnosti za
izkrivijenje in prirejanje informacij, največkrat pa gre za
popolno zaporov vseh informacij, ki niso po godu srbski politiki.
Tako javnosti ni znano, da mnogo mednacionalnih konflitkov
povzročijo tudi pripadniki srbskega in črnogorskega naroda.
Normalno je, da deliktnih dejanj naredijo več Albanci, saj jih je
procentualno mnogo več. Zaradi očitka ogroženosti pa delajo ex
case tudi namerno s ciljem, da bi čimbolj otežili življenje
pripadnikov narodov, ki so v manjšini. Oblast in politika silijo
prebivalstvo, da se medsebojno diferencira in opredeljuje, kar je
Pogosto vzrok, da prihaja do sporov tudi tam, kjer jih nikoli ni
bilo.

Tako se na primer delavci med seboj ne razumejo več,
nočejo delati v istih izmenah ali oddelkih, nočejo enotno sodelo-
vati pri izboljšanju stanja, ovirajo drug drugega v tehnološkem
procesu in proizvodnji itd. Razmere v takih okoljih proglasijo
zato za nemogoče in jim dajejo nacionalni prizvok. V pokrajini
zelo redko stavkajo vsi delavci, vedno le pripadniki enega naroda
ali narodnosti. Tako nastajajo novi konflikti, ki povzročijo in s
katerimi izsilijo, da uradna politika pomete še s preostalimi, ki
se niso hoteli diferencirati po redni poti.

Glede na navedeno za prebivalstvo albanske narodnosti
ni mogoče predvideti, kako bi reagiralo, saj so vse demonstracije
navidez spontane, povzročene pa vendarle največkrat z izkrivlja-
njem o resničnem stanju.

Ker pripadniki srbskega in črnogorskega naroda vedo, da
bo vsako dejanje pripadnikov albanske narodnosti ocenjeno kot
dejanje, storjeno iz nacionalističnih pobud, prijavijo milici
prav vse, od povsem nenamernih poljskih škod, raznih dejanj
otrok, do vseh še tako nepomembnih groženj, kar pa se natopreganja kot kaznivo zaporne, tudi do 60 dni zapora. Taka kazno-
valna politika še dodatno poglablja razdor med prebivalstvom
Kosova. Za vse prekrške se uporablja tudi 267. člen njihovega
zakona o prekrških, kar pomeni takojšnji nastop kazni.

Med pripadniki albanske narodnosti skoraj ni mogoče
odkriti nikogar, ki bi dajal vtis, da ima neko posebno vodilno
vlogo, kadar gre za demonstracije, prekinitve dela, bojkote itd.
Albanci točno vedo, da bo takšna oseba podvržena raznim ukrepom
in diferenciaciji. Njihove reakcije so zato spontane in jih je
težko napovedati.

Povsem drugače je, ko gre za nezadovoljstvo pripadnikov
srbskega in črnogorskega naroda. Ti takoj ustanovijo razne
odbore, skupine za pogajanja ali pa določijo posameznike, ki jih
zastopajo. Obratno pa je, ker je med Albanci vedno prisotno
nezaupanje, nezadovoljstvo, sovraštvo in občutek, da se represija
izvaja le proti njim, hkrati pa so prek sredstev javnega obvešča-
nja seznanjeni, za kaj vse so obdolženi, je potreben na ulici, v
šoli, na fakulteti ali kjer koli drugje le poziv nekoga, ki
prisotne opozori na razloge nezadovoljstva, in že so možne
demonstracije.

Albanci so med seboj izredno povezani, svoje pripa-
dnosti pa se zavedajo tudi tisti, ki so trenutno na vodilnih in
oblastvenih položajih, saj si vsak do neke mere pušča odprta
vrata za primer, da se razmere spremenijo. Posledica tega je, da
domači organi praviloma proti Albancem ne ukrepajo, inšpekcijske
službe ne preganjajo nikogar, vsak dela kar hoče, denarja ni,
pojavlja se nedelo in nizka produktivnost, zanemarjenost, ne-
funkcioniranje javnih služb itd. Tako vedenje škoduje vsem,
najbolj pa Srbom in Črnogorcem, ki so praviloma vsi zaposleni, na
ta način pa zgubljajo materialno osnovo, da bi se zadržali v
pokrajini. Albance na drugi strani to tako ne prizadene, ker so
med seboj povezani in si med seboj pomagajo.

Težko je govoriti o čistem nasilju na Kosovu, razen
tistega, ki se v očeh javnosti tako prikazuje, je pa mnogo drugih
pojavnih oblik, kot na primer pisanje parol, trošenje letakov s
pozivanjem na Miloševičevo smrt in na vsesplošno vstajo
albanskega naroda, kamenjanje raznih prevoznih sredstev,
povzročanje škod itd. Do nasilja prihaja le ob demonstracijah
zaradi vpliva množic. Ker je praviloma vsak udeleženec oborožen,
se take demonstracije lahko končajo s posledicami, ki so nam že
znane. Do demonstracij pride na Kosovu v nekaj minutah. Pogosto
se sprevrže v vandalizem in uničujejo množico, ki ne izbira
sredstev in metod."

Iz te pripovedi smo tudi izvedeli, da je zelo agresivna
propaganda emigrantskih skupin iz inozemstva. Njen vpliv ni
zanemarljiv, čeprav je konkretno malo razkrit na samem Kosovu.

Ta izpoved je ne glede na to, da je popolnoma opisana,
prepričljiva, saj se ne skriva za težavnimi pojmi realnega
socializma, ki se ne ocenjuje kot lažje, prej bi rekel, da so
prikazane težavnejše, ker jih vidimo v njihovi kompleksnosti in
slojevitosti. To je oris nerazvitih in konfliktnih delovnih
okolij, v katerih lahko zaradi zelo vsakdanjih razlogov nastajajo
delovne, ekonomske in nacionalne napetosti. Ker pa so vpete v
skrhane nacionalne odnose, se navzven reflektira samo njihova

nacionalna artikuacija - pripisana predvsem Albancem. Kaj je
torej izvirno v splošnem nemiru teh okolij? Če jih primerjam z
našimi tovarnami, šolami, bolnicami, je ta nemir podoben v večini
organizacij, ki so v težavah in je zato zagotovljenost delovnega
mesta in zaslužka vprašljiva. Specifičnost opisanih razmer pa je
razdeljenost na narodnosti, med katerimi imajo ene prednost,
druge pa nosijo znamenje drugačnih - Albancev. Tudi prikazan
mehanizem seštevanja mnogih posebnih travm v nemire je geto, v
katerem so vsi udeleženci enako travmatizirani. Ta geto je
nadziran z miličniki, ki jih srečuješ na vsakem koraku, in z
vojsko, ki ga ima popolnoma obkroženega. Verjamem, da so se v
časih delovanja čistk albanske politike počutili Srbi in Črnogo-
rci na Kosovu tako, kot Albanci danes. Razlika je samo v veliko-
sti podrejene populacije. Tudi jugoslovanski Albanci imajo samo
eno domovino, to je Kosovo. Vsekakor pa je v taki situaciji
ljudskega vrenja in nemoči, ki zadeva ob konstantne ovire revšči-
ne in obsodbe na neenakost, vsak izhod mogoč. To so pač razmere,
ki vodijo drugod v štrajke ali mitinge, kar je Albancem prepove-
dano. Če bo prišlo do splošne upora, bo verjetno temu kriva bolj
objektivna in subjektivna nesposobnost zagotoviti boljše razmere
kot pa neko protijugoslovansko gibanje. Pri tem pa prav nič ne
zanikamo, da so razmere plodno polje tudi za take pojave. Vendar
je v tej neorganizirani spontanosti treba poznati posebnosti in
graditi spremembe od spodaj navzgor in ne obratno. Prvo pomeni
motivacijo, drugo represijo.

Tovarišice in tovariši! Vendar to posega že na nasle-
dnje področje mojega poročila, in sicer k vprašanju, kaj je treba
v Jugoslaviji razčistiti, da se bomo v procesu oblikovanja novega
političnega dogovora o Kosovu, ki ga potrjujemo, prej dogovorili
o posameznih vprašanjih.

Mislimo, da so to naslednja vprašanja:

1- Ponovno bi bilo treba oceniti, kaj je na Kosovu dokazano in
kakšno politično oceno to v resnici zasluži. Mi nismo nikdar
dvomili, tudi v marčevskih stališčih ne, da obstajajo na Kosovu
pogoji za delovanje protijugoslovansko usmerjenih skupin. Nikdar
pa nismo zvedeli, katere skupine so to, koliko jih je in kako
globoke korenine imajo med Albanci. Menimo nadalje, da lahko
najdejo nacionalne, socialne in ekonomske napetosti izhod v
protijugoslovanski opciji Albancev, ki so tako velika narodnostna
skupina, da taka opcija lahko povzroči usodne premike. Vendar,
kar je verjetno, še ni tudi dokazano dejansko. Bojimo se le, da
drugi zamenjujejo verjetno z dejanskim.

1. Ali je množična represija, ki se uveljavlja s pojmom diferen-
ciacija in očitno povečuje mednacionalno nestrpnost, pravi
pristop za obvladovanje resničnih razmer na Kosovu, saj je to
težka grožnja vsem, kar presega običajna, nam znana čiščenja
partije, ker je diferenciacija splošna; vključuje učitelje,
uradnike, delavce in vse, ki so osumljeni enega od grehov, ki jih
naše politično izrazoslovje pozna. Taka grožnja prav gotovo
Povzroča nervozo med ljudmi in njihovimi okolji. Ali je diferen-
ciacija dejansko le drugo ime za segregacijo in objektivno
poglablja razhajanje odnosov med nacionalnimi skupinami vrazmerah, ko je dela malo in je politična diferenciacija, ki
pomeni tudi ekonomsko zelo velika kazen, posebno, če se širi na
družine.

Prej smo govorili, da so Albanci kot večina na Kosovu odgovorni
za položaj Srbov in Črnogorcev. Dandanes lahko rečemo, da to ne
velja več. Manjšine so samo v Srbiji, a največja med njimi je
albanska. Zato je jasno, da nosi vso odgovornost za položaj na
Kosovu republika Srbija.

1. Zakaj vzdrževati izredne razmere na Kosovu še naprej? Če
verjamemo anketi Borbe, jih albanski prebivalci odklanjajo,
nealbanski prebivalci s Kosova pa jih ne podpirajo. Očitno je, da
izredne razmere, kot je bilo napovedano, niso izboljšale položaja
na Kosovu. Seveda obstaja velika nevarnost, da po ukinitvi
izrednega stanja preidejo Albanci v množične demonstracije.
Vendar pa pomeni strah pred njimi podaljševanje izrednega stanja
v nedogled. Na neki točki tega razvoja, če mu napačno strežemo,
bo to postalo lahko zadnji izziv. Ne verjamemo, da je mogoča
evolucija iz represije v sozvočje.
2. Kako razviti pogoje, v katerih bo mogoče medsebojno komuni-
ciranje in sporazumevanje sprtih nacionalnih skupin? Stare metode
partijske države, ki je imela vedno pripravljeno načelno oprede-
litev, a je prepustila konkretizacijo blodenju prakse, nikjer v
Jugoslaviji ne delujejo več. Treba je priznati, da se je tako
imenovana vodilna vloga ZK izpraznila, najmanj pa je primerna za
urejanje nasploh najbolj zapletenega problema Kosova, vendar je
ravno tu najbolj prisotna. Politično stabilnost zagotavljajo
ustrezne politične institucije. V sodobnih demokratičnih uredit-
vah so te institucije za zaščito manjšin, kamor spadajo avtono-
mije in prednostni položaj manjšin, brez občutka enakopravnosti
in varnosti za delo in premoženja in pogojev za dialog med
manjšino in večino. Tega pogoja, ki ga je tudi zagotavljala
prejšnja ustava, čeprav je na žalost povzročala tudi dejansko
albansko majorizacijo, danes na Kosovu nimamo več. Ustava SR
Srbije je v celoti uničila prejšnji položaj pokrajin in zadeve
obrnila na glavo. V republiki se ureja sedaj zaščita državnih
simbolov, jezika, promet z režimi in varstvom okolja, ljudska
obramba in samozaščita, državna varnost, pravosodni sistem,
mednarodni odnosi, sistem informiranja, sistem izobraževanja,
družbeni in prostorski plan, davki in prispevki, zadružništvo,
dohodek od stavb in delovnih sredstev, uporaba zemljišč in
stvari v splošni rabi, itd. Skratka, vse je urejeno tako, da
ostane avtonomni pokrajini le raven lokalne avtonomije. Pri tem
ostaja pokrajina konstituivni del federacije in tako je povzro-
čeno novo protislovje - pokrajina daje soglasje k zvezni ustavi
in le mnenje k republiški. Na glavo so postavljeni odnosi manjšin
in večine teh republik in pokrajin.
3. Za Kosovo slišimo trditve, da še ni usposobljeno za pravno
državo, če pomeni to trditev, da je potrebno ravnati z ljudmi
izven zakona in na podlagi nekih drugih kriterijev, ki so lahko
le subjektivni, ali voluntaristično, potem smo še zelo daleč od
pravne varnosti, ki jo predstavlja enakopravnost državljanov,
predvsem v odnosih do države, ki nastopa s položajem oblasti,ali kot pravijo avtorji "pravnega memoranduma", "načelo zakoni-
tosti in ustavnosti" je navsezadnje zgolj izraz prepričanja, da
se mora država enako kot vsak posameznik držati semantično
opredeljenih zavez, ki jih je sama v svojem redu razglasila za
veljavne. Bistvo pravne države potem ni nič drugega kot izena-
čitev države z vsemi drugimi spornimi strankami v družbi.

V prehodu od vsemogočne države k uveljavljanju pravic
individiualnega človeka ni potrebno zagotoviti samo njegov
ustavno-pravni položaj. Treba je zmanjšati tudi razliko med
legalnim in legitimnim, ki je posledica prejšnje enostranske
države. To je na Kosovu, kjer se normativno dopolnjuje še s
tradicionalnim pravom, potrebno urediti še bolj izvirno. V tej
povezavi se odkrito bojimo, da bo proces proti Azemu Vllasiju in
soobtoženim drugačen, kot to velevajo kriteriji pravne države.
Lahko bo še poglobil prepir med narodi in narodnostmi na Kosovu,
Jugoslavijo pa onečastil pred svetovno javnostjo.

1. V SRS smo vedno dajali prednost ekonomski pomoči in ekonom-
skemu položaju Kosova. Tudi marca letos smo to našo naravnanost
ponovno potrdili. Zapletenost razmer na Kosovu pa nas tudi v tej
zvezi napotuje, da vprašanje ekonomske pomoči kot sredstva za
urejanje razmer na Kosovu ponovno proučimo glede na pričakovanja,
ki jih vežemo nanje. Predvsem je treba reči, da je bila naša
pomoč uspešna vsaj do izrednih razmer, a za Slovenijo obremeni-
tev, ki ni zanemarljiva. Vedeti pa moramo, da lahko ekonomska
pomoč deluje le dolgoročno in dolgoročni so tudi njeni cilji. V
tej zvezi je usmerjena k trem problemom: k procesom odprave
nezaposlenosti in revščine, k problemu natalitete in k razvoju
višje stopnje kulture. Vendar ekonomska pomoč v sedanjih razme-
rah, ko so kapacitete ponekod izkoriščene od 30-50%, ko se
vrstijo štrajki in ko se dela namerna škoda v proizvodnji, ni kaj
prida pomembna za urejanje razmer, vsej jugoslovanski družbi pa
brez učinka odteguje njena skromna sredstva. To je tudi dilema,
do katere se je potrebno opredeliti. Po letu 1990 preneha
veljati sedanji sistem pomoči nezadostno razvitim republikam in
SAP Kosovu. Ekonomska pomoč se bo morala oblikovati na nov tržen
način in v razmerah pluralizma lastnin, ko ne bo samo družbeni
sektor zavezan za dajanje pomoči, kot je bilo to do sedaj. Kakšni
bodo novi mehanizmi, še nismo dorekli. Nekaj pa je jasno: v
takih razmerah, kot so na Kosovu danes, so takšne oblike pomoči
negotove, saj so močno odvisne od interesov in obsega tveganja.
Tveganje pa je v takih razmerah izjemno visoko in

zanj se nobena tržna organizacija ne more odločiti.

1. Kot so tvegana vlaganja naših podjetij na Kosovu, je tvegano
vlaganje tujega kapitala v Jugoslavijo. Ne samo zaradi Kosova,
vendar tudi zaradi njega. Vlaganje kapitala ni samo ekonomska
zadeva, saj celo močnejše države upoštevajo predvsem politične
rizike. Najbolj rizičen problem Jugoslavije pa je brez dvoma
Kosovo.

Neprivlačnost Jugoslavije za tuja vlaganja pa ni edino
naše odprto vprašanje, ki se pojavlja v odnosih s svetom. Ob
velikih spremembah, ki jih doživlja svet, od popuščanja napetostido demokratičnih sprememb na vzhodu, se potaplja Jugoslavija v
krog držav, za katere ni zanimanja, oziroma za katere je značilno
negativno zanimanje, ki se predvsem ukvarja z vprašanjem, kakršne
posledice lahko povzroči nestabilnost Jugoslavije svoji okolici.
Tudi v tej zvezi smo soočeni z dvema tezama. Prva pripisuje svetu
namere, da še bolj destabilizira Jugoslavijo. Naše mnenje je
drugačno: svet se zanima za Jugoslavijo zaradi ohranitve njene
stabilnosti. Prepričani smo, da bi v primeru, če bi mogli dati
svetu jasnejša zagotovila za politično in ekonomsko stabilnost,
lahko v mednarodnih krogih uredili tudi mnoge, danes skoraj
nerešljive probleme. Zlasti velja to za vključevanje v Evropo, ki
je v končni konsekvenci naše naravno zaledje, pa tudi zaveznik.
Seveda pa v Evropo ne bomo stopili z nerešenim problemom Kosova.

To je seznam vprašanj, pri katerih se pogledi v Slove-
niji in delu Jugoslavije razlikujejo. 0 njih nisem govoril zaradi
kritike drugim, ampak je podlaga zanje v razpravi, katero smo
opravili že marca. So pa tudi vprašanja, ki so nova in kjer so
naše rezerve večje.

Predvsem je to vprašanje obveznosti, odgovornosti in
garancije SR Srbije, ki je postala edino neposredno odgovorna za
razmere na Kosovu. Tej njeni prisvojeni vlogi se bodo morale
prilagoditi tudi njene naloge v zvezi s Kosovom. Osrednje vpraša-
nje je, kakšne bodo obveznosti SR Srbije do drugih republik,ki bi
preprečile, da se ne znajdemo v položaju, v katerem bi Srbija
odločala, druge republike pa odgovarjale za posledice, ki bi jih
prinesel negativni razvoj na Kosovu.

Tovarišice in tovariši! Današnja seja mora odgovoriti
tudi na vprašanje, povezano z jugoslovanskim programom o Kosovu,
na vprašanje odpoklica naših miličnikov s Kosova, v zvezi z
napovedanim mitingom, o čemer pa so zbori slovenske skupščine
povedali svoje stališče že minulo sredo.

Jugoslovanski program ukrepov in aktivnosti za zausta-
vitev izseljevanja Srbov in Črnogorcev s Kosova, za hitrejšo
vrnitev tistih, ki so ga zapustili, in prihod vseh, ki želijo
živeti in delati na Kosovu, se je v sedanji verziji razširil na
vsa področja, pomembna za ureditev normalnih pogojev življenja in
dela na Kosovu. Zato je pritegnil v svojo operativno sfero tudi
področja, kot so:

1. urejanje pravnega reda in pravne varnosti,
2. zagotovitev ekonomskega razvoja,
3. razvoj in podpora družbenemu in kulturnemu razvoju.

Ugotovimo lahko, da smo že marca zahtevali, da naj
program upošteva nov ustavni položaj, stanje na Kosovu in opre-
deli zagotovila za večjo učinkovitost programa v zvezi z njegovim
glavnim namenom.

Program ni zavrl izseljevanja Srbov in Črnogorcev s
Kosova. Mogoče ni bilo možno niti pričakovati, da bi to dosegli v
dveh letih, vendar pa povečano izseljevanje dokazuje, da Srbi in
Črnogorci ne računajo na , možnost ureditve razmer v njihovo
korist. Ekonomska pomoč je postala realnejša in boljša vsaj do
izrednih razmer. Slovenija je bila na tem področju uspešna.
Relativno uspešna pa je bila tudi pomoč za urejanje pravnih
institucij na Kosovu. Naši strokovnjaki menijo, da se je prej
popolnoma dezorganizirana država pričela konsolidirati sicer vrazmerah labilnega miru in nestabilnosti. Vse te aktivnosti pa je
prekrila, izničila in relativizirala politična situacija, ki je
po dosedaj izpričanem mnenju posledično takšna zaradi napačne
ocene njenih razlogov. Zato smo vseskozi poudarili politične
razsežnosti vprašanja. Tega prepričanja so tudi avtorji novega
programa. Politične ocene in smeri ukrepanja, do katerih je imela
SR Slovenija vedno rezerve, so uvrstili v uvod kot obvezno zavezo
programa. To pomeni, da bi nam s programom naložili nekaj, v kar
ne verujemo in kar nismo podpirali, program pa bi služil samo
uveljavljanju ožjih ciljev srbske politike na Kosovu. Predvsem bi
opozoril na troje, ker program:

1. preko dogovorjenih mej širi materialne zahteve,
2. kadrovsko distribucijo in zaposlovanje operativno
ureja na administrativen način,
3. preko jugoslovanskega programa posega neposredno v
aktivnosti drugih skupščin.

Program vsebuje tudi nekatere druge pomanjkljivosti.
Mislimo, da je bil program že od začetka nekonsistenten. Zato
menim, da se v novi program vnese samo tisto, kar je obveznost
republik. To pa naj obsega, kot so se že opredelili v Saboru SRH,
le solidarnost, vzajemnost in koordinacijo, ne pa tudi naloge, ki
so pokrite z ustavnimi in zakonskimi obveznostmi ter pooblastili
republiških in pokrajinskih organov v SR Srbiji in na Kosovu.

V skupščino smo prejeli več predlogov, ki predlagajo
odpoklic naših miličnikov s Kosova. Enota naše milice je bila
ustanovljena in napotena na Kosovo na podlagi sklepa Predsedstva
SFRJ za zagotavljanje varstva ustavne ureditve, varovanja družbe-
nega in zasebnega premoženja ter zagotavljanja javnega reda in
miru, če je ta kršen v večjem obsegu. V tej zvezi je posredoval
Izvršni svet Skupščine SR Slovenije naslednjo razlago z dvema
temeljnima predlogoma, ki smo jo delegatom poslali z materiali za
sklic zasedanj zborov skupščine:

1. Predsedstvo SRS je predlagalo, da zahteva od Predsedstva SFRJ
proučitev obstoja razlogov za udeležbo enot milice na Kosovu
iz drugih republik,
2. Zveznemu izvršnemu svetu pa je predlagala, da obvesti Izvršni
svet Skupščine SRS o svoji odločitvi in o razlogih, ki
zahtevajo še nadaljnjo udeležbo enot milice na Kosovu.

Izvršni svet je na svoje pismo dobil odgovor šele pred
kratkim - v petek ali soboto. Izven kompetenčnega vprašanja, ki
ga je sprožil Izvršni svet, obstaja še tudi drugi vidik tega
vprašanja, s katerim lahko dopolnimo naše iniciative ZIS, za
katere bi mu priporočali, da jih tudi upošteva. To so predvsem
razlogi in upravičenost, da poleg dovolj velikega števila
kosovske in srbske milice uporabljamo tudi miličnike iz vrst
drugih narodov in narodnosti. Njihov kontingent je glede na
obstoječe potenciale na Kosovu in v Srbiji nepomemben, še posebej
zato, ker ne poznajo jezika, pravnih predpisov republike,
pokrajine in občin; ne poznajo območja, ljudi in njihovih
običajev. Zato je vprašanje, kakšne so naloge slovenskih
miličnikov na Kosovu. Po naših informacijah opravljajo redna
dela, ki bi jih prav tako lahko opravljala domača milica.

Na drugi strani pa so tudi strokovne službe RSNZ
prepričane, da bi lahko, če bi razmere na Kosovu to zahtevale, v
zelo kratkem času zagotovili intervencijo miličnikom iz Slovenije
v tej pokrajini.

Zato bi vsekakor morali predlagati Predsedstvu SFRJ, da
ne zahteva več stalne prisotnosti zveznega odreda milice in da
spremeni načine sodelovanja miličnikov na Kosovu na predloženi
način.

Povedati moram, da so slovenski miličniki bojevniki
miru na Kosovu, ker jih Albanci, prav gotovo zaradi demokratične
drže, upoštevajo. Jezik in poznavanje okolja pa je njihova
nepremagljiva ovira, da bi lahko napravili kaj več. Pristali pa
bi lahko na prisotnost naših miličnikov na Kosovu, če bi postali
odred miru in ne podpora represiji.

Če danes ponovno spregovorimo o napovedanemu mitingu,
moram najprej poudariti, da smo razpravo o Kosovu načrtovali
prej, kot se je pred našo prestolnico Ljubljano pojavila zahteva,
da naj bo gostiteljica mitinga resnice, ki naj našemu slovenskemu
narodu in ljudstvu razloži, da vodi slovensko vodstvo z napačno
politiko v njegovo škodo, saj si prizadeva, da ostane na oblasti
birokracija.

Ta zahteva je vzbudila resno zaskrbljenost prebivalcev
Ljubljane in vse Slovenije ter tudi ogorčenje, ki je danes
splošno in brezkompromisno v zahtevi, da naj preprečimo grožnjo,
ki jo naši prebivalci poznajo iz aktivnosti tega proslulega
odbora. To grožnjo vidijo v rušenju slovenskih legalnih institu-
cij, mogoče tudi v ogrožanju živeljenja, zlasti pa svoje varno-
sti. Vse družbenopolitične organizacije so odrekle gostoljubje,
državni organi so prepovedali miting v Ljubljani. Tudi naša
skupščina se je odločno izrekla proti njemu na zadnjem zasedanju.
Grožnja je še vedno v zraku.

Ker smo se o mitingu že izrekli, povedanega ne bomo
ponavljali. Tistim, ki nam verjamejo, pa bomo pojasnili naše
stališče do tega vprašanja, ki ima za nas Slovence štiri temeljne
podlage:

1. Najprej mislimo, da za pravno državo, če je ogroženo njeno
ljudstvo ali nekaj takega pričakuje, ne obstaja nobena druga
varianta kot ta, da tako grožnjo zavrne z vsemi sredstvi. V
vročici mitingaštva in v specifičnosti političnega govorjenja smo
verjetno pozabili, da je vsaka država najprej zato, da zavaruje
mirno življenje in varnost ljudi. Ta starodavna vrednost je v
tem, da ljudje gostijo tistega, ki ga želijo, in poslušajo
tistega, ki ga hočejo. Po množično izraženi zahtevi prebivalstva
Slovenije ima njihova država samo eno odločitev, in sicer:

- ne dovoliti ogrožanja miru in varnosti svojih ljudi.

1. To dolžnost ima Slovenija tudi kot suverena država; za Slove-
nce prva, ki jo imamo. Dolžnost pa ima tudi naša skupščina in
njeni najvišji organi. Skrbeti mora za obrambo in ohranitev njene
suverenosti. Ali ni ogrožena njena suverenost, če se odpravljajo
k nam kolone prebivalcev drugih republik, da na naši zemlji
zahtevajo od Slovencev odpoklic njihovih izvoljenih predstavni-
kov?
2. Naša skupščina je že večkrat pozvala skupščine drugih republikin pokrajin k ustvarjalnemu sodelovanju pri zapletenih vprašan-
jih, kjer obstojijo različni interesi in različna mnenja. To smo
storili zadnjič marca letos prav v zvezi z vprašanjem Kosova, o
čemer je bilo že prej govora. Namesto ustvarjalnega sestanka smo
poželi uradni molk in medijsko sramotenje naših ljudi in vodstev.
Sedaj pa nam v zameno za uradne predstavnike pošiljajo kričače in
razbijače, s katerimi se prav gotovo ne da govoriti o takšnih
zadevah.
3. Nenazadnje, čeprav to ni najmanj bistveno, je treba povedati
tudi naše gledanje na mitinge in druge oblike javnega izražanja
mnenj. Odločno se zavzemamo za pravico ljudi, da se organizirajo,
zbirajo in javno izražajo svoja mnenja. Zato načeloma nismo proti
organizaciji mitingov, če ne ogrožajo pravnega reda in varnosti.
Inkriminacijo te omejitve smo, za razliko od drugih republik, ki
jo imajo zelo široko opredeljeno, v naši ustavi močno omejili
samo na dejanja terorizma, nasilnega ogrožanja ustavne ureditve
in ogrožanje od zunaj. Vsaj dvema prvima kriterijema ustreza
javno izrečen namen mitinga v Ljubljani. Toliko o pravnih pogle-
dih, imamo pa tudi politične. Mitingi so se razvili iz stiske
ljudi, ki si niso znali pomagali v razmerah stagnacije, vendar so
med tem njihovi organizatorji postali neformalni dejavnik obla-
sti, čeprav brez vsake odgovornosti za posledice. Oblast pa ima
svojo omejitev ravno v odgovornosti. Zato tak vidik manipulacije
mitingov brez prevzemanja odgovornosti odklanjamo. Neposredno
komuniciranje s prebivalstvom lahko zagotavljamo tako, da bo
delotvorno in ne samo rušilno. Mitinge, ki imajo rušilen namen,
in njihove organizacije pa uvrščamo v rubriko terorizma.

V zvezi z mitingom moram povedati še o nekem pojavu, ki
je nastal v nekaterih okoljih. To je porast nestrpnosti nekaterih
slovenskih delavcev do delavcev iz drugih republik, ki delajo v
Sloveniji. V bistvu je to isti pojav ustvarjanja napetosti v
ožjih okoljih, kot sem to že opisal za Kosovo. Žalostno bi bilo,
da bi prihod nekaterih mitingašev povzročil kosovizacijo Slove-
nije, na katero smo ponosni kot na urejeno deželo. Zato priporo-
čamo in naročamo vsem prebivalcem republike, da se obnašamo do
delavcev iz drugih republik korektno.

Skupščina SR Slovenije je upravičeno pričakovala, da bo
Predsedstvo SFRJ v skladu z že oblikovanimi stališči za umirjanje
mednacionalnih nasprotij in za ustvarjalen dialog med sprtimi
vodstvi republik in pokrajin odločno poseglo in se je javno
opredelilo proti mitingu 1. decembra 1989 v Ljubljani. Namesto
tega je pozvalo k iskanju možnosti za neposreden dialog med
Slovenijo in organizatorji napovedanega mitinga. Skupščina SR
Slovenije je dialog ustreznim ustanovam tolikokrat ponudila, da
tega ne bo posebej ponavljala. Prepričana pa je, da Predsedstvo
SFRJ s tako nedoločenimi opredelitvami, kakršne daje Tanjugov
komunike, ne prispeva k usmerjanju mednacionalnih odnosov in k
varstvu ustavne ureditve, niti k vzpostavljanju pravne države.

Medtem se je opredelil Izvršni svet in priznal svojo
obveznost do ohranjanja miru in reda v vsej državi. Sedaj imamo
dve napotili: populističnega državnega predsedstva in državnopra-
vnega Zveznega izvršnega sveta.

Organizatorji mitinga so povedali, da bodo v Ljubljano
prišli. Med obema napotiloma so izbrali tisto, ki jim ustreza. V
taki odločitvi se zelo nazorno kaže tista naša realnost, ki
spodkopava vsa pravila igre, na katerih temelji demokracija in
pravna država kot njeno orodje. Spodkopava tako, da si prisvaja
demokratične izreke za svoje nedemokratične namene. Demokracija
je ranljiva za prevaro, posebej mlada demokracija, ki je še v
nastajanju, kot je to naša. Zato je politična resnica med jugo-
slovanskima taboroma: demokratično in populistično merljiva le
preko dejanj. Vsi, ki pozivajo na miting, pa imajo svojo legiti-
macijo izpisano z dejanji: rušenje legalnih organov in ustoliče-
nje svojih ljudi. S surovo diferenciacijo, z organiziranjem
množičnih neredov, z blatenjem vsakega, ki ni njihovega mnenja,
in tudi s poglabljanjem prepada med Srbi in Črnogorci na Kosovu
ter Albanci.

Slovenci ne govorimo mnogo. Nam so pomembni kazalci
rezultatov dela in želimo take odnose, v katerih bosta imela delo
in svoboda človeka svojo resnično veljavo, ne pa laž, s katero se
okradeni spremenijo v tatu.

Tovarišice in tovariši, predlagam, da skupščina v
skladu z Ustavo SR Slovenije zagotovi red in mir ter suverenost
naše republike, kot to zahtevajo naši ljudje.

(Aplavz.)

**PREDSEDNIK MIRAN POTRČ:** Zahvaljujem se tovarišu podpre-
dsedniku Knezu za uvod, predlagam, da se vrnemo k začetku seje in
najprej ugotovimo sklepčnost skupne seje. Prosim najprej poroče-
valce Komisije zbora združenega dela za verifikacijo pooblastil
in imunitetna vprašanja, da poda poročilo.

**MILAN OCEPEK: POROČILO KOMISIJE ZA VERIFIKACIJO POOBLA-
STIL IN IMUNITETNA VPRAŠANJA** Zbora združenega dela Skupščine SR
Slovenije za 10. skupno sejo vseh zborov, dne 27.11.1989.

Zbor združenega dela šteje 150 delegatov. Verifikaci-
jska komisija ugotavlja, da je predložilo delegatska pooblastila
130 delegatov, in sicer: z gospodarskega področja 88 delegatov, s
prosvetno-kulturnega področja 10 delegatov, s socialno-zdrav-
stvenega področja 9 delegatov, s kmetijskega področja 12
delegatov, z obrtnega področja 5 delegatov, s področja državnih
organov, družbenopolitičnih organizacij in društev 5 delegatov, s
področja oboroženih sil 1 delegat.

Na današnji seji niso prisotni delegati z naslednjih
področij in okolišev: gospodarsko področje, 3. okoliš 1 delegat,
16 okoliš 1 delegat, 23. okoliš 1 delegat. 25, okoliš 2 delegata,
34. okoliš 1 delegat, 46. okoliš 1 delegat. Prosvetno kulturno
področje: 1. okoliš 1 delegat, 7. okoliš 1 delegat, 9. okoliš 1
delegat. Za kmetijsko področje: 4. okoliš 1 delegat, 7. okoliš 1
delegat, 8. okoliš 3 delegati in 10. okoliš 1 delegat. Za obrtno
področje: nič. Na današnji seji torej ni prisotnih 20 delegatov.

Komisija je pregledala vsa predložena pooblastila in
ugotavlja, da so le-ta v skladu z zakoni in Ustavo SR Slovenije.
Zato komisija predlagam, da Zbor združenega dela vsa predložena
pooblastila verificira.

**PREDSEDNIK MIRAN POTRČ:** Hvala lepa. Sprašujem delegate
Zbora združenega dela, ali želi kdo razpravljati o poročilu
Verifikacijske komisije? (Ne želi nihče.) Potem prosim delegate
Zbora združenega dela, da z dvigom rok potrdijo poročilo verifi-
kacijske komisije.

Kdor je za, naj, prosim, dvigne roko! (Vsi delegati.)
Je kdo proti? (Nihče.) Vzdržan? (Nihče.)

Ugotavljam, da je poročilo verifikacijske komisije
soglasno sprejeto.

Prosim še poročevalca verifikacijske komisije Zbora
občin, da poda poročilo.

**STANKO ZLOBKO:** Tovariš predsednik, tovarišice in
tovariši delegati! Ob pregledu pooblastil za 10. skupno sejo vseh
zborov, ki je bila sklicana za 27.11.1989 v veliki dvorani
poslopja Skupščine SR Slovenije, Komisija za verifikacijo poobla-
stil in imunitetna vprašanja podaja naslednje poročilo.

V Zboru občin Skupščine SR Slovenije je 68 delegatskih
mest. Komisija za verifikacijo in imunitetna vprašanja Zbora
občin je na podlagi 117. člena Poslovnika Skupščine SR Slovenije
pregledala pooblastilo delegatov na seji zbora in iz teh poobla-
stil in seznama delegatov ugotovila, da se udeležujejo današnjega
zasedanja delegati vseh občin v SR Sloveniji: delegati mesta
Ljubljane, mesta Maribor in Skupnosti obalnih občin Koper. Ob
pregledu dokumentacije je komisija ugotovila, da so vsa poobla-
stila, ki so jih delegati predložili, neoporečna. Zato predlaga,
da zbor poročilo obravnava in sprejme in s tem verificira poobla-
stila delegatov za današnjo 10. skupno sejo vseh zborov Skupščine
Socialistične republike Slovenije.

**PREDSEDNIK MIRAN POTRČ:** Hvala lepa. Sprašujem delegate
Zbora občin, ali želi kdo razpravljati o poročilu verifikacijske
komisije? (Ne želi nihče.)

Potem prosim, da dvignete roko tisti, ki ste za to, da
se potrdi poročilo verifikacijske komisije. (Vsi delegati.) Je
kdo proti? (Nihče.) Vzdržan? (Nihče.)

Ugotavljam, da je poročilo verifikacijske komisije
Zbora občin soglasno potrjeno.

Na podlagi sprejetih poročil verifikacijske komisije
Zbora Združenega dela in Zbora občin, in na podlagi obvestila, da
je na seji navzočih 33 delegatov Družbenopolitičnega zbora,
ugotavljam, da je na seji navzoča večina delegatov vsakega zbora
Skupščine SR Slovenije in je zato skupna seja na podlagi 1.
odstavka 135. člena Poslovnika Skupščine SR Slovenije sklepčna.

Predlagam, da se na podlagi ugotovitve sklepčnosti
vrnemo še k **1. TOČKI DNEVNEGA REDA** in da na skupni seji odobrimo
**ZAPISNIK 8. IN 9. SKUPNE SEJE.**

Osnutke zapisnikov ste prejeli. Dajem najprej v razpra-
vo zapisnik 8. skupne seje. Želi kdo o njem razpravljati? (Ne
želi.) Potem predlagam glasovanje.

Kdor je za to, da se zapisnik odobri, naj, prosim,
dvigne roko! (Vsi delegati.) Je kdo proti? (Nihče.) Vzdržan?
(Nihče.) Hvala.

Ugotavljam, da smo soglasno odobrili zapisnik 8. skupne
se je.

Sprašujem, ali želi kdo razpravljati v zvezi s predlo-
ženim zapisnikom 9. skupne seje? (Ne želi nihče.) Prehajamo k
odobritvi tega zapisnika.

Kdor je za to, da se zapisnik odobri, naj, prosim,
dvigne roko. (Vsi delegati.) Je kdo proti? (Nihče.) Vzdržani?
(Nihče.) Hvala.

Ugotavljam, da smo tudi zapisnik 9. skupne seje sogla-
sno odobrili.

Predlagam, da naredimo potem, ko smo opravili to točko
dnevnega reda in poslušali uvod tovariša Jožeta Kneza, odmor do
10.45 ure. Jaz sem dobil doslej dve prijavi k razpravi. Prosim
vse, ki se imajo namen prijaviti k razpravi, da svoje prijavnice,
če je možno, oddajo temu delovnemu predsedstvu. Ob 10.45 uri
nadaljujemo z razpravo o 2. točki dnevnega reda.

(Seja je bila prekinjena ob 10.10 uri in se je nadalje-
vala ob 10.50 uri.

**PREDSEDNIK MIRAN POTRČ:** Tovarišice in tovariši, nada-
ljujemo sejo. Predsednik verifikacijske komisije Zbora združenega
dela me je prosil, da bi dodatno še prebral nekaj k svojem
poročilu in ga prosim, da to opravi.

**MILAN OCEPEK:** Tovariš predsednik, tovarišice in tovari-
ši delegati! **DODATNO POROČILO KOMISIJE ZA VERIFIKACIJO POOBLASTIL
IN IMUNITETNA VPRAŠANJA.** Obveščam vas, da so naknadno na sejo
Zbora združenega dela prišli še naslednji delegati, in sicer: z
gospodarskega področja: 3. okoliš Ljubljana Moste-Polje 1
delegat, 16. okoliš Jesenice 1 delegat, 34. okoliš Slovenske
konjiče 1 delegat, s socialno-zdravstvenega področja: 1. okoliš
Ljubljana-Center 1 delegat.

Tudi ta pooblastila so v skladu z ustavo in zakoni
Socialistične republike Slovenije in predlagam zboru, da jih
verificira.

V poročilu verifikacijske komisije je prišlo tudi do
pomote. Delegat gospodarskega področja 41. okoliš Maribor-Tabor
namreč ni prisoten na seji, čeprav je bil verificiran. Tako je na
današnji seji prisotnih 133 delegatov.

**PREDSEDNIK MIRAN POTRČ:** Hvala lepa. Sprašujem delegate
Zbora združenega dela, ali želi kdo o dodatnem poročilu verifi-
kacijske komisije razpravljati? (Ne.) Potem prosim, da potrdimo
dodatno poročilo, iz katerega skupaj ugotavljamo prisotnost 133
delegatov Zbora združenega dela na današnji skupni seji.

Kdor je za to, da se to poročilo verificira, naj dvigne
roko. (Vsi delegati dvignejo roko.) Je kdo proti? (Nihče.) Se je
kdo vzdržal? (Nihče.)

Verificirali smo dodatno poročilo Verifikacijske
komisije Zbora združenega dela.

Prehajamo k **RAZPRAVI O AKTUALNIH POLITIČNIH IN EKONO-
MSKIH RAZMERAH V SOCIALISTIČNI AVTONOMNI POKRAJINI KOSOVA.** Skupaj
sem doslej dobil 17 prijavnic za razpravo. Prva bo razpravljalatovarišica Janja Dimitrovič, delegatka Zbora občin iz Ljubljane
Šiška. Pripravi naj se tovariš Boris Požar.

**JANJA DIMITROVIČ:** Tovariš predsednik, tovarišice in
tovariši delegati! Uvodoma naj povem, da delegati Skupščine
občine Ljubljana Šiška, ki smo prisotni na današnjem zasedanju, v
celoti podpiramo uvodno besedo tovariša Kneza. Sicer pa smo se
delegati vseh skupin naše občine seznanili z vsebino predloga
sprememb in dopolnitev jugoslovanskega programa ukrepov in
aktivnosti za zaustavitev izseljevanja Srbov in Črnogorcev s
Kosova. Odločno nasprotujemo sprejemu predloga in predlagam, da
naj Skupščina Slovenije predlaganega gradiva ne obravnava, ker je
vsebinsko nesprejemljivo iz naslednjih razlogov:

Spremembe programa temeljijo na v uvodu podanih politi-
čnih ocenah, v katerih se postavlja Albance na Kosovu kot veči-
nsko prebivalstvo v neenakopraven, podrejen položaj. Podlaga
spremembam programa bi morala biti ocena izvajanja in doseženi
rezultati programa iz leta 1987, kaj ni narejeno, zakaj ne in kdo
je odgovoren. Program je zasnovan na povsem nerazčiščenih
vprašanjih, poleg tega ni finančno ovrednoten. Niso navedeni viri
sredstev, čeprav je vsekakor pričakovati, da to pomeni novo
dodatno obremenjevanje tudi naših, še edinih kolikor toliko uspe-
šnih gospodarskih subjektov. Sprašujemo, kdo je sestavljavec
priloženega gradiva? In ali so predstavniki Slovenije sodelovali
pri njegovi pripravi glede na to, da se Sloveniji z njim nalagajo
dodatne obveznosti? Po sprejemu programa 1987. leta je bil s
spremembami zvezne ustave in Ustave SR Srbije določen bistveno
drugačen status avtonomnih pokrajin, njihove pristojnosti pa
zožene in v veliki meri prenešene na Socialistično republiko
Srbijo. Zato bi bilo pred pripravo sprememb programa nujno
potrebno razmejiti preostale zvezne ustavne pristojnosti za
urejanje razmer na Kosovu od pristojnosti Socialistične republike
Srbije. So v predloženem programu. Za veliko večino ukrepov in
aktivnosti je namreč pristojna republika Srbija pa tudi avtonomna
pokrajina Vojvodina. Ob sprejemanju sprememb in dopolnitev ustave
Srbije, marca 1989, je bilo glede sprememb statusa in
pristojnosti avtonomnih pokrajin proklamirano, da bo šele z
naslednjimi spremembami Socialistična republika Srbija dobila
osnovo za celovito in dokončno razrešitev kosovskega vprašanja.
Pričujoči program pa je očiten dokaz, da se ta zagotovila v
praksi niso uresničevala. Stanje pa se je še poslabšalo. Sedaj pa
skušajo s programom urejevati zadeve, ki so z zakonskega značaja,
vsebinskega in ustavnega vidika nesprejemljive.

Relacija med organi Avtonomne pokrajine Kosovo in
organi Socialistične republike Srbije in odgovornost, so ustavno
in zakonsko določene, zato po našem mnenju ni nobene potrebe za
postavljanje novih relacij in organov kot jih predvidevajo
spremembe programa. Zaradi navedenega smo pripravljeni obravnava-
ti le tak program, ki bo zagotavljal celovito razreševanje
družbenoekonomskih problemov Kosova, ne pa le problema izseljeva-
nja Srbov in Črnogorcev s Kosova.

Urejanje političnih vprašanj na Kosovu pa je po mnenju
skupin notranja zadeva Socialistične republike Srbije. Ker je po
našem mnenju osnovni problem Kosova gospodarska nerazvitost inneučinkovitost plasiranja sredstev, ki se preko zveznega sklada
za manj razvite prelivajo na Kosovo, skupine zahtevamo, da se ta
sklad ukine, finančna podpora razvoju Kosova pa se prepusti
neposrednemu vlaganju gospodarskih subjektov iz vse Jugoslavije
na osnovi lastnega interesa v gospodarske projekte na Kosovu.
Obseg vlaganj za izgradnjo infrastrukture na Kosovu mora postati
neposredno odvisen od dohodkovne uspešnosti tamkajšnjega gospoda-
rstva. Na osnovi vseh teh navedenih argumentov menimo, da je
program s političnega, moralnega in humanega stališča nespreje-
mljiv. Zato postavljamo vprašanje odgovornosti Predsedstvu SFRJ
za enostranski parcialni pristop razreševanju kosovskega vpraša-
nja. Glede na opazen prevelik vpliv ene republike na delovanje
Predsedstva SFRJ zahtevamo, da Predsedstvo SFRJ takoj prične
uresničevati ustavno določeno vlogo zveznega organa, saj je v
sedanji situaciji očitno nesposobno sprejemati vse jugoslovanske
odločitve. V popolnosti podpiramo pobude Izvršnega odbora Predse-
dstva republiške konference SZDL za odpoklic slovenskih milični-
kov. V celoti podpiramo stališča slovenskih institucij do napove-
danega mitinga v našem mestu. Sprašujemo se, kdo je tisti, ki v
teh razmerah ni sposoben spoštovati plebiscitnega mnenja slove-
nske javnosti do tega mitinga. Hvala lepa

**PREDSEDNIK MIRAN POTRČ:** Hvala lepa. Besedo ima tovariš
Boris Požar, 21. okoliš gospodarstva, Koper. Pripravi naj se
Bogdan Kuželj.

**BORIS POŽAR:** Tovariš predsednik, tovarišice in tovariši
delegati! Ko beremo raznorazne srbske časopise ter gledamo oddaje
beograjske televizije, se sprašujemo, ali res srbski in črnogo-
rski narod misli, da Slovenci nimamo svojega mnenja, da naše
politično vodstvo z nami manipulira. Odgovor je jasen in kratek.
Ce večina ljudi po Vojvodini, Kosovu, Srbiji in Črni gori ne sme
glasno in javno povedati svojih misli, pa to v Sloveniji ni tako.
In ko se delegati oglašamo, je to stališče baze, ki je v sedanjem
trenutku še lahko enotno. Zato delegati in delovni ljudje iz
obale jasno in ostro zahtevajo:

1. da se neha manipulirati z našim nepoznavanjem razmer o Kosovu;
2. da se preneha ponavljati, da sta Slovenija in Hrvaška dežurna
krivca za vse napake, ki smo si jih nakopali v zadnjih 44 letih.
Čeprav je verjetno tu le nekaj res, in sicer to, da smo nepresta-
no dajali tistim, ki se jim ni dalo delati, in to poudarjamo, ne
toliko, kolikor so rabili, ampak toliko kot so hoteli. Tudi sedaj
je tako, saj za zvezni in ostale proračune morajo biti sredstva,
tudi če republiški ostane brez njih. Tudi to se mora enkrat
nehati. In če predsednik občine Koper pošlje telegram v Beograd z
vsebino, ki točno pove, kako naj se sredstva čimbolj racionalno
trošijo, mu že grozijo s smrtjo.

Prelivanje krvi na mitingu v Ljubljani napovedujejo kot možnost
sami mitingarji Srbije in Črne gore. Na to glasno rečemo: tova-
riši mitingarji, ne mislite, da ste nas s tem prestrašili, ravno
nasprotno. Naše vrste so sedaj še bolj kot kdaj koli prej enotne.To se imate zahvaliti vašim "pametnim" vodilnim politikom, ki vam
obljubljajo blagostanje ob možnosti s čim manj dela in z denarjem
iz Slovenije in Hrvatske;

1. da se miting v Ljubljani ne organizira, pa tudi če drugače ne
bo šlo, z zaustavljanjem konvoja avtobusov in ostalih vozil na
hrvatsko-slovenski meji. Nereagiranje državnega predsedstva,
Zveznega izvršnega sveta in ostalih zveznih organov ob napadih
na suverenost Slovenije je še en dokaz več, da federacija enako-
pravnih narodov ne obstaja. Če smo 27. septembra tega leta v tej
dvorani sprejeli zgodovinsko ustavo Slovenije, verjetno nismo
pričakovali, da bomo že čez dva meseca v situaciji, da branimo to
našo državo Slovenijo. Jasno je, da smo ponovno pod drobnogledom
cele Evrope, pa dajmo te pritiske vzdržati in si s tem še z eno
novo vstopnico odpreti vrata Evropi 1992. (Aplavz.)

**PREDSEDNIK MIRAN POTRČ:** Besedo ima tovariš Bogdan
Koželj, delegat Skupščine občine Piran. Pripravi naj se Nuša
Kerševan.

**BOGDAN KOŽELJ:** Tovarišice in tovariši! Najbrž ni
vprašanja, glede katerega bi bili v vsej Jugoslaviji tako enotni
glede Kosova. Namreč, da se razmere na Kosovu navzlic programom,
navzlic obravnavanju na vseh zveznih in republiških forumih ne le
da ne izboljšujejo, temveč vse bolj zaostrujejo in se s tem vse
bolj oddaljujemo od učinkovitega reševanja. Mi vsi vsak dan znova
in znova občutimo, kako je Kosovo čedalje bolj materialna in
politična hipoteka, ki pritiska na vso Jugoslavijo. Gradivo, ki
smo ga dobili za današnjo sejo in naj bi bilo v nekem smislu
pregled dosedanjega uresničevanja programa o Kosovu in njegovo
ponovno ovrednotenje s tako oceno, se ponuja tudi v vsej svoji
tragični grozljivosti. V takšno ugotovitev se nujno navezuje
vprašanje, ki ga gotovo zastavljamo vsi. Kje so vzroki, da
navkljub nemajhnim naporom in gmotnemu deležu vseh jugoslovanskih
prebivalcev razmere na Kosovu, namesto na boljše, drsijo navzdol
in grozijo še bolj spodkopavati že tako spodkopane mednacionalne
razmere ne le na Kosovu, temveč v vsej Jugoslaviji. Če bi hoteli
program o Kosovu na novo ovrednotiti, bi morali imeti vsestransko
analizo, zakaj ta program doslej ni dal skoraj nobenih rezulta-
tov in je, nasprotno, celo zaostril razmere. Poročilo pravzaprav
posredno in neposredno navaja dva vzroka, in sicer, da so kontra-
revolucionarne in separatistične sile tako močne, da paralizirajo
ureditev razmer, in to tudi zavoljo pomoči, ki jo dobivajo doma
in v tujini, in drugič, da sprejetega programa nekatere
republike, nekatere bolj, nekatere manj, ne izpolnjujejo.

Glede prvega vprašanja se žal uresničujejo napovedi, ki
jih je Skupščina SR Slovenije predvidevala na seji zborov, dne
30.3.1989, ko je sprejela stališče o uresničevanju programa za
Kosovo in poudarila, da je razmere na Kosovu mogoče dolgoročno
reševati le z utrjevanjem medsebojnega zaupanja ljudi, ki tam
živijo, z demokratičnimi sredstvi in ob enakem spoštovanju
človekovih pravic vsakega občana Kosova, ne glede na njegovo
narodno pripadnost. Navzlic tem opozorilom pa se je v delujugoslovanskih krogov razširila iluzija, da bo sprejetje nove
srbske ustave, ki razširja njena pooblastila v SAP Kosovu,
temeljni kamen za rešitev tamkajšnjih razmer. Zdaj po letu dni,
kar je bila sprejeta ta ustava, so se te iluzije razpočile kot
milni mehurčki, razmere ne gredo na bolje, temveč se celo zao-
strujejo. Zato mislim, da bi morali danes, ne le odločno odkloni-
ti navajanje takih vzrokov, temveč zahtevati, da je treba pri
zdravljenju teh razmer prekiniti z dosedanjo nedemokratično
prakso in uvesti terapijo demokratičnih poti v urejanju razmer.

Glede kritičnih stališč, da navzlic vsem dogovorom vsi
obvezniki ne izpolnjujejo svojih nalog za sanacijo kosovskih
razmer, moramo analitično pretresti, katere izmed teh nalog smo v
Sloveniji uresničili, katere ne in zakaj ne? Odločno pa smo proti
temu, da bi odgovornost za uresničevanje tega programa prevzeli
vsi v enakem obsegu. Poročilo o izvajanju programa navaja 87 točk
in poimensko našteva, kdo je odgovoren za uresničevanje
posameznih nalog. Če napravimo statistični seštevek, dobimo
podatek, da je kot nosilec teh nalog 71 krat navedena Socialisti-
čna republika Srbija, 81 krat SAP Kosovo, 44 krat SR Jugoslavija
in 36 krat republike in njihovi organi, izvršni sveti, gospodar-
ske zbornice. Iz te suhe govorice številk vidimo, da so poglavi-
tni delež pri uresničevanju programa imeli doslej v SR Srbiji in
SAP Kosovo in temu ustrezna je tudi odgovornost za neuresničeva-
nje teh nalog. Mislimo, da bi morali povedati, naj tisti, ki
imajo levji delež za ureditev razmer, samokritično pregledajo
svoj prispevek in se tudi po tem ravnajo. Ob tem se naši ljudje
ne sprašujejo zaman, v čem je Kosovo jugoslovanski problem, ali v
tem, da trkamo na tuja vrata, namesto da bi sami uredili tisto,
kar je v prvi vrsti naša dolžnost. Vsak izmed nas v vsakdanjem
življenju čuti, koliko zaskrbljenosti tiči v nas zaradi neureje-
nosti medsebojnih odnosov, pa tudi zaradi porabe ogromnega
denarja, ki ne daje nobenega učinka, nas vse skupaj pa peha v
čedalje večjo revščino. Mislimo, da bi morali danes zahtevati
večji nadzor nad porabo sredstev, ki gredo za nerazvite, da bi
nehali trošiti denar za nesmiselno vzdrževanje velikih represij-
skih sil iz vse Jugoslavije na Kosovu. Stališčem, ki jih je
sprejela naša skupščina 30.3. 1989, bi pa pravzaprav ne imeli
dodati nič drugega kot samo to, da je treba najti resnične
razloge za zaostrovanje razmer na Kosovu in prekiniti s sedanjim
načinom njihovega urejanja z represijo ter iti na pot strpnega,
demokratičnega razreševanja in utrjevanja do nesmisla raztrganih
nečloveških odnosov v tem delu SR Srbije. Hvala.

**PREDSEDNIK MIRAN POTRČ:** Hvala lepa. Tovarišica Nuša
Kerševan, delegatka Skupščine mesta Ljubljane ima besedo. Pripra-
vi naj se tovariš Vinko Gobec, Gospodarska zbornica Slovenije.

**NUŠA KERŠEVAN:** Tovariš predsednik, tovarišice in
tovariši delegati! Najprej bi se zadržala na poročilu o jugoslo-
vanskem programu za Kosovo. Pri tem želim reči, da se strinjam z
ugotovitvami, ki jih je navedel v svojem uvodu podpredsednik Jože
Knez, predvsem v zvezi z ugotovitvami o dosedanjem uresničevanju
programa s strani naše republike, prav tako pa tudi v zvezi s
problemi, ki jih je dal glede dopolnitve programa. Skupščinamesta Ljubljane je tudi na podlagi programa, o katerem govorimo,
sprejela svoj lasten program za uresničevanje nalog, ki so
opredeljene v posameznih točkah, vendar moram reči, da enostavno
tega programa ne moremo uresničevati, to pa zaradi tega, ker ne
moremo dobiti kontaktov z odgovornimi ljudmi v DPS oziroma tudi
takrat, kadar ga dobimo, se potem naši dogovori ne uresničujejo,
predvsem zaradi pogostih kadrovskih sprememb v posameznih DPS. Mi
smo bili sami v obeh občinah, kateri sta nam bili določeni za
sodelovanje, to je v Prištini in Gnjilanih. S Prištino smo
skušali in tudi dobili nekaj kontaktov v Gnjilanih pa po
kadrovskih spremembah ne moremo dobiti niti osebnih niti pismenih
kontaktov, kar vse onemogoča realizacijo dogovorov. Boljše je
sodelovanje med podjetji, kjer gre za uresničevanje programov in
tudi za obojestranski interes, da se dogovori uresničijo. Vendar
se tudi ti programi uresničujejo z velikimi težavami.
Predpostavljam, da bo o tem govoril tovariš Gobec. Skratka, želim
reči, da ne glede na to, kakšen je ta program, ne glede na to, da
se z določenimi spremembami ne morem strinjati, pa je kakršno
koli njegovo uresničevanje nemogoče v izrednih razmerah, temveč
ga je mogoče uresničevati samo v kolikor toliko rednih razmerah.
Prav tako tudi mislim, da bi bila sredstva, ki jih je potrebno
izdvajati za vzdrževanje izrednih razmer, mnogo bolj koristno
uporabljena, kolikor bi jih vlagali v razvoj, kar bi potem tudi
omogočilo uresničitev programa za preprečevanje izseljevanja in
pa za povratek tako Srbov kot Črnogorcev, pa tudi drugih na
Kosovo. Toliko o programu, mislim pa, da bomo morali o njem
govoriti v vseh okoljih, kjer smo zadolženi za njegovo
uresničevanje, vendar s tem opozorilom, kako in kdaj ga lahko
uresničujemo.

In sedaj o mitingu. Z gradivom za današnjo sejo ste
dobili tudi odločbo o prepovedi mitinga v Ljubljani, ki jo je
izdal Mestni sekretariat za notranje zadeve, čeprav mislim, da ne
gre samo za miting v Ljubljani, temveč za miting v SR Sloveniji
in je Ljubljana izbrana samo kot prostor, kot glavno mesto naše
republike, na katero je miting naperjen. Zato ob vseh ukrepih, ki
bodo sprejeti v Ljubljani, ni mogoče pričakovati samo ukrepov
organov v Ljubljani, temveč mora to biti sprejeto v SR Sloveniji.
Vsi vemo, da so ljudje vznemirjeni, da pa odločno pričakujejo
jasno stališče tudi s strani najvišjega vodstva naše republike.
Mislim, da bo to na današnji seji sprejeto. Ob tem pa bi rada še
obvestila skupščino, da je pred sprejemom odločbe mestnega
sekretariata, vendar ne zato, da bi na to odločbo vplival,
sprejel Družbenopolitični zbor mesta Ljubljane 16.11.1989 svoje
stališče, ki ga bom v kratkem povzela:

"Hočemo in želimo vso in za vse resnico o Kosovu, enako
od Srbov, Črnogorcev, kot od Albancev. Vendar ne na način, kakr-
šnega ponuja odbor iz Kosovega polja. Tudi ne na način, kakršnega
so nekateri Srbi, živeči v Ljubljani, izrazili in zlorabili na
svojem shodu v Cankarjevem domu letos pomladi. Žalitve, obtožbe
in sejanje sovraštva, ki smo ga bili takrat deležni, ni prispeva-
lo k razjasnjevanju resnic in k razumevanju. Sprašujemo se, ali
odbor tudi sedaj ne pošilja ljudi, katerih narodova nesreča in
človeške stiske se zlorabljajo v bistvu za ohranjanje obstoječega
azmerja sil ter za propagiranje socialističnega internacionalizmain bratske pomoči. Tudi sedaj naj nam bi prišli razgrinjati
resnico o Kosovu isti, ki postavljajo ultimate, med njimi tudi
takšni, ki na Kosovu še nikdar niso bili. Mar se z napovednim
mitingom pri nas v Sloveniji le odlaga dejstvo, ki se bo prej ali
slej zgodilo? Vlaki s Kosova in tudi od drugod si bodo izbrali za
končno postajo Beograd, mislim na Beograd kot glavno mesto SR
Srbije, tisto mesto iz katerega je prišla pred dvemi leti velika
obljuba, da je mogoče reševati probleme na Kosovu hitro. Kolikor
dalje bodo ljudje verjeli, da je rešitve za njihove probleme in
stiske treba iskati predvsem po Jugoslaviji in v svetu, ne pa
najprej v lastni republiki in lastnem narodu, toliko dalj časa bo
trajala ta agonija.

Delovni ljudje SR Slovenije in tudi Ljubljane so doslej
veliko storili za Kosovo in njegove ljudi. To ni ne samohvala, ne
očitek. Je samo dejstvo, ki nam ga včasih na Kosovu samem celo
priznavajo, tudi v legitimnih političnih ustanovah, čeprav nam ob
tem včasih tudi podtikajo, da je bila naša skrb namenjena
predvsem njihovi kontrarevoluciji. Res pa so nam bili in nam
ostajajo tuji tisti načini življenja, ki so polni sodnopolitičnih
procesov, neskončnih diferenciacij, vedno novih zahtev po
finančni pomoči in z oklepniki na ulicah. Sicer pa neprodu-
ktivnost natančno takšnega početja, ki ga odbor želi vsiliti tudi
nam, začenja spoznavati Kosovo samo. Zato nam resnico o Kosovu ne
bo nihče vsiljeval, ne z zahtevami, ne z obljubami in ne z
ultimati. Smo suveren narod in suvereno ljudstvo in zato bomo
svojo integriteto, če bo potrebno, tudi zaščitili. Res pa je, da
bi lahko oboji več naredili za skupno dobro, če bi šlo v takšen
dialog, kakršen je bil s strani SR Slovenije, njenega najvišjega
vodstva že ponujen. Ustvarjanje razmer, v katerih bi se bilo moč
skupno pogovarjati in se razumeti, bi bil prvi korak za soočanje
pravih resnic.

Naš poskus v sodelovanju s Prištino julija in septembra
letos, ko smo povabili odgovorne tovariše v Ljubljano, žal ni dal
rezultatov. Vlak bratstva, ki je nedavno odšel v Srbijo in
Kosovo, ki je del Srbije, nam sedaj vračajo z vlakom razdora.
Odbor za vrnitev Srbov s Kosova v svoji zahtevi za odobritev
mitinga pravi, citiram: "Zahtevali bomo, naj se bližnji in
bratski narod izreče o politiki svojega vodstva."

Slovenski narod se je o tem in še o mnogih drugih
vprašanjih življenja v Sloveniji in Jugoslaviji že večkrat
izrekel, demokratično in dostojanstveno, nedavno tega tudi s
sprejetjem dopolnil k slovenski ustavi. Če ta odbor dvomi v
doslednost naše opredelitve in njeno politično sporočilo, potem
moramo samo ugotoviti, da pomoč, ki jo sicer ponuja tako svojim
rojakom kot nam, potrebuje predvsem sam."

To stališče, katerega je sprejel Družbenopolitični zbor
mestne skupščine, me pooblašča, da dajem podporo predlogu, da
pooblastim Skupščino SR Slovenije, da v skladu z ustavo zagotovi
red in mir ter suverenost naše republike. Pričakujem, da bomo ta
program slišali danes. Pri tem pa moramo zagotoviti, da bomo vsi
državljani naše republike te ukrepe tudi podpirali. Delovati
moramo tako, da bo hladen razum naših glav prevladoval nad našimi
čustvi. Zavedam se, da je to zelo težko, da pa je to v takem
trenutku edino racionalno in svojstveno ponosnim ljudem. Da pasmo takšni, smo jasno dokazali tudi pred dvema mesecema v tej
dvorani, ko smo soglasno sprejeli ustavna dopolnila. Hvala lepa.

**VINKO GOBEC:** (Predstavnik Gospodarske zbornice Sloveni-
je.) Tovariš predsednik, tovarišice in tovariši! Dovolite, da se
v razpravi oglasim kot gospodarstvenik in politični delavec, ki
se zadnjih pet let intenzivno ukvarjam z gospodarskim razvojem
Kosova. Jugoslovanski program o Kosovu smo pred leti razumeli, ko
je bil sprejet, da morajo vsi subjekti v Jugoslaviji storiti
nekaj več na tem področju in Slovenci smo na tem področju storili
marsikaj. Glede na neusklajen gospodarski razvoj Kosova v vsem
povojnem obdobju, kjer je vrsta subjektivnih razlogov za to, in
sicer hipertrofirana nadgradnja, potem, podcenjen je razvoj
kmetijstva, drobnega gospodarstva, turizma, zlasti privatnega
sektorja, zgrajeni so veliki kapitalni objekti, ki so zahtevali
ogromna sredstva, malo zaposlitve; to je vzrok, da je na Kosovu
danes 140 tisoč nezaposlenih. To je ekonomski, socialni in
izjemno velik politični problem. Menim pa, da je nekaj sreče v
tem, da kapitalni objekti Kosova niso zgrešene investicije
gledano dolgoročno. Katastrofa je v tem, da ti kapitalni objekti
ne koristijo več kot 30-60% kapacitet. Namesto, da bi ustvarili
akumulacijo, da bi z njo razvili druga področja, ne ustvarjajo
niti toliko, da bi pokrili lastne obveznosti odplačila kreditov.
To je nedvomno temeljni problem, za katerega vsi živeči na Kosovu
niso odgovorni, nekateri pa.

V zbornici smo takoj koncipirali politiko, ki naj bi
dala boljše rezultate in sicer, da je treba sredstva, tako kot
zakon omogoča, čim več vlagati neposredno v gospodarske proizvo-
dne objekte. Tudi pri tem je bilo precej težav, ampak vendarle
rezultati kažejo, da smo od 1981. do 1989. leta podpisali 91
samoupravnih sporazumov s kosovskim gospodarstvom, da je 41
uresničenih, da je 5800 delavcev že dobilo zaposlitev, da bo pri
24 projektih, ki naj bi bili končani letos in drugo leto, zapo-
slitev dobilo že 5300 delavcev in da bo razlika še 4000 delavcev,
ali skupno 14.000 delavcev zaposlenih, ko bodo vsi ti projekti
končani. Moram reči, da smo tudi sledili politiki disperzije teh
objektov po Kosovu; ne samo na enem mestu. Imamo v 18 občinah
programe. V 6 razvitih sicer prednjačijo programi, ki jih je 59,
v 11 manj razvitih pa je 32 programov. Mislim, da smo v Sloveniji
vse možnosti, ki nam jih je zakonodaja dajala, izkoristiti za
vlaganje v programe. Nasprotno, leta 1987, 1988 in 1989 bi lahko
vsa sredstva 100% obveznosti Slovenije vložili v programe, če bi
nam to zakon omogočal oziroma SAP Kosovo to dovolila. To pomeni,
da je interes gospodarstva Slovenije in Kosova postal tako
dominanten, da bi velika sredstva, to je letos 806 milijard novih
seveda, vlagali v projekte, kar bi dalo nadaljnjo možnost za
zaposlovanje in tako dalje, in reševanja nakopičenih problemov.

Paradoks je v tem, da je na eni strani velik interes
povezave, na drugi strani ogromna sredstva, ki so vlagana na
Kosovu, na tretji strani pa cilje, ki so zastavljeni, ne
dosegamo. Menim, da je to problem predvsem v sedanjem stanju na
Kosovu takšno kot je, zlasti so to povzročili izjemni ukrepi, ki
so situacijo še znatno poslabšali.

Družbeni proizvod Kosova je bil že 40% povprečnega
družbenega proizvoda Jugoslavije, sedaj je okrog 29%. Izjemen
padec. Razkorak v razvitosti se veča, namesto da bi se manjšal.
Predvsem pa še številni funkcionarji na zveznih nivojih vedno
govorijo, da je problem socializma v pravični delitvi družbenega
bogastva. Kajti deliti je možno tudi, če je nekaj skromneje.
Ampak to je problem in na tem področju mi grešimo, ker premalo
poudarjamo, kako je treba družbeno bogastvo ustvarjati z delom v
rudnikih, za stroji, na polju in tako dalje.

Če bi osnova sredstev v družbenem sektorju gospodarstva
imela 1988. leta enako učinkovitost, kot so jo imeli 1964. leta,
bi bil enkrat večji družbeni proizvod Jugoslavije. To je ugoto-
vljeno v študiji, ki jo je zbornica naročila o spremembi novega
sistema pomoči manj razvitim. To so podatki, nad katerimi bi se
morali vsi zamisliti, ne samo govoriti o delitvi, ampak kako take
resurse izkoristiti. Slovenci svoje obveznosti izpolnjujemo,
čeprav smo kritizirani; napadajo nas, da je Kosovo naša kolonija,
da je surovinska osnova, da vlečemo ogromne dobičke in tako
dalje. Da to ni res, je samo podatek, da imamo samo dva programa
v surovinski osnovi. Vsi drugi so v predelovalni industriji, v
prehrambeni in v zadnjem času tudi v kmetijstvu. Kaj bi bilo komu
v napoto, če bi Slovenija vlekla izjemno velike dobičke iz
Kosova? Jaz bi bil prvi za to, ker bi to pomenilo, da smo dvi-
gnili gospodarski nivo Kosova, njihovo gospodarstvo, da ima
možnost svoje obveznosti poravnavati, pa še ustvarjati dobiček
za sebe in tistega, ki je sovlagal. To je cilj pomoči kot ekono-
mski cilj, ne darilo. Ne pa, da smo mi zadovoljni danes, da nam
skupni projekt dela brez izgube, ko je za slovenske programe
značilno, da delajo razen z enega v Podujevu izgubo, vračajo
tiste minimalne obveznosti in da na Kosovu odlagamo obveznosti iz
leta v leto.

Še to. Slovenci imamo v mešanih krajevnih skupnostih,
kjer je bilo izseljevanje največje, 5 programov, kot redko kdo in
bomo omogočili 700 ljudem zaposlitev, 2 programa sta pa že
končana. Kruh dajemo številnim prebivalcem Kosova. Zato pa nas
napadajo s kamni tisti, ki želijo iz cele Jugoslavije narediti
gospodarski kolaps. Smo pa na robu tega. Ogromno smo že storili,
zlasti pa tudi na kadrovskem področju. Mi se zavedamo, da v
gospodarskem razvoju ni možen skok čez noč. Naši veliki sistemi
vzgajajo kadre pri nas in na Kosovu. Diferenciacija, ki je
nastopila in vse počez izenačuje optimistična pričakovanja,
dolgoročno strategijo, da bo Kosovo dobilo svojo gospodarsko
osnovo, se lahko oddaljuje.

Več kot 50 gospodarstvenikov, s katerimi sem pričel
sodelovati, je zdiferenciranih •

To je zelo veliko in če more en sistem zdiferencirati
vse, da najde morda enega ali dva, ali ne vem koliko, potem je to
pravzaprav kritika na tak sistem, ki ga nekdo vsiljuje. To se
pravi, nesigurne razmere bodo imele vpliv, da naši gospodarstve-
niki ne bodo vlagali, kajti tudi tuji kapital ne bo prišel,
čeprav smo mu odprli vrata, kajti, kdo bo vlagal v neko področje,
kjer so tanki na ulicah, kjer nisi siguren za svoj vloženi denar,
kaj šele, da bi se tvoj denar povečal, kar je cilj. Jaz mislim,
da je to velik problem.

Gospodarska zbornica se je že organizirala in pripra-
vila spremembo sistema pomoči. Mislim, da čustveno reagiranje v
tem primeru, ko Slovenci dajemo do 29% neto akumulacije, to so
ogromna sredstva. Tudi v Sloveniji imamo nerazvitost in čustveno
reagiranje sedaj, da ni treba nič dati Kosovu, bi bilo
nepravilno. Mislim, da moramo mi nasprotno iskati kriterije in
merila, da bo ta denar dal vsaj povprečni rezultat učinkovitosti
naložbe, tako kot v Jugoslaviji, če ne več. In mi smo eno študijo
pripravili, zavzemamo pa se, da gre to na kapitalski odnos, da
imajo naša podjetja potem pravico na opravljanju, organiziranju
celega produkcijskega procesa, vključno z delitvijo rezultatov
poslovanja, kar sedaj ni tako.

Mislim, da je treba to podpreti in sem prepričan, da
bodo tudi rezultati boljši. Opaziti pa je seveda po tem stanju,
da je tudi na Kosovu prisotna premajhna angažiranost, razumljivo
zaradi situacije, kakršna je.

To je doslednost in naša slovenska pokončnost. Mi
moramo zakone spoštovati in od vseh zahtevati enako.

Rad bi rekel še, ne glede na stanje, mislim, da bo
vendarle razum prevladal, da bodo tisti, ki prihajajo, oziroma,
ki so odločili, da pridejo v nepovabljeno hišo, morali to
razmisliti. Prepričan sem, da je možno samo z dolgoročnim,
strpnim strokovnim delom in ustvarjalnim delom temeljne politične
probleme Kosova rešiti z gospodarskim razvojem in učinkovitostjo
lastnih prizadevanj. Proti mitingu smo in sredstva se naj porabi-
jo za socialne probleme.

Za reševanje stalnih problemov gospodarskega razvoja,
sem rekel, je potreben čas, ni to možno preko noči. Slovenci, pa
ne samo, da se nimamo česa sramovati, temveč, smo ogromne napore
vložili tudi na Kosovo, kar je ocena tudi na Kosovu. S temi
aktivnostmi moramo nadaljevati za reševanje problemov na tem
področju tudi v prihodnje, in tudi jasno in glasno povedati, da
smo s stanjem tekoče in objektivno seznanjeni v Sloveniji; o
Kosovu mnogo bolj, kot povsod drugje po Jugoslaviji.

Ulica ne daje rezultatov, ampak le kratek navdih, ki se
ne materializira in ni produktiven. Potreben je dialog in preseči
stanje, ki je danes pod vreliščem. Hvala.

**PREDSEDNIK MIRAN POTRČ:** Hvala lepa. Besedo ima tovariš
Vlado Pogorevčnik. Pripravi naj se tovariš Franc Bašar, delegat
Skupščine občine Maribor-Tabor.

**VLADO POGOREVČNIK:** Spoštovano predsedstvo, tovarišice
in tovariši delegati! Ob tako izčrpnih pojasnilih nam je danes v
tej skupščini zelo težko kaj dodati in se v čem ne strinjati, še
posebej, ker prihajam iz okolja, ki se v zadnjem času srečuje z
velikimi problemi. Morda bi kljub temu podal nekaj stališč, ki
smo jih zavzeli delegati 41. okoliša Zbora združenega dela in
Zbora občin Skupščine občine Maribor Tabor. Delegati skupine
delegatov za Zbor občin in Zbor združenega dela smo skupaj s
predsedstvom Skupščine občine Maribor Tabor in s predstavniki
družbenopolitičnih organizacij obravnavali predložene spremembe
in dopolnitve programa in se do njega konkretno opredelili ter
soglasno oblikovali stališča do konkretnih ukrepov iz programa.

Prav tako smo v kontekstu v tej obravnavi oblikovali
enotno in jasno stališče do predvidenega in napovedanega mitinga
Srbov in Črnogorcev s Kosova v Ljubljani.

Dovolite mi, da se v tej svoji razpravi povrnem nekaj
mesecev, ali že skoraj dobro leto nazaj, ko smo obravnavali naš
republiški in zvezni program in nato njegovo uresničevanje, in
ponovno spomnim na vrsto pripomb, ki smo jih že takrat podali na
predloženi program. Če me spomin ne vara, smo vsi, ki smo bili v
tej dvorani, v en glas zahtevali takšen program, ki bo temeljil
na konkretnih ekonomskih programih. Bili smo za ukinitev raznih
skladov na zveznem nivoju in proti takšni vsebini programa, ki
temelji le na političnih fazah brez jasnih ciljev, rokov,
zadolžitev in opredeljeni odgovornosti za morebitno neizvajanje
sprejetih nalog.

Po več kot letu dni smo priča nerazumljivemu dejstvu,
da se iz programa ni uresničilo nič oziroma ni nikakršnih
rezultatov, še več, z grozo in strahom ugotavljamo, da se situa-
cija vedno bolj poslabšuje in da je očitno v nekaterih delih
države prevladalo dejstvo, da se bo najbolj razviti del naše
države izkopal iz težav z dopovedovanjem svoje resnice preostalim
državljanom, namesto, da bi z lastnim delom pripomogli k hitre-
jšemu izhodu iz krize.

Več kot polovica predloženega programa temelji na
predpostavki, da je osnovni in edini problem politični problem
zaradi pritiska albanskih nacionalistov in separatistov nad
pripadniki srbske in črnogorske narodnosti. Iz te predpostavke so
izpeljani skoraj vsi predvideni ukrepi, ki temeljijo na idejnopo-
litičnem diferenciranju, na diferenciaciji kadrov in ukrepih
sekretariata za notranje zadeve, sekretariata za pravosodje,
izvršnega sveta, skupščine, in to predvsem Socialistične
republike Srbije in avtonomnih pokrajin. Sprašujemo se, kam vse
to vodi? Ali je vizija našega nadaljnjega razvoja policijska
država, v kateri se vse rešuje s silo. Nismo za takšno državo. V
programu je v zelo obširnem poglavju ustavnosti in zakonitosti
ter upravnih in pravosodnih organih napisanih toliko osupljivih
trditev, da tega kar ne morem verjeti. Ob prebiranju ukrepov, ki
so predvideni na teh področjih, se bralcu nehote ustvari podoba o
popolni anarhiji, ki je leta in leta vladala v najvišjih in
najodgovornejših upravnih službah, ki so prvi poklicani, da
varujejo in skrbijo za pravni red. Tem trditvam bi morda celo
verjeli, če bi pred kratkim v sredstvih javnega obveščanja
prebrali, da naš slovenski predstavnik pravosodnih organov, ki je
bil poslan na Kosovo zaradi strokovne pomoči in ugotovitve stanja
in o delu pravosodnih organov ne bi izjavil, da ni našel večjih
pomanjkljivosti in da je strokovnost kadrov ogromna. Ocenjujemo,
da program nima prave teže, saj je v njem področje družbenoeko-
nomske politike kar nekam izpadlo. Površno in načelno je temeljno
področje obdelano na okoli sedmih listih, cel program obsega 64
strani. Tega ne omenjamo zato, ker bi ocenjevali, ali je število
strani tisto, ki ni ali je v nekem programu odločujoče, temveč
zato, ker pozoren in natančen bralec v teh ukrepih ne najde nič
konkretno otipljivega. Tudi v tem delu je program poln ujetih
besed o uvajanju tržnih zakonitosti, uvajanju novih
organizacijskih oblik gospodarstva in bank, odpiranju in tržninaravnanosti v svet in podobno. Veliko je napisanega o tem, da bo
potrebno ukrepati za povečanje proizvodnje, da je potrebno
sprejeti ukrepe za odpravo raznih ovir, da je potrebno sprejeti
ukrepe za reševanje socialne politike, da je treba ukrepati, da
se spremeni struktura gospodarstva in še in še.

V programu je na področju ekonomske politike velikokrat
napisano, potrebno je izdelati program, ali iz sklada federacije
za nerazvite, ali potrebno je zagotoviti sredstva in podobno.
Vprašam vas, tovarišice in tovariši delegati, kakšen je pa ta
program, v katerem samo ugotavljamo, kaj bi morali narediti, zelo
malo pa je konkretnih rešitev. Nikjer v programu ni operacionali-
zacije, ni analize konkretnih, že storjenih korakov in učinkov
le-teh in konkretne zadolžitve po republikah, kaj in koliko so
potrebni, koliko in kaj naj vsaka republika zagotovi teh kadrov,
kje in koliko ljudi, na katerih področjih se kaže potreba za
dodatno usposabljanje, kje se bodo usposabljali, kje so navedene
konkretne skupne naložbe, ki so že bile izvršene, so v teku ali
se pripravljajo, koliko je v tej smeri naredila posamezna repu-
blika in predvsem Socialistična republika Srbija. Ob tem razgla-
bljanju soočenj z navedeno problematiko smo prišli do dveh
problemov in vprašanj razreševanja obstoječega problema socia-
lnega in ekonomskega razvoja. Za socialni program je v celoti
odgovorna Socialistična republika Srbija in SAP Kosovo, za
ekonomsko razvojnega pa vse ostale republike in pokrajini.
Menimo, da je to osnovni kamen spotike.

Vse republike in avtonomni pokrajini bi morali skrbeti
za socialni razvoj, za ekonomsko razvojnega pa v prvi vrsti SR
Srbija in SAP Kosovo v okviru materialnih možnosti ostalih
republik.

Že večkrat smo poudarili, da smo proti skladu za
nerazvite na nivoju federacije, in to ponovno poudarjamo. Smo za
direktna vlaganja v nove tovarne, v nove obrate za skupne naložbe
in participacijo opravljanja in kontrole poslovanja. V zvezi s
tem smo postavili jasno zahtevo, da je potrebno izdelati analizo
o tem, koliko in kaj katera republika prispeva za razvoj Kosova,
vendar ne skozi sklad, temveč s konkretnimi vlaganji in lastnimi
kadri, ali usposabljanjem kadrov. Takšno analizo naj pripravi nek
nevtralen subjekt, recimo komisija, sestavljena iz predstavnikov
gospodarskih zbornic republik in avtonomnih pokrajin v sodelo-
vanju z izvršnimi sveti in o tem obvesti širše jugoslovansko
javnost. Po takšni temeljiti in dolgi razpravi se nam je tu
nehote vrnil podatek, ki smo ga pred kratkim slišali, da bo tako
imenovani miting resnice stal celih 1400 milijard dinarjev. Kaj
ne bi bilo bolje in smotrneje ta denar usmeriti v potrebe gospo-
darstva ali kar v zvezno blagajno, kjer manjka 1100 milijard din
in bi še nekaj predvidenega denarja od mitinga ostalo. To so
resnice, s katerimi se slovenski narod, delovni narod, ne more
sprijazniti. S tem pa sem že prešel na drugo področje, na eno v
tem trenutku najbolj nerazumljivih, ko so Srbi in Črnogorci s
Kosova bolj zaupni in lačni po pohodu kot podelu.

Tudi z napovedanim mitingom resnice smo bili v stali-
ščih enotni in odločno rekli ne. Nismo za take oblike nasilnega
prepričevanja in izsiljevanja ene resnice, kajti teh je verjetno
več. Vsak ocenjuje s svojega zornega kota in pripadniki različnihnarodnosti zagovarjajo različne resnice. Prepričani smo, da bo
edina prava resnica tista, ki bo sprejemljiva za pripadnike vseh
narodov in narodnosti le s kulturnim dialogom za eno mizo. Morda
bi tak dialog trajal tedne in mesece, morda več let, preden bi
odkrili v celoti zagotoviti vse interese in rezultat bi bil
verjetno trajnejši od tega, ki nam ga lahko prinese nasilno
prepričevanje.

Moj namen, je, da jasno povem, da podpiramo sklepe o
prepovedi mitinga, ki ga je sprejel Sekretariat za notranje
zadeve mesta Ljubljana, in sklepe Skupščine Socialistične repu-
blike Slovenije in da podpiramo vsa stališča, ki so bila v zvezi
s prepovedjo mitinga sprejeta na raznih organih in združenjih.

Napovedani miting ponovno dokazuje, da smo priča
resnemu spopadu dveh koncepcij uresničevanja socializma, tistega,
ki želi in si utira pot po demokratični poti, drugega, ki išče
vzgled iz boljševizma. Slovenski narod se je jasno opredelil za
prvo pot in želimo hoditi po tej poti. Vsak odstop in popuščanje
v vsakdanjem življenju bi pomenilo nereagiranje sprejetih stališč
o moderni demokratični in pravni državi.

Ne bom na dolgo in široko diskutiral o tem, kar so
delegati iz baze prenesli na nas delegate, saj smo to že na
začetku rekli - jasen in odločen ne za mitinge. Želeli smo izra-
ziti naše nezadovoljstvo v zvezi z izjavo, ki jo je podalo
Predsedstvo SFRJ v zvezi z napovedanim mitingom. Ocenjujemo, da
je bila izjava za javnost, blago rečeno, mlačna in je od najvi-
šjega organa federacije resnično nismo pričakovali. Zahtevamo, da
Predsedstvo SFRJ zavzame jasne in zavezujoče sklepe v zvezi z
mitingom, kajti če tega ne bo storilo, pravzaprav nosi odgovor-
nost za vse, kar se zna zgoditi 1. decembra in za vse, v zvezi s
tem nastale posledice.

Delegati skupine delegatov 41. okoliša, Predsedstvo
Skupščine Maribor Tabor in družbenopolitične organizacije dajemo
vso podporo delegatom te skupščine, ki so sprejeli sklepe o
prepovedi mitinga. Podpiramo prizadevanje političnega vodstva
Socialistične republike Slovenije in vseh ostalih organov in
institucij, da se napovedani miting prepreči.

Glede na skrajno resno situacijo, v kateri smo se
znašli in v kateri bi morale prevladati umne poteze in zdrava
pamet, smo delegati poslali Predsedstvu Socialistične federativne
republike Jugoslavije in Predsedstvu Centralnega komiteja zveze
komunistov Jugoslavije in Zveznemu izvršnemu svetu teleks, s
katerim ostro obsojamo napovedani miting.

Na koncu podajam še pobudo, ki smo jo oblikovali na
našem delovnem sestanku. Predlagamo, da se po končanem zasedanju
te skupščine poda informacija o sprejetih stališčih in sklepih v
zvezi z napovedanim mitingom v osrednji informativni oddaji
Radio-Televizije Ljubljana in s tem omogoči najširša seznanitev
delovnih ljudi in občanov Socialistične Republike Slovenije, kako
ravnati. Hvala.

(Aplavz.)

**PREDSEDNIK MIRAN POTRČ:** Hvala. Besedo ima Franc
Bašar, Ljubljana Vič-Rudnik. Pripravi naj se Ivica Kavčič.

**FRANC BAŠAR:** Tovariš predsednik, tovarišice in tovariši
delegati! Kosovo, srbska, črnogorska in seveda tudi albanska
rana. Kosovo, pokrajina medsebojne nestrpnosti in nezadostne
pripravljenosti za sporazumevanje.

Kosovo, žal tudi kot tempirana bomba za rušenje avnoj-
skega načela o enakopravnosti narodov in narodnosti v Jugoslaviji
in s tem Jugoslavije, ustanovljene 29.11.1943 in hkrati kot
orodje za Jugoslavijo z datumom 1.11. 1918. S tem je v jeziku
aktualne politike o Jugoslaviji povedano skoraj vse.

Na sejah naših skupin delegatov je bilo v tem mandatnem
obdobju veliko razprav o gradivih, ki so tako ali drugače posta-
vljala v ospredje problematiko razmer na Kosovu. Naj strnem nekaj
najpomembnejših sklepov, ki smo jih sprejeli, praviloma celo
zapisali:

1. Človeška, narodnostna in gospodarstvena problematika
na Kosovu ni rešljiva brez dodatne uveljavitve pravne države v
smislu najboljše evropske tradicije in mednarodnih konvencij,
katerih podpisnik je že Jugoslavija, ali pa vsaj po besedah
Budimirja Lončarja namerava čimprej postati.
2. Eden izmed ukrepov, brez katerega si je težko
zamisliti ureditev razmer v tej socialistični avtonomni pokraji-
ni, je vezan tudi z ustrezno geografsko politiko, ki pa mora
veljati za vse prebivalce prenaseljenih območij. Res pa je
najboljše orodje te politike zagotovitev gospodarske rasti na
zdravih temeljih, predvsem z lastnimi silami. To bi omogočilo
tudi večjo zaposlitev žensk, s tem pa po naravni poti znižalo
prehitro povečanje prebivalstva.
3. Razumevanje med prebivalci različnih jezikov se mora
začeti graditi takoj. Kot delavci prosvetno-kulturnega področja,
smo v zvezi s tem večkrat napisali, da je sposobnost vsakogar na
Kosovu sporazumevanje vsaj v dveh jezikih, v srbohrvaščini in
albanskem, eden od nujnih pogojev mostu med prebivalci v tej
avtonomni pokrajini. Ta avtonomna pokrajina potrebuje tudi skupne
razrede za vse učence, v katerih se dosledno uveljavlja ta
dvojezični pouk.
4. Ob dejstvu, da imamo na Kosovu opravka z naciona-
lizmi, ki žal kar tekmujejo v svoji agresivnosti, da imamo
opravka s separatizmom med delom albanskega prebivalstva, si
seveda ne kaže zatiskati oči. Zato bi bilo zelo kratkovidno, če
ne bi v skladu z našo, upam jugoslovansko željo, da postanemo del
političnega in pravnega zemljevida demokratične Evrope, omogočili
artikulacijo različnih političnih interesov, seveda v skladu z
Ustavo SFRJ in Ustavo SR Srbije - politični in seveda ne terito-
rialen vzorec in zato si lahko ogledamo na primer severno Irsko.
5. Trdno smo prepričani, da brez zagotovitve navedenih
štirih pogojev na Kosovu ne bo niti navideznega miru, kaj šele da
bi govorili o njegovem gospodarskem in širšem družbenem razvoju.
Z drugimi besedami povedano, nadaljnja širša jugoslovanska pomoč
Kosovu brez izpolnitve teh pogojev je zelo vprašljiva.

Zadnji dogodki na Kosovu, katerih vrhunec je politični
proces proti Vlasiju in soobtoženim ter pobuda za osveščanje
zapeljanega slovenskega naroda in drugih neosveščenih državljanov
Slovenije z mitingom v Ljubljani, nas v tem prepričanju samo še
utrjujejo.

Naj se zato vrnem k uvodni misli o Kosovu kot o
tempirani bombi in jo povežem z objavljenimi stališči Zveznega
izvršnega sveta z njegove seje z dne 24.11. 1989, ko je med
drugim razpravljal tudi o napovedanem mitingu v Ljubljani ter o
nadaljnji prisotnosti združenih odredov milice na Kosovu.

Sprašujem in vas prosim, da me pri izterjavi takojšnje-
ga odgovora na to naslednje vprašanje zveznega sekretarja za
notranje zadeve Petra Gračanina, prej generala Titove armade,
podprete. Sprašujem torej, kako je mogoče, da se je po objavlje-
nem stališču ZIS o dolžnosti državnih organov glede preprečitve
mitinga dne 1.12.1989 v Ljubljani in o prisotnosti združenih
odredov milice na Kosovu pred dvema dnevoma lahko nemoteno sestal
odbor združenja za pripravo mitinga in nadaljeval s prepovedanimi
aktivnostmi? Večkrat je bilo namreč rečeno, da ti odredi na
Kosovu, morajo po mnenju nas delegatov, in prosim, da se
Skupščina SR Slovenije o tem kasneje izjasni, braniti načela
pravne države, Jugoslavijo in Slovenijo.

Predlagam, da naši delegati v Skupščini SFRJ postavijo
v primeru, da bo s Kosova odpeljal en sam vlak oziroma en sam
avtobus na miting v Ljubljano, vprašanje zaupnice zveznemu sekre-
tarju za notranje zadeve. Odgovornost je, da v sekretariatih za
notranje zadeve v tistih federalnih enotah, od koder napovedujejo
udeležbo na mitingu oziroma prek katerih nameravajo potovati v
Ljubljano, ter politične kroge, katerih podaljšana roka so,
opozarjamo, da prevzemajo nase zgodovinsko vlogo razbijača
Jugoslavije, če takoj ne sprejmejo ustreznih ukrepov za prepre-
čitev mitinga. Hvala.

(Aplavz.)

**PREDSEDNIK MIRAN POTRČ:** Besedo ima Ivica Kavčič,
delegatka občine Idrija. Pripravi naj se Silvo Komar.

**IVICA KAVČIČ:** Tovariš predsednik, tovarišice in tovari-
ši delegati! Delegati iz naše občine podpiramo vsa stališča v
zvezi s Kosovom, ki so nam bila predložena. Mislimo, da jih je
potrebno večkrat ponavljati in na kar najbolj razumen način
posredovati občanom iz ostalih delov naše države. Strinjamo se
tudi z vsem tistim, kar je bilo danes rečeno v uvodnem govoru
tovariša Kneza. Obenem pa se nas polašča malodušje, da se ta naša
stališča slabo slišijo, kajti ob konkretnem primeru, ki nam je
zdaj pred vrati, to se pravi ob napovedanem mitingu, je jasno, da
še mnogo bolj evidentnih stvari nismo v stanju preprečiti. Občani
so razočarani predvsem nad zelo mlahavimi stališči zveznih
organov, predvsem zveznega predsedstva, za katerega lahko rečem,
da je kapituliralo pred srbsko politiko. Mislimo, da je razlog
temu tudi v tem, da ni spremenjena zvezna ustava, ker bi morala
biti istočasno s spremembo srbske ustave, saj ima po avtomatizmu
Srbija v predsedstvu države tri glasove v primerjavi z drugimi
republikami, ki imajo samo en glas. In zato menimo, da je to
strateška točka, na katero moramo biti pozorni in moramo usmeriti
vse sile, da se stvari, tudi v tem pravno formalnem, ustavnem
smislu pravilno razrešijo. Seveda so občani zelo zaskrbljeni.
Zaskrbljene so matere, ker ne vedo, kaj čaka njihove sinove
jutri. Zaskrbljeni so vsi zaradi tega mitinga zdaj, ko ne vedo,

kako se bo izšlo. Ljudje pričakujejo, da bomo danes v tej
skupščini rekli, kako se bomo obnašali in ravnali. To moramo zelo
jasno povedati. Ostalo je danes, ko je miting pred vrati,
drugotnega pomena. Primorci še predobro pomnimo podobne pohode
in smo morda zaradi tega še bolj zaskrbljeni. Pa mislim, da so
tudi vsi ostali Slovenci in zato resnično apeliram, da se kar
najbolj točno dogovorimo, kako bomo ob tem primeru ravnali. Razen
tega se globoko strinjam z oceno tistih posameznikov, ki v
sredstvih javnega obveščanja pišejo o tem, da je pravzaprav to
samo ena od nadaljnjih stopenj poskusov prodora totalitarne
srbske politike in da je njihov cilj predvsem onemogočiti razvoj
demokracije na Slovenskem, predvsem zato, ker evidentno naš
proces demokratizacije daje rezultate, ker ljudje gledajo z
večjim optimizmom v bodočnost, ker vidijo možnost za delo, za
svobodo in razvoj, in to brez medsebojnih razprtij. Zato mislim,
da mora skupščina v tem smislu tudi ta miting ocenjevati in se
odločiti, kako se bomo vsemu temu zoperstavili, kako bomo ubra-
nili naš proces demokratizacije. To je danes zelo pomembno. Pri
tem je seveda najpomembnejše, da ostanemo enotni, kajti mislim,
da nasprotna stran prav gotovo računa z reklom, deli in vladaj.
In zato mislim, da bi se morali danes res odločno dogovoriti,
kako bomo ravnali taktično in kako bomo ravnali strateško. Pri
tem bi samo še rekla, da je ena od stvari, ki jih moramo tudi
takoj sami popraviti, to je, da moramo imenovati našo ustavno
komisijo, kajti ne morem si predstavljati, da bi se v teh težkih
časih, ko bodo na dnevnem redu take ali drugačne težke stvari,
lahko naš slovenski narod usklajeval, zavzemal stališča, bil
enoten, če ne bo imel organa, ki mu to omogoča. Zato dajem
predlog, da se ta napaka, če temu lahko tako rečem, ki je bila
storjena na zadnjem zasedanju Družbenopolitičnega zbora, čim
hitreje popravi. Hvala.

(Aplavz.)

**PREDSEDNIK MIRAN POTRČ:** Besedo ima Silvo Komar, delegat
Družbenopolitičnega zbora. Pripravi naj se Lea Oražem.

**SILVO KOMAR:** Tovariš predsednik, tovarišice in tovariši
delegati! Tokrat ponovno razpravljamo o Kosovu, o programu, ki ga
je sprejela Skupščina SFRJ, o predhodni razpravi tudi v Skupščini
SR Slovenije, ki naj bi kot jugoslovanski program celovitih
družbenih aktivnosti zagotavljal razrešitev težkih ekonomskih,
socialnih in političnih razmer v pokrajini. Zato se ne moremo
izogniti tudi naši odgovornosti, ko gre za vsebino tega programa
in deleža pri njegovem uresničevanju do sedaj. Prepričan sem, da
smo vsi, vsaj zato to lahko pojasnim, ko sem glasoval za ta
jugoslovanski program, razumeli kot osnovo za zagotavljanje
takšnega položaja avtonomne pokrajine, kot konstitutivnega
elementa jugoslovanske federacije, v kateri bo mogoče skozi
opredeljene ukrepe ekonomskih, socialnih, političnih in tudi
aktivnosti državnih organov zagotavljati take civilizacijske
standarde in tudi pravice človeka, državljana in narodnosti za
vse, ki živijo na Kosovu, kot jih zahtevamo zase, za vso Jugosla-
vijo in ki se po obče civilizacijskih kriterijih danes lahko kot
pojem dosežka na tem področju imenuje s pojmom evropske kvalitete
življenja. Danes vse ocene govorijo, da stanje kljub takemuprogramu ni nič boljše. Zato nam je najprej potreben razmislek,
ali nam je program za razreševanje stanja na Kosovu tako po
vsebini kot po načinu uveljavljanja evropski, ker je najbrž
potrebno uporabljati primerjavo o tem, kako se uresničujejo
pravice in svoboda neke družbe tam, kjer je to najtežje. Kot prvo
se mi postavlja vprašanje, ali gre pri vrednotenju kriterijev
ocenjevanja samo za vsebino programa, ker jo tokrat ponovno
dopolnjujemo na osnovi ocene, da je stanje na Kosovu slabše. Ali
vendarle ni potreben ne samo naš razmislek, ampak skupen jugo-
slovanski, da se na način kot je sedanji program pomoči Kosovu in
ko naj bi se uresničeval kot ta dopolnjeni, ne more biti uspeha.
V Skupščini SR Slovenije smo med drugimi zaključki, ko smo
sprejemali progam o Kosovu, poudarili, da ne vidimo izhoda iz
družbene krize v Socialistični federativni republiki Jugoslaviji
v nasilnem poenotenju, ampak pluralizaciji slovenske in
jugoslovanske družbe v celovitem razvoju narodov in narodnosti
ter afirmaciji državljanov v okviru zagotavljanja pravne države.
Danes in na sploh, kot se poskuša dokazati in reševati stvari v
tej družbi, pa izgleda, da skozi program reševanja stanja na
Kosovo ne bo rešitve za Kosovo, ampak lahko to vodi h
kosovizaciji Jugoslavije. Drugače ni mogoče razumeti poskuse
nasilnega poenotenja in uveljavljanja ene resnice in
nepriznavanja razlik. Ni mogoče, da bomo vsi o vsem enako
mislili, ni mogoče, da je samo ena resnica in še ta samo ene
nacionalnosti, ni mogoče sprejeti, da so nekateri bolj
enakopravni in zavračamo vse take poskuse, ki to počenjajo na
način, da pri tem uporabljajo argument sile, ne pa težo argumenta
demokratizacije življenja in družbe. Moramo priznati razlike, ker
bo postalo drugače skupno življenje neznosno. Naše skupno
življenje moramo urediti tako, da bomo lahko živeli z razlikami,
da bomo v sistemu imeli vzgojne mehanizme za demokratično
preseganje le-teh.

Odločno smo se izrekli za demokratizacijo in demokra-
tičen način razreševanja krize, ki se v jugoslovanski družbi kaže
v svojem najtežjem stanju na Kosovu. Ob tej razpravi želim
poudariti, da nosimo odgovornost in želimo sodelovati pri razre-
ševanju tragičnega položaja vseh na Kosovu, da nosimo odgovornost
za način kot mi vidimo možnost za uspeh. To pa je, da lahko
rešitev stanja na Kosovu zagotovi samo demokratizacija življenja,
odgovornost za lasten in skupen razvoj in spoštovanje pravne
države, ki določa okvire demokratizacije in ko gre za reševanje
vprašanja, mora biti odgovorna večina za manjšino.

Niso nam potrebna drugačna prepričevanja in izsilje-
vanja ene resnice, ker to pomeni majorizacijo in na način, da se
favorizira samo ena resnica, saj družbene probleme ne rešuje,
ampak samo zaostruje.

Na Kosovu morajo živeti vsi pripadniki vseh nacional-
nosti eden z drugim, ne pa eden proti drugemu. Nujno je zave-
danje, da razmere na Kosovu niso težke samo zaradi nacionalnih
delitev temveč, da so le-te takšne zaradi katastrofalne ekonomske
in socialne situacije, ki te delitve samo še poglablja. Vsem
prebivalcem Kosova je treba zagotoviti socialno varnost, kulturni
razvoj in pravico državljanov, in to v okviru prave države.
Mitingi tega ne bodo prinesli, kot tudi ne dodatne enote milice

in vojake. Zato tudi miting, ki želi v Ljubljani in Sloveniji
prikazati tragično usbdo Srbov in Črnogorcev na Kosovu, ne more v
Ljubljani ničesar rešiti, bo pa veliko ali pa celo usodno vplival
na nadaljnji tok razreševanja jugoslovanske krize in zato še bolj
tragičen položaj na Kosovu.

In če sem že začel to svojo razpravo s primerjavo z
Evropo, naj jo tudi zaključim. Če je možen razmislek o tem, da v
vrsti aktivnosti, predvsem na ekonomskem področju pomoči Kosovu
ta program vsebuje evropske civilizacijske dosežke, ki jih moramo
z vso odgovornostjo uveljaviti, to v delu, ko gre za njegovo
uveljavljanje, zagotovo ni. Program, ki terja neprestano poveča-
nje represivnih ukrepov in vedno širše takšno angažiranje v
širšem jugoslovanskem prostoru, pomeni program nasilnega poeno-
tenja, kar pa ne predstavlja prispevek k demokratizaciji jugoslo-
vanske družbe in iskanje izhoda iz krize.

Zato sem prepričan, da napovedano zborovanje v Ljublja-
ni ne pomeni prispevek k rešitvi tragičnega stanja na Kosovu,
ampak prvi korak h konsolidaciji Jugoslavije, ki ima lahko za
nadaljnji tok in razvoj ideje in smisla skupnega življenja
tragične posledice. Zato nosimo odgovornost vsi o tem, da bi se
tisti, ki organizirajo miting proti volji Slovencev, tega morali
še bolj zavedati. Odločno se zavzemam za to, da z vsemi sredstvi
pravne države zagotovimo dosledno spoštovanje obstoječih pravil
ravnanja v naši družbi.

Smisel današnjega zasedanja vidim prav na tej ravni, da
predstavniki slovenskega naroda, madžarske in italijanske narod-
nosti in vseh državljanov Slovenije Skupščini SR Slovenije
izrečemo naše odločno vztrajanje na našem dosedanjem razumevanju
izhoda iz krize in nestrinjanje z vsiljenim demokratičnim "dialo-
gom" v jugoslovanski družbi. Problem Kosova in način reševanja
tega problema kot se ponuja, pomeni na svoji simbolni ravni model
rešitve jugoslovanske krize. Postavlja v ospredje način in smisel
skupnega življenja ter našo sposobnost, da to zagotovimo po
resnično demokratični poti.

Program, ki bi ga naj sprejeli, je zahteva po večji
represiji, ki že sedaj ni rodila nikakršnih sadov, obratno,
stanje na Kosovu je vedno slabše in s tem, da se s to oceno vsi
strinjamo, z razliko, da v Sloveniji mislimo, da je to treba
reševati z več demokracije, od drugod pa prihajajo pozivi k
orožju. Sprašujem se ali ni bilo že do sedaj dovolj žrtev, ali
imamo v zgodovini kje kakšen dokaz, da je sila rešila
mednacionalne spore. Ali bo to zgodovinsko spoznanje potrebno
reševati z več demokracije, od drugod pa prihajajo pozivi k
orožju. Sprašujem se, ali ni bilo že do sedaj dovolj žrtev, ali
imamo v zgodovini kje kakšen dokaz, da je sila rešila
mednacionalne spore. Ali bo to zgodovinsko spoznanje potrebno
ponovno potrditi z vsemi žrtvami tudi na Kosovu, v Jugoslaviji.
Kosovo potrebuje gospodarsko in socialno pomoč, pomoč v znanju in
krepitev takšne politične odgovornosti, ki naj terja odgovornost
za lasten in skupen razvoj.

Zveza komunistov Slovenije ima o tem zelo jasna stali-
šča v programu, o katerem se bomo slovenski komunisti nedvomno
odločno in dokončno opredelili o vseh podrobnostih na kongresu v
mesecu decembru. Prepričani smo, da samo tako celovit program,kot je do kongresa v razpravi, lahko zagotovi evropski nivo
življenja, ki ga vsi skupaj želimo živeti in ki očitno postavlja
kriterij sprememb v deželah, ki so se še včeraj oglaševale za
prave vrstnike in zastopnike socializma. Če kdo v Jugoslaviji
želi, da bi mesto pravega "socializma", ki so ga drugi pustili,
zapolnili mi, neprestano lahko slišimo, kaj je edina in prava
vsebina socializma, in kaj je to pri teh predstavah prava demo-
kracija in če se to poskuša na način, ko dobiva svojo podobo z
reševanjem stanja na Kosovu, potem moramo takoj ugotoviti, da s
tem dokazujemo nasprotno od tistega, kar razviti svet pojmuje pod
demokratično in razvito družbo.

Osebno ne soglašam s tako demokracijo in s takim
urejanjem razmer, ker se to ne sklada s tem, kar si pod pojmom
humana, bogata in demokratična družba predstavljam in ker to ni v
skladu s tistim, kar smo v programskih izhodiščih Zveze komunis-
tov Slovenije označili kot našo platformo, za katero smo pripra-
vljeni zastaviti vse naše sposobnosti in energijo za izhod iz
krize in za normalno življenje. Potrebujemo normalno življenje, v
katerem bo vladal razum. Hvala.

(Ploskanje.)

**PREDSEDNIK MIRAN POTRČ:** Besedo ima tovarišica Lea
Oražem, delegatka iz 3. okoliša Kočevje. Pripravi naj se tovariš
Ciril Baškovič.

**LEA ORAŽEM:** Tovariš predsednik, tovarišice in tovariši!
Ko sem marca letos v tej skupščini zahtevala, da naši fantje na
Kosovu odložijo orožje in se vrnejo, je to povzročilo različne
odzive. Od absolutne podpore tega stališča, do predloga kočevskih
zdravih sil, naj se me odpokliče, ter do pojasnjevanja tega
stališča na občini. Razvoj pa je pokazal, da domovina ne more in
ne sme v mirnem času umirjati svojih državljanov z orožjem in
brez dialoga. V zdajšnjem stopnjevanju napadov na Slovenijo je
tudi iz trte zvit argument o slovenskem egoizmu in neenakopravnem
obravnavanju neslovenskih občanov.

Dovolite mi, da vsem iz tega mozaika ponudim majhen
kamenček. Prosim, poslušajte pazljivo seznam imen, ki vam jih bom
prebrala z vrha veljavnosti prednostnega vrstnega reda za dodeli-
tev solidarnostnih stanovanj v občini Kočevje. Prvih deset z vrha
liste.

Prva Dukič Luca; drugi Kojanovič Dragan, tretji Grvič
Ervin, četrta Gazibara Vehič, peti Stanič Božo, šesti Kontarevič
Abdulah, sedmi Damše Alojz, osma Bohanec Ljudmila, deveta Pugelj
Stanislava in deseti Domjan Darko.

Od teh desetih samo dva Slovenca še nista dobila
stanovanja. Analiza stanja na drugih področjih, kot na primer
zdravstvo in socialno skrbstvo, bi dopolnila ta mozaik. To, in še
drugo ni dovolj za nekatere bratske razgrete glave in samozvane
prosvetitelje in razglaševalce resnice, ki mislijo, da je vsa
pamet in znanje le pri njih in da morajo na silo prekrščevati
zahodne nevernike. A bolj kot to me moti, da uradna sredina, iz
katere prihajajo pohodniki, molče dopušča in celo podpira tako
nastopanje.

Mislim, da mora skupščina ugotoviti, da pomenijo
sedanji pritiski in nove grožnje oživitev in dejansko uporabo
doktrine Brežnjeva o omejeni suverenosti, ki je tudi v vzhodni
Evropi končala na smetišču zgodovine.

Suverena Slovenija ne more dopustiti, da se bo prav na
njenem ozemlju začelo vrteti kolo zgodovine nazaj in da bodo že v
letu sprejema izničeni ustavni amandmaji, ki to suverenost
ščitijo.

Predlagam skupščini, da začne s postopkom za odpoklic
slovenskih miličnikov s Kosova ter, da Slovenija stopi na pot
samostojnosti in neodvisnosti kot si to želi velika večina
državljanov Slovenije. Hvala lepa

(Aplavz.)

**PREDSEDNIK MIRAN POTRČ:** Hvala lepa tovarišica Oražem.
Besedo ima tovariš Ciril Baškovič, delegat 3. okoliša Socialno
zdravstvenega področja Ljubljana Vič-Rudnik. Pripravi naj se
Ferdo Rakuša.

**CIRIL BAŠKOVIČ:** Spoštovani zbor, predsedstvo! Uvodni
referat je danes najbolje doslej, vsaj na javnih mestih v Slove-
niji, postavil radikalno in natančno diagnozo Kosova. Gre prepro-
sto za pokrajino, kjer ni miru in varnosti za ljudi, ki je polna
bede in revščine, kjer ni realnih predpostavk za razvojno prema-
govanje nemogočih življenjskih razmer za večino ljudi, pokrajino
z zaprtimi perspektivami, kjer zakoni družbenih gibanj neusmilje-
no napovedujejo, da emocionalna kratkovidna gledanja, morda tudi
o ponovni srbizaciji, preprosto nimajo osnov. Skratka, gre za
predel Jugoslavije, kjer smo priča razpadanju in propadanju, kar
je že samo po sebi velik problem za Jugoslavijo. Takšen proces na
Kosovu nekdo potrebuje kot vzvod za predrugačenje Jugoslavije v
smislu, kot ga list Mladina ironično poimenuje z besedo "oral".
Zato se pred nas postavlja načelno vprašanje, ali bomo zmogli
dognati tej diagnozi ustrezno terapijo in kako bi jo lahko
uveljavljali znotraj Jugoslavije.

Če ugotovim, da Kosovo kot jugoslovanski problem na
dosedanji način preprosto ni rešljivo, potem je treba pri tera-
piji narediti korenit zasuk. Ta ni odvisen toliko od samega
Kosova, kjer bi ljudje radi videli, da se rešijo težav, ki sem
jih prej naštel, temveč od ocene, kako bi na realno strategijo
ozdravljanja Kosova, s tem pa tudi Jugoslavije, odreagirala
Srbija oziroma točneje srbska politika. Možni sta pravzaprav dve
skrajnosti, življenje pa tako in tako vedno najde svojo pot med
njima. Ti dve skrajnosti sta naslednji. Če so tveganja prevelika,
velja vsaj v Sloveniji razmišljati o strategiji, ki bi ji lahko
rekli: "odtegnimo se od sodelovanja pri represiji, ki ne daje
rezultatov in čakajmo, da nastanejo razmere, ko bomo lahko
ponovno in bolj učinkovito sodelovali pri urejanju življenja in
perspektive Kosova.

Druga skrajnost ali druga možnost pa je, če bi tveganja
zaradi bolečine Srbije ne grozila z razsutjem Jugoslavije, bi
morda veljalo takoj podpreti bolj aktivno strategijo za zdravlje-
nje, in sicer vpeljati neposredno zvezno upravo Kosova, z
bistveno zmanjšano pristojnostjo republike Srbije. S težiščem nazaščiti pravnega reda in na pospešenem, ekonomsko vodenim
razvojem gospodarstva, torej z razvojem gospodarstva in na
krepitvi minimalne socialne varnosti najbolj ogroženih plasti
prebivalstva v tej pokrajini.

Zelo dvomim, da bi ta aktivna strategija bila izpeljiva
v doglednem času, ker verjetno ne bi naletela na možnosti, da se
k njej pristopi. Osebno sem prepričan, da je edina, ki lahko da
dolgoročen rezultat; verjetno zaradi tega ni izpeljiva, ker je
eno od njenih podvariant prvi javno predlagal dr. Branko Horvat,
nesojeni nobelovec, ter samo za javno misel požel strupeno
nasprotovanje.

Vsekakor nam ne uide v Sloveniji, ki je del Jugosla-
vije, da bomo morali prej ali slej sprejeti končno odločitev med
omenjenima pristopoma in sam ne vidim možnosti za taktiziranje.
Prehodno morda več obeta prvi, dolgoročno pa je rešitev samo v
drugem načrtu. Hvala.

(Aplavz.)

**PREDSEDNIK MIRAN POTRČ:** Hvala lepa. Besedo ima Ferdo
Rakuša, Maribor-Pobrežje, pripravi naj se Sonja Lokar.

**FERDO RAKUŠA:** Tovariš predsednik, cenjeni delegati!
Predno preidem na kratko razpravo, bi želel spomniti na gledanje
bivšega podpredsednika Predsedstva SFRJ, ko je bil v Mariboru na
posvetu družbenopolitičnih organizacij. Takrat sem vam zastavil
vprašanje, to je bilo pred leti, kaj je z nataliteto na Kosovu.
Če ne bomo tam znižali natalitete, ne pomaga dosti vlaganje v
razvoj Kosova. Odgovor je bil: "Ko boste zgradili toliko dimnikov
na Kosovu kot jih imate v Sloveniji, potem bo tudi tam padla
nataliteta". Oprostite mi, da sem citiral ta odgovor, ker pokojni
več ne živi. Ker menim, da je tako gledanje še marsikje tudi
danes, se pravi, da naj drugi rešujejo probleme Kosova, ne pa da
rešujejo svoje probleme ljudje na Kosovu sami. Dokler ne bo
sožitja in zaupanja med narodi in narodnostmi na Kosovu, tako
dolgo ne bomo rešili problema nerazvitosti na tem področju.

Velika je zaskrbljenost občanov, preprostih ljudi
zaradi mitinga. Kmetica, stara 80 let, ki sama težko živi, mi je
dejala, naj nekaj naredimo in preprečimo miting in tako zajamčimo
varno življenje v Sloveniji. Toliko za uvod.

Naši predstavniki v zveznih organih se verjetno trudi-
jo, da bi bila sprejeta in ustrezno obravnavana tudi naša stali-
šča. Če v bodoče ne bo tako in se bo dogajalo enako kot sedaj,
da nam ne pomagajo pri razrešitvi vprašanja mitinga, potem
predlagam, da odpokličemo naše predstavnike iz zveze. Če ne
morejo pomagati, potem nima smisla, da so tam in nosijo vso
odgovornost. Prav tako pa tudi predlagam, da v imenu naših
delegatov čimprej najdemo pravne možnosti za odpoklic naših
miličnikov in našega odreda s Kosova. Danes smo dobili dosti
materialov kaj in kako, zato menim, da bi morali o tem ustrezno
ukrepati in najti prave možnosti za njihov odpoklic.

Kar se tiče mitinga, se tudi sprašujem, kdo vse skupaj
plačuje, kajti slišali smo, da ponujajo karte zastonj. Danes smo
slišali, koliko to stane, zato smatram, da moramo v Sloveniji
resno razmisliti, kako naprej vlagati naša sredstva za razvojnerazvitih. Tako, da samo vlagamo in da iz tega nič ni, tako ne
gre naprej. Zato mislim, da moramo razmisliti o rej zadevi.
Verjetno sedaj ne moremo nehati plačevati za nerazvite, saj
menim, da bi bilo potrebno nekaj ukreniti. Če imajo toliko
denarja, potem nima smisla, da jim dajemo denar in podpiramo
zapravljanje tega denarja. Menim pa, da bi morali po letu 1991
osnovati ustrezno razvojno banko, kjer bi projekte financirali
vse od idejnega osnutka pa do redne in uspešne proizvodnje.
Razvojna banka ne sme biti na nerazvitem območju, niti ne v
Beogradu, ker je Kosovo v SR Srbiji, temveč v drugem kraju, ne bi
pa bilo dobro, če bi bila v Sloveniji. Skratka, preko te razvojne
banke naj se financira kompleten razvoj nerazvitih in bolj
spodbuja razvoj take proizvodnje, čimveč in to uspešnih delovnih
mest. Kajti mi ne smemo več financirati dragih projektov, moramo
pa financirati projekte, pri katerih bi imelo delo čimveč ljudi.
Zato pa je treba ljudi usposabljati in ustrezno šolati. Razmi-
sliti moramo, kako naprej, če se bo pritisk še naprej stopnjeval.
Mislim, da moramo striktno reagirati na te pritiske in se ustre-
zno obnašati. Predlagam, da sprejmemo ustrezne sklepe, s katerimi
bomo zagotovili mir, varno življenje in obvarovanje imetja v času
mitinga, ter da si tako zagotovimo suverenost v Sloveniji, ki smo
jo sprejeli z zadnjimi ustavnimi amandmaji.

Nadalje pa bi prosil, da spregovorijo naši organi
varnosti. V Delu sem prebral, da tistemu, ki kaj reče, grozijo po
pošti, tako da bi bili lahko prepričani, da nam ne bodo grozili,
če se bomo izrekli proti mitingu.

Predlagam v svojem imenu in pa v imenu naših delegatov,
da podpremo naše vodstvo, ki smo ga legitimno izbrali. Zato ga
zagovarjamo in ne pustimo, da bi ga nekdo drug skušal nasilno
zrušiti, kot se je to zgodilo v Novem Sadu in drugje. Hvala.

**PREDSEDNIK MIRAN POTRČ:** Besedo ima Sonja Lokar, delega-
tka Družbenopolitičnega zbora.

**SONJA LOKAR:** Tovariš predsednik, spoštovani zbor! Pod
zoprno grožnjo vsiljenega mitinga je razumna in strpna raziskava
o Kosovu pravzaprav najmanj možna. Obenem pa je prav takšna
razprava o Kosovu potrebna. Prepričana sem, da jugoslovanska
kriza prehaja v odločilno fazo in da je Kosovo najtrši preizkusni
kamen našega nadaljnjega družbenega razvoja. Tam so namreč na
najbolj dramatičen način, strnjeno, zbrana vsa ključna protislo-
vja jugoslovanske družbe in žal najbolj jasno pokazane tudi vse
njene alternative: ali neskončne izredne razmere ali pa demokra-
cija in novi tip ekonomskega razvoja. Ta čas, ko ponavljamo, po
marcu 1989, razpravo o Kosovu v naši skupščini, se je marsikaj na
Kosovu, v Jugoslaviji in v svetu dramatično spremenilo. Najprej
je bilo uvedeno izredno stanje na Kosovu in sprejeta Ustava SR
Srbije. To dvoje je skrčilo kosovsko avtonomijo do stopnje, ko
albanska večina na Kosovu praktično nima več lastnih sredstev
pravne države, s katerimi bi lahko varovala manjšino nealbanskih
narodov na Kosovu. To povečuje strah Albancev in tudi dejanske
možnosti, da se popravljanje krivic, ki so bile včeraj storjene
Srbom, Črnogorcem in drugim nealbanskim narodom na Kosovu,
sprevrže v proizvodnjo novih krivic, tokrat nad Albanci.Inflacijsko razvrednotenje pomoči Kosovu in kadrovska
destabilizacija gospodarstva in družbenih dejavnosti s splošno
politično čistko poglabljata socialno stisko in s tem ogrožata
ekonomski del programa pomoči Kosovu. Diferenciacije, ki se
godijo med tistimi Albanci, ki so sposobni svoje ekonomske in
socialne interese jasno artikulirati tudi kot nacionalne intere-
se, to so zdravniki, šolniki, znanstveniki, direktorji, poveču-
jejo mednacionalne napetosti. Sodni proces proti Vllasiju in
tovarišem kaže svoja politična rebra vsej jugoslovanski, evropski
in svetovni javnosti. Po mojem mnenju spodbuja energijo upora
zoper socializem državne partije in partijske države. Trmoglavo
onemogočajo nadaljnje javno izražanje vsake druge, razen uradno
nakazane resnice in proglašajo za kontrarevolucionarje in
razbijalce jugoslovanske teritorialne integritete tiste, ki se
samo zavzemajo za drugačno albansko avtonomijo znotraj
Jugoslavije, podžiga albanske skrajneže in resnične separatiste.
Po univerzalnih merilih demokracije je po volitvah na Kosovu in v
Srbiji mogoče resno dvomiti v legitimnost političnega vodstvo
Kosova in vodstvo Srbije na Kosovu.

Povsod v Jugoslaviji pa so se reforme že začele z
različnimi in z velikimi notranjimi protislovji. Če nam je to
prav ali ne, je v toku pravi nacionalni preporod, in to za vsak
narod in narodnost v Jugoslaviji. Na razpotju med industrijsko in
postindustrijsko civilizacijo so si vsi jugoslovanski narodi
prisiljeni iskati novo nacionalno identiteto, pa tudi nov model
medsebojnega sožitja in sodelovanja v skupni državi in pri tem
povsod nastajajo radikalna nacionalistična krila. Dramatičen
vzpon velikosrbskega unitarizma, in ne smemo zanikati, da ga je
sprožilo tudi marsikaj neracionalnega v ustavni ureditvi iz leta
1974, povečuje občutke ogroženosti ne samo Albancev, ampak tudi
Hrvatov in Slovencev, Črnogorcev in Makedoncev. Izbruhi šovini-
stičnih skrajnosti teh narodov pa povratno vplivajo na Srbe, ker
se kot najštevilčnejši, a vendar ne večinski narod v Jugoslaviji
tudi oni počutijo in tudi vse bolj reagirajo kot ogrožen narod.
Tako se razvija kolektivna paranoja, v kateri smo vsi vse bolj
prisiljeni, da se pustimo ideološko vpoklicati v zoperstavljanje
politične vojske ogroženih Srbov, Slovencev, Albancev, Hrvatov
itd. in vse bolj smo preplavljeni s klavrnim občutkom, da smo
izdani sami proti vsem. Na vse nas tudi močno vplivajo dogajanja
v vzhodni Evropi, kjer se kažejo nove možnosti demokracije v
socializmu, pa tudi nove poti iz mednacionalnih konfliktov, v
katerih se kuha npr. SZ. Kažejo se tudi nove poti za razreševanje
nemškega vprašanja. Če s tega vidika presojam dopolnitve jugo-
slovanskega programa za Kosovo, ima ta po mojem mnenju temeljno
pomanjkljivost v tem, da ne izhaja iz dovolj jasne analize
dejanskega stanja ne na Kosovu, ne v Jugoslaviji, ne v svetu, ki
se je spremenil.

Temeljni problem ni več popraviti včerajšnje krivice,
storjene nealbancem na Kosovu, temeljni problem je obnoviti
mednacionalno zaupanje, mir in sožitje na Kosovu. V programu pa
ni niti enega stvarnega predloga, ki bi meril na take cilje.

Kje so znamenja dobre volje s strani srbske večine do
albanske manjšine?

Kje je usmeritev, ki namesto diskvalifikacije drugače
mislečih ponuja odgovor enakopravnih, soočanje med vsemi, ki
razmišljajo o rešitvi kosovskega vozla v okviru Socialistične
federativne republike Jugoslavije.

Kje so prizadevanja za podpiranje vzpostavljanja pravne
države na Kosovu tudi z upoštevanjem tradicionalnih značilnosti
"civilnih družb vseh narodov in narodnosti na Kosovu:" besede, ki
jo poznajo Albanci, "čojstvo", ki ga poznajo Črnogorci
tradicionalnega spoštovanja sosedske solidarnosti pri srbskem
narodu.

Vse to so lahko pomembna sredstva za pomirjanje pregre-
tih mednacionalnih strasti.

Kje je tudi hladna objektivnost, s katero bi priznali,
da sprte nacionalne strani na Kosovu ne more pomiriti izredno
stanje niti represija, ampak specifično strukturiranje jugoslo-
vanske arbitražne komisije, v katerih pa ne bi smeli sodelovati
pripadniki nobenega od narodov v sporu na Kosovu. V predlaganem
programu je veliko zloveščih napovedi, da obstaja namera ponoviti
stare napake, nihanja kolonizacije in dekolonizacije Kosova, ki
so jo vedno najdražje plačevali prizadeti ljudje, tudi kolonisti
na Kosovu.

Iz istih razlogov nasprotujem tudi prenagljenemu in
užaljenemu sprejemanju kakršnihkoli enostranskih potez tudi z
naše strani, pa naj se predlogi za tako ravnanje nanašajo na našo
udeležbo v združenem odredu milice ali pa na odpovedovanje
ekonomske pomoči na Kosovu. Po mojem mnenju moramo vedno premi-
sliti, koga in kaj bi navsezadnje take poteze najbolj prizadele.
Če bi s tem zmanjšali možnosti za nastajanje pravne države, za
ekonomski razvoj, za mir in mednacionalno sožitje na Kosovu in v
Jugoslaviji, potem takšnih enostranskih potez ne smemo sprejema-
ti .

Še o eni stvari, ki nam ne bi smela uiti. Skrbnemu
analitiku jugoslovanskih razmer ne more uiti, da že nekaj mesecev
v Jugoslaviji, z velikimi težavami sicer, a vendarle pospešeno
nastaja politično soglasje o bistvenih potezah našega novega
socializma. Obča barva tega socializma pa je demokracija. Ekono-
mska učinkovitost, nacionalna enakopravnost v Jugoslaviji in
približevanje Evropi so njena posledica. Ni težko razpoznati, da
je podžiganje nacionalnih paranoj preračunano na nadomeščanje
demokracije s kosovizacijo Jugoslavije.

Vsiljeni miting 1. decembra v Ljubljani je samo eden od
poskusov v tej seriji in takoj, ko prepoznamo njegov glavni
namen, je tudi jasneje, kaj nam je storiti. Predvsem brez panike
in brez čustvenih izbruhov, kajti samo tako je mogoče preprečiti,
da se ne bo dosegel osnovni namen tega mitinga, ustvarjanje
izrednih razmer v naši republiki. Storiti moramo torej vse, da
zvezna in republiške vlade na tak izziv odreagirajo na način
pravne države in terjati odgovornost vseh tistih, ki tako ne bi
ravnali. Če tega cilja ne moremo v celoti doseči že sedaj, zaradi
znanega razmerja sil v Jugoslaviji in ne povsod, v vseh
republikah in pokrajinah in ne na zvezni ravni, pa to prav
gotovo lahko storimo v Sloveniji. To praktično pomeni: jasno
pokazati prevladujočo politično voljo v Sloveniji do mitinga inob tem ne izgubiti živcev ob izražanju drugačnih, manjšinskih
mnenj.

Pristojni organi so po mojem mnenju pripravljeni in
sposobni opraviti svoje delo, kot se v pravni državi spodobi, mi
občani pa ne smemo storiti ničesar, s čimer bi delo teh organov
oteževali.

Z dostojanstvenim zadržanjem moramo onemogočiti
provokacije. Eno je jasno prav gotovo že sedaj: v državi se
moramo vsakega ravnanja, v katerem bi demokratičnim ljudem na
Kosovu, v Srbiji, v Črni gori in drugje po Jugoslaviji otežili,
da se z nami v bodoče še bolj trdno povežejo v prizadevanjih za
demokracijo, za ekonomski napredek in nacionalno sožitje in
enakopravnost v Jugoslaviji. Hvala.

**PREDSEDNIK MIRAN POTRČ:** Besedo ima Popovič Anica,
družbena pravobranilka samoupravljanja Slovenije. Pripravi naj se
Rous Vinko.

**ANICA POPOVIČ:** Spoštovano predsedstvo, cenjeni delega-
ti, dovolite mi, da v kratkem opozorim na en delček v predloženem
jugoslovanskem programu o nudenju pomoči na Kosovu, v zvezi z
vračanjem tistih, ki so se izselili pod pritiskom. Hočem podpreti
ugotovitve uvodničarja, pa tudi ugotovitve delegatov, ki so
diskutirali pred menoj, ki so imeli pripombe na neustreznost
predloženih sprememb in dopolnitev jugoslovanskega programa
ukrepov in aktivnosti za zaustavljanje izseljevanja Srbov in
Črnogorcev s Kosova. Konkretno pripombo imam k točki 21., kjer je
predvidena pomoč, ki naj jo zagotavljajo na Kosovu družbeni
pravobranilci vseh republik, družbeni pravobranilec avtonomne
pokrajine Kosova in Vojvodine. Mi smo že v letih 1987, 1988 in
1989 to pomoč na Kosovu nudili. Nudili smo pomoč v šestih
občinah, in sicer občinskim družbenim pravobranilcem
samoupravljanja. Tako je 11 pravobranilcev iz Slovenije
sodelovalo in delovalo v občinah Prizren, Suva reka, Dragoš,
Gnilane, Kosovska kamenica in Vitina. Cilj nudenja strokovne
pomoči je bilo svetovanje pri organiziranju institucije
družbenega pravobranilca kot takega, ter izmenjava izkušenj. Gre
za načine in metode učinkovitega dela. Gre tudi za ugotavljanje
usklajenosti samoupravnih splošnih aktov s pozitivno zakonodajo
in uresničevanje programa ukrepov in aktivnosti za zaustavitev
izseljevanja Srbov in Črnogorcev s Kosova in programa za vrnitev
izseljenih.

Družbeni pravobranilci samoupravljanja iz drugih
republik in avtonomne pokrajine Vojvodine pa so nudili strokovno
pomoč v drugih občinah v tej isti pokrajini, tako da je bila
le-ta nudena in dana vsem občinam v preteklih treh letih. Na
podlagi poročil o nudenju strokovne pomoči in rezultatov te
pomoči v teh časovnih obdobjih pa ugotavlja družbeni pravobra-
nilec samoupravljanja republike Slovenije naslednje:

1. Institucija družbenega pravobranilca samoupravljanja
je v navedenih občinah v organizacijskem in kadrovskem pogledu
usposobljena za opravljanje in izvrševanje svoje funkcije, saj
imajo vsi nosilci funkcije visoko izobrazbo pravne smeri, z
večletnimi delovnimi izkušnjami. Pri tem pa se srečujejo s

problemi materialne narave, ki so posledica splošnega ekonomskega
položaja v pokrajini. Za organizacijske, kadrovske in druge
pogoje pri nemotenem izvrševanju funkcije družbenega pravobrani-
lca samoupravljanja pa so v tej družbenopolitični skupnosti
pristojne in odgovorne skupščine občin v SAP Kosovo pa tudi
Skupščina Socialistične republike Srbije.

1. Glede na strokovno usposobljenost pravobranilcev in
njihovo dosedanje delo je mogoče zaključevati, da imajo na
razpolago že izdelane vzorce za ukrepanje in vlaganje pravnih
sredstev v zvezi z usklajevanjem samoupravnih splošnih aktov z
novo zakonodajo ter tudi v zvezi z uresničevanjem programa o
Kosovu.
2. Sprejeta dopolnila k Ustavi SR Srbije zavezujejo
srbske republiške institucije, da delujejo in nadzirajo delovanje
institucij v tej pokrajini. S tem je razširjena odgovornost
družbenega pravobranilca samoupravljanja SR Srbije nad vso
republiko, torej tudi za področje SAP Kosovo.
3. Predlog sprememb in dopolnitev jugoslovanskega
programa o Kosovu v 21. točki predvideva, da bi tudi drugi
republiški družbeni pravobranilci samoupravljanja "zagotavljali
ustavnost in zakonitost tako, da bodo sprejemali ukrepe in pravna
sredstva v okviru neposredne dejavnosti". Taka formulacija
pooblastil za družbene pravobranilce samoupravljanja iz drugih
republik in občin je nesprejemljiva. Po zakonu ne moremo tako
delovati na Kosovu. Ta pooblastila imajo družbeni pravobranilci
samoupravljanja na področju družbenopolitičnih skupnosti na
Kosovu, ki so jih izvolile. Glede na to lahko na področju AP
Kosovo ukrepajo in zagotavljajo ustavnost in zakonitost v okviru
funkcije samo občinski družbeni pravobranilci samoupravljanja,
pokrajinski ter družbeni pravobranilec samoupravljanja republike
Srbije in zvezni družbeni pravobranilec. Na podlagi vsega
povedanega ocenjujemo, da obveznost nadaljnjega sodelovanja
družbenih pravobranilcev samoupravljanja iz drugih republik pri
izvrševanju navedenega programa iz 21. točke ni več nujna, zato
predlagamo, da se črtajo kot nosilci republiški pravobranilci
samoupravljanja, razen pravobranilca republike Srbije.

Po drugi strani pa se tudi vprašajmo, kako se počuti
pravobranilec iz Slovenije, ki nudi strokovno pomoč v času, ko
partijska konferenca na Kosovu ocenjuje, da smo Slovenci separa-
tisti in nacionalisti in podobno.

Danes je delegat vzpostavil tudi problem stroškov
organiziranja mitinga v Ljubljani. V zvezi s stroški prihoda teh
nepovabljenih gostov predlagam:

Zveznemu družbenemu pravobranilcu samoupravljanja,
družbenemu pravobranilcu samoupravljanja republike Srbije in SAP
Kosova ter tudi SAP Vojvodine predlagamo, da pri organizatorjih
mitinga raziščejo, iz katerih sredstev se ti stroški krijejo
oziroma kdo jih bo nosil.

Glede na informacijo v sredstvih obveščanja, kako vsak
zainteresirani dobi vozovnico za posebni vlak, utemeljeno sumimo,
da se za ta primer nenamensko, nezakonito in predvsem ekonomsko
nesmotrno uporabljajo družbena sredstva. Ce bodo navedeni
pravobranilci to, kar sumimo, tudi ugotovili, potem zahtevamo, da
isti pravobranilci tudi ukrepajo, da se prizadejana škoda nadružbeni lastnini povrne ter da se odpravijo posledice nezakoni-
tega in nesmotrnega trošenja družbene lastnine, hkrati pa zahte-
vamo, da o tem obvestijo javnost. Hvala lepa.

**PREDSEDNIK MIRAN POTRČ:** Besedo ima Vinko Rous, delegat
občine Gornja Radgona.

**VINKO ROUS:** Najprej o poročilu o jugoslovanskem progra-
mu za Kosovo. Predlagam v imenu celotnega Pomurja:

1. da ustrezni organi izdelajo v SDK ali drugih
ustreznih organih, potrjeni finančni prikaz razporeditev
sredstev, ki jih je SR Slovenija dajala za Kosovo. Dokler
Skupščina SRS ne dobi takih podatkov se naj ustavi pokrivanje
obveznosti s strani Slovenije.
2. Enako zahtevamo informacijo, iz katerega vira se
financirajo stroški, ki bodo nastali z mitingom.
3. Odločno podpiramo zahtevo, da se slovenski miličniki
takoj vrnejo domov.

Glede mitinga imamo v občini Gornja Radgona naslednje
stališče:

1. V naši občini smo si in si bomo občani ustvarjali
resnico le sami preko vseh virov informacij iz sredstev javnega
obveščanja. Zato ne pristajamo na nobeno enostransko vsiljevanje
resnice. Še posebej ne na nekulturen in provokativen način.
2. Občani Gornje Radgone so znani kot gostoljubni
ljudje in odprtih src. Gostoljubnost bomo vedno izkazovali
vsakemu, ki prihaja v naše domove s poštenimi, dobrimi, kulturni-
mi in odkritimi nameni.
3. Vsaka pobuda, ki presega nezmožnosti gostoljubja,
predvsem pa prisrčnega in kulturnega razgovora, je
nesprejemljiva.
4. V tem SV delu Slovenije želimo živeti svobodno,
zdravo, prijetno in človeka vredno življenje, ki ga bomo lahko
ustvarili le z delom in ustvarjanjem nove vrednosti.
5. Zavedamo se posledic takega vsiljevanja resnice in
dokazov, zato miting zavračamo, ker ne vodi k strpnemu reševanju
mednacionalnih odnosov.

S takimi stališči po dogovoru preko skupin delegatov se
strinjajo in jih podpirajo tudi občani in delovni ljudje občin
Murska Sobota, Lendava in Ljutomer. Hvala lepa.

**PREDSEDNIK MIRAN POTRČ:** Besedo ima Silvo Fatur, delegat
Skupnosti obalnih občin.

**SILVO FATUR:** Spoštovano predsedstvo, spoštovana
skupščina! Rad bi predvsem, da ta pridevnik "spoštovani" ne bi
izzvenel samo v smislu bontona, ampak da bi mu dali polno
vsebino, kajti z njim hočem posredovati občutje iz baze, ki ga
le-ta goji do svojega suverenega parlamenta; zato, spoštovana
skupščina, v nadaljevanju posredujem mnenje Skupščine skupnosti
obalnih občin, ki ga je le-ta sprejela na svoji seji v petek
prejšnji teden, se pravi 24. novembra, v zvezi z načrtovanim
decembrskim pohodom v Ljubljano.

Tale prvodecembrski pohod mi pomorski Slovenci razumemo
še na poseben način. Za nas ima posebno konotacijo, bolj kot za
druge Slovence verjetno, ker nas spominja na znani, danes že
vemo, zloglasni in zlovešči fašistični pohod na Rim, kmalu po
prvi svetovni vojni.

Skupščina skupnosti obalnih občin je na svoji seji 23.
novembra sprejela naslednji protest.

Z obžalovanjem ugotavljamo, da so se odbor in tisti, ki
mu bodo sledili na miting, odločili za nepravi način komunicira-
nja z drugim okoljem, z drugim narodom, z drugimi svobodnimi in
suverenimi ljudmi. Prepričani smo, da sporočanje lastnih resnic
na takšen način ni pravo in zagotovo ne bo prispevalo k boljšemu
medsebojnemu razumevanju in še najmanj k strpnejšemu sodelovanju
in reševanju tragične problematike Kosova. Poudariti želimo, da
ne sprejmemo ultimatov in pogojev, ki nam jih želijo vsiliti. Ni
nas strah topoumnih groženj, za svobodo za lastno kulturo in
suverenost je v teh krajih tekla kri že 1921 leta. Za vse tiste,
ki morda tega ne veste: tole leto 1921 pomeni slavni maržganski
upor zoper fašistično nasilje v slovenski Istri.

In še zadnji odstavek sporočila Skupnosti obalnih
občin.

Na suverenost, ki jo sedaj živimo, smo ponosni in si je
ne bomo pustili ujeti, zato se v duhu samoupravne socialistične
demokracije, ki si jo želimo v vsej Jugoslaviji, v imenu svobode
in pravice do lastnega mnenja pridružujemo prizadevanjem, da do
mitinga v Ljubljani ne pride in da se ga nadomesti z drugimi,
legalnimi in kulturnimi metodami medsebojne komunikacije, tako
kot bi to moralo biti že samo po sebi zagotovljeno z obstoječim
ustavnim sistemom, pa ni, in dokler ne bo, ne bo rešitve. Hvala.

**PREDSEDNIK MIRAN POTRČ:** Besedo ima Škrinjar Marinka,
delegatka 4. okoliša s področja obrti, Celje. Pripravi naj se
Kaplja Mirko.

**MARINKA ŠKRINJAR:** Tovariš predsednik, tovarišice in
tovariši delegati! Glede na vse, kar je bilo danes tu povedano,
podpiram, zato bo moja pobuda silno kratka.

S tega mesta pozivam vse jugoslovanske žene in apeli-
ram, da ne dovolimo, da bi naši otroci še naprej umirali na
Kosovu zaradi zgrešene oziroma napačno vodene politike. Podpiramo
vse tiste, ki so pri vsej različnosti vsaj to. Naj prevlada razum
in pristopimo končno k dialogu, ki nam kljub različnosti prinese
mir in sožitje. Hvala lepa.

**PREDSEDNIK MIRAN POTRČ:** Hvala. Besedo ima tovariš
Kaplja Mirko, delegat občine Litija. Pripravi naj se Lenarčič
Marjan.

**MIRKO KAPLJA:** Tovariš predsednik, spoštovani zbor!
Kratek bom. Sprejemam uvodno besedo podpredsednika Jožeta Kneza
in sem za to, kar tudi zahtevajo delovno ljudje in občani naše
občine, da skupščina v skladu z Ustavo Socialistične republike
Slovenije zagotovi red in mir ter suverenost naše republike.

Glede predloga sprememb in dopolnitev jugoslovanskega
programa ukrepov se strinjam s prehodniki oziroma predgovorniki.

Miting. Pred 29. novembrom smo, rojstnim dnevom repu-
blike, s katerim je neminovno povezan zbor odposlancev slovenske-
ga naroda v Kočevju. In tam je bilo rečeno: "Ves slovenski narod
bo v novi Jugoslaviji predstavljal federalno enoto, v kateri bo
sam svoj gospodar." Tako je tam pribil tovariš Edvard Kardelj.

Tovariš predsednik, 14. septembra letošnjega leta smo
se skupaj s predsednikom Skupščine SRS zbrali predsedniki občin-
skih skupščin iz Slovenije. Tedaj smo prejeli geslo, ki smo ga
zapisali v središču Slovenije: "Živimo in gospodarimo na svoji
zemlji." Prisiljeni smo, da v tem kratkem času že drugič z
dejanji pritrjujemo oziroma branimo to resnico. Branimo
suverenost slovenskega naroda. Danes beremo v časopisih o nekem
strahu, češ da nas je zajel ob napovedanem mitingu. Saj to je
smešno. Strahu, kadar branimo svojo suverenost, ni. Je
vznemirjenost. Ta vznemirjenost pa krepi našo odločnost.
Prijatelje smo vedno sprejemali s soljo in kruhom; s tistimi, ki
doslej niso hoteli upoštevati naše suverenosti, smo se znali
trdno in odločno brez strahu "pogovoriti" na način, ki je bil
lasten suverenemu narodu. Iz tega tudi sporočilo naših zborov
občinske skupščine, Družbenopolitičnega zbora in Zbora krajevnih
skupnosti, ki je zadolžil delegate, da to tudi prenesemo v to
skupščino in sicer, da zahtevamo, naj pristojni državni organi
preprečijo žalitve slovenskega naroda in njegovega vodstva, ter
tudi kakršnihkoli shajanj Srbov in Črnogorcev s Kosova in drugih
krajev v Ljubljani. Pristojni državni organi naj preprečijo
prihod v Socialistično republiko Slovenijo vsem, ki grozijo z
nemiri in rušenjem pravnega reda. Če tega ne morejo, naj se
izvede akcija aktiviranja narodne in civilne zaščite.

In na koncu tudi pri nas podpiramo zahtevo za odpoklic
naših fantov miličnikov s Kosova. Hvala lepa.

(Aplavz.)

**PREDSEDNIK MIRAN POTRČ:** Hvala lepa. Besedo ima Lenarčič
Marjan, delegat Zveze združenj borcev v Družbenopolitičnem zboru.
Pripravi naj se Borut Plavšak.

**MARJAN LENARČIČ:** Tovariš predsednik, tovarišice in
tovariši delegati!

V celoti podpiram uvodne misli tovariša podpredsednika
Jožeta Kneza o aktualnih družbenoekonomskih in političnih razme-
rah v Socialistični avtonomni pokrajini Kosovo. Izraža namreč
bistvo stališč in mnenj, ki so se oblikovala tudi v organizacijah
in v vodstvu borčevske organizacije. Menili smo, da diagnoza in
terapija ter usmeritve programa o Kosovu niso pravilne. Stanje na
Kosovu se namreč v zadnjem letu, tako kot je bilo rečeno v uvodni
besedi, očitno slabša. Na letni skupščini naše organizacije smo
najodločneje obsodili že znane dolgotrajne napade na Slovenijo,
njeno vodstvo in ves slovenski narod. Obsodili smo podtikanje, da
v sevornozahodnem delu Jugoslavije, predvsem na Hrvaškem in v
Sloveniji, podpiramo separatizem in iredentizem, kontrarevolucijo
na Kosovu in podobne klevetve. Takšne obtožbe smo zavrnili in
odločno zahtevali, da pristojni organi v republiki in v

federaciji odločno ukrepajo in na podlagi ustave in zakonitih
pooblastil zavarujejo ozemeljsko integriteto, suverenost in
interese slovenskega naroda in ljudi, ki tu žive, da se prepreči
vsiljeni miting 1. decembra v Ljubljani, ki bo imel škodljive
posledice. Naša stališča so bila objavljena v sredstvih javnega
obveščanja, zato jih nimam namena podrobneje razlagati.

Smo proti izvajanju, kakor tudi proti političnim proce-
som kot je proces proti Vllasiju. Vsiljeni miting v Ljubljani
ocenjujemo kot nevaren politični presedan z vednostjo srbskega
državljana in političnega vodstva, ki nima nobene zveze z
demokracijo, civilno in pravno državo, kajti to je tipična
provokacija in nesramno izsiljevanje s ciljem izražanja
proti-birokratske in proti-foteljaške revolucije. Tudi zvezni
državni organi Predsedstva SFRJ, Skupščina SFRJ, Zvezni izvršni
svet ter zvezni upravni organi niso ustrezno reagirali na
opozorila iz Slovenije, kot da tiho odobravajo pretnje s krvavim
obračunavanjem oziroma z necivilizacijskimi barbarskimi metodami
s slovenskim narodom in njegovim državnim in političnim vodstvom.

Nasilni miting ne bo zbliževal Ljubljane, Beograda,
Prištine, Titograda, Novega Sada, ampak bo pomenil zeleno luč za
organiziranje takšnih mitingov v drugih sredinah Jugoslavije.

Odbor za varstvo Srbov in Črnogorcev iz Kosovega polja,
ki je neformalen in nelegitimen, je po spremembi ustave
Socialistične republike Srbije klofuta tej republiki, saj je s
sprejemom amandmajev k njihovi ustavi le-ta dobila vse suverene
pristojnosti za urejanje odnosov v tej republiki in odgovornosti
za uveljavitev civilne in pravne družbe.

Smo za legalne in kulturne komunikacije med Socialisti-
čnimi republikami in avtonomnima pokrajinama ter njihovimi
legitimnimi institucijami.

Soglašamo s ponovno obravnavo teme o uresničevanju
jugoslovanskega programa o Kosovu v naši skupščini, ker v tem
vidimo:

* iskanje poti, kako čimprej najti skupna izhodišča in
platformo za trajnejše rešitve, temelječe na strokovnih analizah,
ne na emocijah in etikiranju z notranjimi sovražniki, separati-
zmi, iredentizmi, kontrarevolucijo in podobnim;
* kako prispevati k odpravi izrednega stanja in repre-
sije in tako imenovane "diferenciacije" ter prispevati k zmanjše-
vanju napetosti, zagotoviti varnost prebivalstva vseh narodov in
narodnosti, ki tam žive z uvedbo civilne in pravne države.

Ob tem smo v naši organizaciji menili, da bi veljalo
oceniti tudi mednarodne aspekte in značaj razmer na Kosovu,
reakcije v Evropski skupnosti, v Mednarodnem monetarnem fondu, v
Pariškem klubu in drugih mednarodnih institucijah, na katere se
Jugoslavija obrača za finančno pomoč. Takšne razmere kot vladajo
na Kosovu, prav gotovo ne bodo prispevale k ugodnemu odnosu do
prošenj Jugoslavije za pridobitev finančne ali druge pomoči.

K ostritvi mednacionalnih konfrontacij in tako imeno-
vane medijske vojne po našem mnenju prispevajo in podžigajo tudi
škodljiva pisanja v delu slovenskega tiska, zlasti v Mladini, ki
je v zadnjem času dvakrat zapored razburila jugoslovansko javnost
z objavo žaljive in za nas nesprejemljive karikature tov. Josipa
Broza Tita in z osmrtnico Slobodana Miloševiča. To ni slučajno,

ampak je rezultat dolgotrajnejšega popustljivega odnosa do osebne
in skupne odgovornosti avtorjev takšnih prispevkov, kot tudi
uredništva in izdajateljskih svetov. V Zvezi združenj borcev NOV
Slovenije smo tak način obveščanja javnosti ostro obsodili ne le
v Mladini, ampak menimo, da bi morali z istimi merili nastopati
in ugotavljati osebno in skupno odgovornost v vseh sredstvih
javnega obveščanja.

Na koncu sporočam, da tudi v Zvezi združenj podpiramo
pobude, ki smo jih slišali tudi danes v skupščinski razpravi o
odpovedi kontingenta slovenskih miličnikov s Kosova. Podpiramo
tudi pobude za odpravo izrednega stanja na Kosovu, saj to stanje
močno vpliva na visoko rast inflacije, kajti stroški se vzpenjajo
v desettisoče milijard dinarjev.

Nadalje soglašamo s pobudniki, da je treba sistem
pomoči nerazvitim takoj spremeniti in ohraniti le strogo namenski
del prispevkov socialističnih republik in socialističnih avtono-
mnih pokrajin, ki bo pod neposrednim nadzorom dajalcev takšne
pomoči. Pričakujemo, da bo naša skupščina danes sprejela konkre-
tne ukrepe za preprečitev provokacij 1. decembra v Ljubljani.
Hvala.

(Aplavz.)

**PREDSEDNIK MIRAN POTRČ:** Hvala lepa. Besedo ima tovariš
Borut Plavšak, delegat Skupščine občine Ljubljana-Center. Pripra-
vi naj se Mauricio Olenik.

**BORUT PLAVŠAK:** Spoštovani tovariš predsednik, drage
delegatke in dragi delegati! Kot delegat in domoljub sem upal, da
se bo, preden bom prišel do besede, javil k besedi tudi predsta-
vnik Predsedstva naše republike, ne samo zato, ker sem zastavil
delegatsko vprašanje, ampak zaradi resnosti situacije. Seveda se
to ni zgodilo in na to seveda kot delegati ne moremo vplivati.
Tovariši, zdi se mi, da smo vse besede, ki so na voljo v slove-
nskem besedišču, že uporabili o situaciji, ki nam preti. Zdaj
bomo morali (delegati pred mano so poskrbeli za čisto konkretne
predloge) preiti k dejanjem. Odštevanje se je že začelo. 25 ur do
napovedanega mitinga tukaj pred skupščinsko palačo je samo še čas
in nobenega dvoma ni, da bodo naši sodržavljani Srbi, Črnogorci

1. decembra pripotovali v Ljubljano, glavno mesto heroj, glavno
mesto suverene republike Slovenije. Mi lahko sami sebi dajemo
korajžo, da smo po pravni liniji vse storili. Odločba za to po
zakonu pooblaščenega Mestnega sekretariata za notranje zadeve je
znana, mi smo prejšnjo sredo (mnogi med nami seveda smo bili
isti) še enkrat potrdili, da je vendarle treba tisto odločbo
izpolniti. Tole lepo zveni, ni pa najbolj produktivno, ker se mi
zdi, da je če smo pravna država, skratka te odločbe državnih
organov tudi brez intervencije skupščine treba izpolnjevati.
Predlagam, da danes tega ne ponavljamo še enkrat. Gre za prepoved
zagroženega mitinga. Predlagam pa, da nekaj storimo. Ne verbalno,
ampak konkretno. Seveda, dobili smo tudi osnutek stališč, ki naj
bi jih naša skupščina danes sprejela, datiran je s petkom 24.
novembra in trdim, da se je po poteku do danes, do ponedeljka,
toliko stvari dogodilo, da vsaj kar se tiče zadnjega dela, ki
dotika zagroženi miting v Ljubljani, mislim, trdim, da ni

popolnoma uporabni tekst za naše sklepe. Seveda ni moja namera še
dodatno verbalno dramatizirati situacijo, kljub temu, da je vsaj
za delovne ljudi in občane občine Ljubljana Center stvar tik pred
zdajci in da njihova zaskrbljenost seveda ni samo akademske
narave, ampak je to fizični strah. In mislim, da smo s
tribalističnimi izroditvami, da bomo vendarle storili vse za
zaščito, se pravi osebno varnost ljudi in premoženje teh ljudi,
ki so ga zelo težko nekako ustvarili v gospodarsko ne najbolj
ugodnih trenutkih in seveda s tem nismo dovolj storili, da bi ta
skrb, strah v središču Ljubljane ponehal.

V teh sklepih je vse lepo rečeno, in to ponavljamo že
nekajkrat, da bomo storili vse, da bomo zagotovili suverenost SR
Slovenije. Sprašujem retorično, kaj bomo storili, da bomo temu
kos. Očitno pa je, da tisti, ki prihajajo, mislim napovedano,
ampak nezaželeno in nepovabljeno. Njihova intenca je jasna, se
pravi, saj ne prihaja sem kalit javni red in mir. Ampak oni
prihajajo sem in bi to prav gotovo uspelo, ne da bi grobo pohodi-
li legitimno pravno odločbo, o kateri že nekaj časa razpravljamo,
in smo tudi v sredo, ampak da bi osmešili slovensko nacionalno
državo, ki se zanaša, da izda neko odločbo in potem se nič ne
zgodi. Če smem z zgodovinsko metaforo postreči, ker je to loci-
rano na 1. december, za nas Slovence 1. december pomeni tisti
datum, ki se je potem izoblikoval in da smo se kar naenkrat
zbudili v Dravski banovini z vsemi posledicami, ki so iz tega
sledile. Zdaj nas ne želim plašiti s tem, ampak zato sem nekako
posegel v zgodovinsko metaforo. Ni nobenega dvoma, da bodo naši
državljani, pripadniki milice te republike Slovenije, vse
storili, kar je v njihovi človeški moči. Ni dvoma. To so do zdaj
vedno storili in kljub temu, da so to mladi fantje. Povprečna
starost miličnikov iz občine, iz katere jaz prihajam, je 23 let.
Zanašati pa se, da samo preko policijskega pendreka razrešiti
tako virulentno vprašanje, ki ni vprašanje samo tega mesta, te
republike, ampak vprašanje integritete jugoslovanske države, bi
bilo po mojem osebnem mnenju malce neodgovorno. Torej, prav
gotovo je, da po 1. decembru 1989 Jugoslavija ne bo več ista kot
je danes. Tako ali drugače. Zdaj pa, ker smo na tem izrednem
zasedanju, mi kot skupščina k sreči, da ne rečem žal, svoje
odgovornosti ne moremo delegirati na nikogar drugega. Mi smo
slovenski parlament oziroma parlament suverene slovenske
republike, in tisto, kar bomo mi danes storili, tisto bo seveda
imelo neko pravno veljavo, ker vse ostalo je pa stvar, kot smo že
rekli nekajkrat, dejansko akademskega disputa.

Predlagam čisto na koncu, da preoblikujemo osnutek
sklepov na 6. strani tega teksta na način, ki bo zavezujoč
recimo, kar tukaj piše: "Tak miting bi še bolj poslabšal med nami
odnose." Mislim, da ta miting ne bo, ne da bi, da bo itn. in še
ko govorimo o teh sklepih o ukrepih za zagotovitev suverenosti SR
Slovenije predlagam, da smo tukaj do kraja določni, nekateri
predlogi so bili dani že tukaj. Ce tega ne bomo storili, bomo
ponovno s to bravuro o suverenosti SR Slovenije izpadli kot
papirnati tiger. Hvala lepa.

**PREDSEDNIK MIRAN POTRČ:** Besedo ima Olenik Mauricijo,
delegat ZSMS v Družbenopolitičnem zboru. Pripravi naj se Zoran
Thaler.

**MAURICIO OLENIK:** Tovarišice in tovariši! Danes je bilo
že toliko rečenega in tudi utemeljeno, da so izredne razmere na
Kosovu poslabšale sam položaj pokrajin in da pravzaprav onemogo-
čajo izvajanje sprejetega jugoslovanskega programa na Kosovu.

Izredno stanje, takrat ko se je uvajalo, se še ni
vedelo ali je to izredno ali je posebno, je bilo uvedeno na
osnovi ocene o kontrarevoluciji, ki naj bi se dogajala na Kosovu
in utemeljeno z obstojem nekega štabnega dokumenta kot revoluci-
je, na katerega se je skliceval takratni član predsedstva tov.
Lazar Mojsov.

Zato mislim, da lahko danes popolnoma nedvoumno kot dva
prva predpogoja za nadaljevanje izvajanja jugoslovanskega
programa o Kosovu za sprejem njegovih dopolnitev slovenska
skupščina zahteva:

1. Preverbo sprejete ocene kontrarevolucije na Kosovu v
jugoslovanski skupščini in
2. ukinitev, in to takoj, izrednih razmer na Kosovu. To
v osnutku stališč sklepov, ki smo jih dobili na klop, na žalost
ni predpisano.

Kot tretji predpogoj: podpiram predloge tovariša Cirila
Baškoviča, ker mi je pravzaprav vzel iz ust, ker sem želel o
istem nekaj tudi sam reči, namreč o tem, da mora Kosovo čimprej
postati ozemlje z zveznim upravljanjem. Namreč, če je program
pomoči jugoslovanski, mora biti tudi odgovornost jugoslovanska,
kar pomeni spremembo ustavnega položaja Kosova in pristojnosti
Srbije. Edino na takšen način sem pripravljen kot delegat glaso-
vati za obstoj jugoslovanskega programa o Kosovu, drugače nimam
moči, da nadzorujem njegovo upravljanje in izvajanje. To moramo
zahtevati že danes, ker bo jutri že prepozno, razmere bodo v
Srbiji in na Kosovu takrat še bolj ostre in mislim, da ne moremo
odlagati z dnevom, ko lahko takšno spremembo ustavnega položaja
Kosova zahtevamo.

Pri oceni potez, ki jih moramo danes in sedaj potegniti
ali povleči glede stanja na Kosovu, pa moramo predvsem izhajati
iz tega, da ne bi naše neukrepanje, ali mlačno ukrepanje razumeli
kot podporo sedanji politiki na Kosovu. Zato z vsem srcem podpi-
ram odpoklic miličnikov, in to takojšen odpoklic miličnikov s
Kosova, ki jih je tudi zahteval 13. kongres ZSMS v Portorožu.
Sicer predlagam, da se ustrezno dopolni in zaostri formulacija v
osnutku stališč slovenske skupščine ter da skupščina takoj sproži
ustrezne postopke.

Ravno tako mislim, da so upravičene vse zahteve, ki so
bile danes podane, da mora denar, ki je namenjen za pomoč razvoju
Kosova iz zveznega fonda za nerazvite, iti v financiranje razvoja
in ne financiranju vsak dan večje represije. Zato mislim, da
lahko kot skupščina zahtevamo točen vpogled, za kaj so bila
sredstva namenjena in da zahtevamo prekinitev namembnosti teh
sredstev za financiranje državne represije.

Ravno tako mislim, da danes ocenimo obnašanje Skupščine
Srbije in Skupščine Kosova, ki sta s svojo neudeležbo onemogočilioziroma otežkočili našo današnjo razpravo. Vsaj po njihovo že
vidim njihove naslove v časopisih, da danes razpravljamo o Kosovu
na čuden način. Sami so se odpovedali udeležbi na današnji seji.
Jaz mislim, da to lahko ocenimo kot politični kiks, ali kot
nesprejemljivo in nemodro.

Glede samega mitinga pa mislim, da lahko ravno tako na
osnovi razprav, ki so bile danes iznešene zahtevamo oziroma
predlagamo oceno Predsedstva SFRJ kot indirektno podpiranje
mitingarje. Ob tem pa seveda podpiram pokončno držo tovariša
Drnovška, predsednika Predsedstva SFRJ.

Mislim, da danes ni bilo jasno izrečeno, kaj z mitinga-
rji narediti. Iz ocene uvodnega referata tovariša Jožeta Kneza o
terorizmu, o nasilnem ogrožanju ustavne ureditve lahko mislim, da
Skupščina Slovenije nedvomno zahteva preprečitev vstopa mitinga-
rjev v Slovenijo.

Mislim, da lahko zadolžimo naše organe in zvezne
organe, da ukrepajo v tej smeri, če ne bom imel grenak priokus 1.
decembra, da lahko kdorkoli pride v mojo domovino rovariti po
svoje. Hvala lepa.

(Aplavz.)

**PREDSEDNIK MIRAN POTRČ:** Hvala lepa. Besedo ima Zoran
Thaler, delegat Družbenopolitičnega zbora iz ZSMS. Pripravi naj
se tovariš Aleks Zori.

**ZORAN THALER:** Hvala, tovariš predsednik. Spoštovana
skupščina. Strinjam se z večino besed, ki so bile danes tukaj
izgovorjene in zato jih ne bi ponavljal. Iz precej razprav
govorcev je velo prepričanje, da bomo danes tukaj slišali od
najodgovornejših predstavnikov organov, ki skrbijo za ozemeljsko
celovitost in suverenost Slovenije, kako bodo ozemeljsko celovi-
tost in suverenost ter ustavni sistem zaščiteni 1. decembra. Zato
predlagam, da pozovemo predstavnika iz Predsedstva in iz
Republiškega sekretariata za notranje zadeve, morda pa tudi
Republiškega štaba teritorialne obrambe, da nam podajo poročilo,
kako pripravljajo obrambo Slovenije.

Po 229. členu Ustave SR Slovenije, ki govori o varova-
nju neodvisnosti, suverenosti, teritorialne neokrnjenosti in z
ustavo določene ureditve, mislim, da so nam to dolžni podati. Ne
najdem izrazov, kako bi opisal to, kar se pričakuje ob 1. dece-
mbru: ali je to vojna ali je vojna napoved: ali je to napad na
Slovenijo iz sosednje bratske jugoslovanske republike ali je to
izvoz revolucije. Ne vem, kateri izraz je pravi; vsi pa v zadnjih
dneh spoznavamo, da je Slovenija prepuščena sama sebi. Seveda pa
smo se že naučili, da nimamo na koga računati.

V osnutku sklepnih stališč je omenjena 1. točka 30.
amandmaja k Ustavi SFRJ. Naj vas samo spomnim, da so ravno na
včerajšnji dan, lansko leto, bili ti amandmaji objavljeni v
Uradnem listu SFRJ. 1. točka govori tudi naslednje: "Odločitve,
listine in drugi posamični akti, ki jih izdajo državni organi in
pooblaščene organizacije, veljajo enako na celotnem območju
Socialistične federativne republike Jugoslavije."

Očitno je, da se ta določba jugoslovanske ustave glede
odločbe Mestnega sekretariata za notranje zadeve Ljubljane v
ostalih republikah ne uresničuje.

Zato mislim, da moramo terjati zakonsko odgovornost
predvsem srbskih državnih organov o prepovedi mitinga, saj kot
smo že ugotovili, ti sklepi veljajo za vso državo. Iz tega jaz
osebno izpeljujem sklep, da srbski politični organi stojijo za
mitingaši, saj se tudi iz njihovih nastopov v zadnjem času jasno
vidi, da jih nekateri podpirajo posredno, drugi pa kar neposredno
ter jih spodbujajo pri njihovem mitingaštvu.

Sedaj ne poznam odgovora ob tem dejstvu; mislim pa, da
bi bilo treba sprožiti ukrepe za zakonsko ugotavljanje njihove
odgovornosti. Glede (kasneje bi podal še par predlogov, ki bi po
mojem sodila v zaključna stališča, ugotovitve in sklepe) varno-
stnih ukrepov se pridružujem tistim, ki menijo, da je miting
potrebno preprečiti in mitingaše ustaviti že na meji, saj gre za
organiziran sovražni napad na slovensko državo in njeno ustavno
ureditev. Se pravi, ustaviti jih je potrebno z vsemi razpoložlji-
vimi sredstvi, ki so na voljo slovenski državi. Predlagam tudi
politične ukrepe, kajti sam osebno nočem biti v bodočem niirembe-
rškem procesu v Jugoslaviji na zatožni klopi. Predlagam, da se
danes sprejme skupščinski sklep, ki bo zahteval takojšnji prihod
slovenskih miličnikov s Kosova domov, in to po sklepu najvišjega
organa oblasti v Sloveniji, Skupščine Slovenije. Konec koncev jih
rabimo za obrambo slovenske suverenosti tukaj; in zdaj gre za
mnogo več, gre za simbolni izraz slovenske suverenosti. Ti
miličniki so tista simbolna točka, ki odloča ali je Slovenija
sposobna zagotoviti, da bodo njeni miličniki branili suverenost
te republike, ne pa da pomenijo drobiž v igri drugih na Kosovu.

Glede gospodarstva: treba je podati jasen signal; če se
pritiski, kot sem jih prej ugotovil, tudi s strani uradnih
organov iz tako imenovanih bratskih republik ne nehajo, bo
Slovenija sistematično odgovorna z gospodarskimi ukrepi. Najprej
se bo odrekla plačevanju deleža za Srbijo v okviru programa za
nerazvite, a ne smemo biti naivni, odkar obstaja nova srbska
ustava, gre delež skozi Srbijo.

Naslednja zadeva v srednjeročnem obdobju dela te
skupščine bi morala biti resna razprava o položaju nacije,
slovenske nacije v jugoslovanski federaciji in na osnovi sklepov
te razprave bi morala Slovenija izvesti potrebne ukrepe. Prav
tako bi morala skupščina obvestiti mednarodne institucije in
javnost o položaju v Jugoslaviji in naših stališčih v zvezi s tem
položajem.

Kar se tiče legitimnosti naše oblasti (in to govorim
predvsem tistim, ki jo mislijo zamenjati s pohodništvom in
mitingaštvom), bodo državljani Slovenije bodo svojo oblast
oziroma vodstvo, kot se popularno temu reče, volili na
spomladanskih svobodnih, neposrednih in tajnih volitvah in si
demokratično izbrali predstavnike in oblast do naslednjih
volitev. Legitimnost take oblasti pa bo seveda vse kaj drugega
kot pa legitimnost tistih, ki se s populistično manipulacijo
množic, popolno kontrolo medijev, teroriziranjem in s fizičnim
odstranjevanjem drugače mislečih držijo na oblasti, zato mislim,
da si moramo na koncu reči odkrito to, kar v bistvu vsi čutimo invsi vemo. V Jugoslaviji gre v tem spopadu, ki se koncentrira na
1. december, za spopad svobode in demokracije na eni strani,
proti zatiranju vseh narodov in ljudi, populističnem
totalitarizmu in boljševističnem oblastništvu, ki ga pospešeno
pobira po celotni vzhodni Evropi. Hvala lepa. (Aplavz.)

**PREDSEDNIK MIRAN POTRČ:** Se opravičujem, nisem prej
uspel prebrati imena delegatov, zdaj sem dešifriral, to je
tovariš Ivan Atelšek, delegat občine Titovo Velenje, pripravi naj
se Franc Trepše.

**IVAN ATELŠEK:** Spoštovani tovariš predsednik, spoštovani
delegati in delegatke! Prihajam iz okolja, kjer živi mnogo ljudi
iz drugih republik. Živimo v sožitju. Tudi moj sosed je iz Bosne,
doma pa govorijo slovensko, če je potrebno, če kaj ne razume,
tudi v njihovem jeziku. Ne bodo nas sprli s takimi mitingi, ker
to je njihov interes, pa še tu sprejo nas v Sloveniji. Na začetku
to.

Kar se tiče programa. Ta program je neka, ne vem kako
bi temu rekel, prvič je polno iredentizma, šovinizma, nacionali-
zma. Zakaj ne bi vseboval delo pridnih ljudi, omenjal pridne
ljudi, poštene ljudi, nikjer ni omenjen noben pošten, pa ne glede
ali je to Albanec ali je to Srb ali je to Hrvat, ali je to
Slovenec. Imamo taka fonetična imena, ki jih damo vsakomur "v" za
klobuk, če je treba. Program mislim, da se ne more izpeljati tak,
kakršen je zaradi enega največjega razloga, pa tudi rešpektiram
velik problem Kosova, predvsem ekonomskega. Se večji problem pa
je nacional-socialistična politika Srbije, ki bo sprla vse v
Jugoslaviji, vse ki še želi kaj povedati, pošteno živeti, želi to
streti. Mislim, da je to eden največjih problemov, ki nam teži
srca, posebej pa tu, kjer mislimo in hočemo živeti pošteno, tako,
kot je treba.

1. december, je že bilo rečeno, glede samega izvajanja
programa morajo biti ljudje prvi za to, da ga sprovajajo.
Razpoloženja ljudi ni, pa naj bodo Slovenci ali mešana družba. Ni
mogoče izpeljevati programov, kadar ni razpoloženja ljudi,
delavcev, ki delajo in okolja za tisto podjetje, v katerem ti
ljudje živijo. Lahko damo še toliko denarja, pa takšne
tehnologije, pa ne vem kakšne programe, dokler takega razpolože-
nja ni. Bil sem dolgo v gospodarstvu in vem, kje je občutljiv naš
človek, vem, kje je občutljiva njegova ustvarjalnost, delno
motivacija. Ni samo osebni dohodek, motivacija je tudi firma,
uspeh te firme, motivacija je tudi okolje, v katerem živi,
motivacija je ponos na slovenski narod, na slovensko zemljo, na
Jugoslavijo in tako naprej, ne pa kar naprej, če nekdo nekomu
očita vse mogoče stvari, razen tiste, da naj bi človek zaslužil
kot je človek. Jaz se strinjam, da imamo povsod takšne, ki bi
radi škodili samemu sebi oziroma temu narodu ali pa tej
Jugoslaviji. Prihod, jaz ne vem kako bi rekel, prijateljev
sigurno ne, prej sovražnikov 1. decembra nas spominja na že en
usoden dan stare Jugoslavije; zdaj se kažejo novi usodni dnevi.

Osebno razmišljam, da bi bilo skoraj najbolje razobesi-
ti črno zastavo. Ne vem, čudno se počutim, resno vam odkrito
povem, da nekdo pride tisoč kilometrov daleč, ki, kot govorijo,živi v strašnem siromaštvu, delati nam red, kajti na Kosovu ga je
potrebno. Tam je potrebno sožitje. Mi smo sožitje vedno podpirali
in ga bomo tudi podpirali. Preveč stane takšno igranje, ki ga
plačuje vsa Jugoslavija. Zamislite si, kako bi bilo, da vsi
bojkotiramo, da začnejo naši delavci bojkotirati, da ne bodo
delali? Ja čakajte, oprostite, komu na ljubo? Tistemu, ki te
tepe, zmeraj gledaš, da škoduješ. Takih stvari, sem prepričan, ne
moremo dovoljevati, niti tako lansirati v družbo, vendar če vse
to tako prihaja plus to, da ta jugoslovanska politična scena ni
niti malo primerna za angažiranje ljudi, bolje je vsakega zatolči
v svojem kotu, vsakega napraviti tihega, da sam pri sebi
razmišlja o svoji usodi, ne pa o skupni usodi.

Vprašal bi še in mislim, da bi bilo potrebno k temu
poročilu dodati, koliko nas stanejo stroški te okupacije na
Kosovu. Prosim, ali ne bi bilo bolj idealno, da bi mi ta denar
resnično, tako kot mnogo delegatov misli, porabili za šolanje
ljudi, za odprtost teh krajev v Kosovu, pa ne samo na Kosovu,
tudi mi imamo siromašne kraje v Sloveniji. K sreči si pomagamo
zelo hitro in mislim, da je prav, da tudi ta skupščina tako hitro
sprejema, kadar imamo elementarne nesreče. Vidi se, koliko
Slovenci kljub temu, da nimamo ne vem koliko denarja, prispevamo
čisto prostovoljno za odpravljanje raznih nesreč. Mislim, da
tudi v drugih krajih Jugoslavije ni lahko, da bi na takšen
neenostaven način trošili denar. Ljubljani in njeni predsednici
in vam delagatom nič ne zavidamo stanja tega prihoda, zato
verjemite, da stojimo z vami in vas podpiramo, ne glede na to na
katerem koncu smo te naše lepe Slovenije. Hvala lepa.

**PREDSEDNIK MIRAN POTRČ:** Besedo ima Franc Trebše,
delegat Zbora združenega dela iz Velenja. Pripravi naj se Sergej
Pelhan.

**FRANC TREBŠE:** Spoštovani predsednik, delegatke in
delegati! V celoti podpiram današnje razprave, ki so že veliko
povedale o tej problematiki, tako da je zelo težko smiselno še
kaj dodati; prav tako predlagana stališča in pa sklepe medzboro-
vske skupine delegatov. Jugoslovanski program ukrepov (celega
naslova ne bom čital, vemo, za kaj gre) med drugim v 17. točki in
še na mnogih mestih govori o enakem sodnem varstvu, enakopravno-
sti državljanov in podobnem, vendar, kdor je pazljivo prebral
kako zakonodajalec oziroma, kako si predstavljamo v Jugoslaviji,
vsaj nekateri, realizacijo teh ukrepov, lahko ugotovi, da uzakon-
jamo še enkrat dve vrsti pravic prebivalcev na Kosovu, da predla-
gani ukrepi, takšni kot so pri večinskem prebivalstvu Kosova,
sigurno ne vodijo k umirjanju, k neki argumentirani dolgoročni
spravi in ureditvi razmer. Mislim pa, da vsak ukrep, ki bi ga
morali speljati in ga načrtujemo, mora imeti za končni cilj, da v
tej pokrajini ljudi spravi, da začnejo normalno živeti, se ne
čutiti več ogrožene in da se čutijo varne ter, da predvsem
začnejo mirno delati, ustvarjati ter v nekem doglednem času tudi
omogočijo normalno življenje sebi, svojim družinam in naslednjim
generacijam; zato takšne realizacije in takšnih predlogov kot jih
vsebuje ta dokument, v celoti normalno ne moremo podpirati.

Ko sem pred dnevi čital, kaj obtožnica očita Azemu
Vllasiju in drugim obtoženim v političnem sodnem procesu v Titovi
Mitroviči, se mi je ob razmišljanju o napovedanem mitingu, ki nam
ga ponujajo, utrnila primerjava, da večina očitanih aktivnosti in
dejanj obtožnice velja predvsem za namere organizatorjev mitinga
1. decembra v Ljubljani, ki pa jih tako v njihovem okolju, repu-
bliki Srbiji in na zveznem nivoju, uradna politika in oblast, če
tako rečem, ne obsoja ali poskuša njihove razmere preprečiti.

Torej imamo že ves čas dva različna metra za iste
stvari. Zagovorniki veljavne ustave so se in se že diferencirajo
v posameznih republikah, zavedne mladoletnike zapirajo za parole,
za katere, oziroma katerih posledic ali pa realnosti težine se
sami niti ne zavedajo, sočasno pa politično najodgovornejšemu
možu v neki republiki dovoljujejo oziroma dajejo ovacije za
grožnje, ki imajo zame povsem enako težo. Približno tako je
rekel; vsi se spomnimo "ali bo republika po moji volji in po
mojih merilih, ali pa je ne bo". To je rekel takrat ob še velja-
vni ustavi tako tiste republike, kot pokrajine oziroma zveze, kar
je tudi seveda dosegel. No, sedaj izgleda, da posegajo temu, da
bi po takšnem načelu bila urejena tudi federacija.

Tudi današnja neudeležba predstavnikov SR Srbije in
ostalih vabljenih kaže na nepripravljenost za dialog in argumen-
tirano borbo mnenj, zato s prednapeteži, ki jih ti vodijo iz
zakulisja, ne sprejemamo dialoga in zahtevamo od Skupščine,
Izvršnega sveta naše skupščine ter vseh odgovornih, da v skladu z
zakonodajo preprečijo grožnje našim ljudem in vodstvu.

No, to zadnje, vodstvo mislim, da v tem trenutku ne bi
bilo potrebno posebej reči, ker je tako del nas kot še mogoče
nikoli ni bilo. Žal tega v nekaterih drugih republikah ni moč
dojeti, oziroma tega nočejo razumeti ali pa tudi niso zmožne
dojeti; vendar od mitinga in preprečevanja tistih, ki so gluhi za
argumente drugih, mislim, da ni kaj pričakovati in da se moramo
temu tudi z vsemi zakonitimi ukrepi in z našim dostojanstvom
upreti. Hvala.

**PREDSEDNIK MIRAN POTRČ:** Besedo ima Sergej Pelhan,
Kulturna skupnost Slovenije.

**SERGIJ PELHAN:** Tovariš predsednik, spoštovani delegati!
Želim vas seznaniti z izjavo, ki smo jo prejeli pred pol ure
potekajoči seji Skupščine Kulturne skupnosti Slovenije.

Ker je ena temeljnih funkcij kulture navezovanje
kulturnih in vseh drugih stikov med ljudmi in še posebej med
narodi, sprejemamo kulturni delavci, zbrani na razširjeni seji
zbora izvajalcev Kulturne skupnosti Slovenija dne 27.11.1989
naslednjo izjavi:

Napovedani miting tako imenovanega združenja za
povratek Srbov in Črnogorcev na Kosovo in Metohijo 1. decembra
1989 v Ljubljani je nesporno vsiljen miting in kot tak pomeni
pritisk na slovensko suverenost. Ker je v temelju vsake
suverenosti kultura, ocenjujemo, da pomeni tovrsten miting tudi
ogrožanje dragocenih kulturnih vezi, ki so stoletja nastajale in
se potrjevale med slovenskim ter srbskim in črnogorskim narodom.
Delegati skupščine Kulturne skupnosti Slovenije smo prepričani,da je ta miting tudi velika manipulacija z nacionalnimi čustvi in
odnosi v vsej naši domovini.

Ne gre samo za barbarizme kot so žuganje z orožjem in
krvjo, z odvažanjem slovenskih tovarn, z odstavljanjem slovenskih
tovarn, z odstavljanjem slovenske države in politike ali z
nasilnim poenotenjem države, gre za daljnosežno nekulturo, za
nasilje, ki je vanje vgrajeno kot bistvena osnova.

Zgodovina ima z nasiljem najslabše izkušnje, še posebej
pa jih imajo z njimi Slovenci, seveda tudi nima več skupnega z
resničnim bratstvom, demokracijo in kulturo. Zato slovenski
kulturni delavci napovedani miting zavračamo kot idejo, metodo in
dejanje, predvsem pa ves kontekst, ki ga spremlja in posledice,
ki so slehernemu normalno poštenemu in moralno mislečemu človeku
vnaprej več kot razvidne. Zaradi te globoke nekulturnosti napove-
danega mitinga razglašamo slovenski kulturni delavci na dan 1.
decembra od 7. do 17. ure protestni kulturni molk. Obenem
pozivamo vse delavce v drugih naložbenih dejavnostih in gospodar-
stvu ter Zvezo sindikatov Slovenije, da se nam na svoj način
pridružijo z organiziranjem generalnega protestnega štrajka. Prav
tako pozivamo vse stanovske organizacije, Zveze društev, poslovne
in druge sodelavce zunaj meja SR Slovenije in Socialicstične
federativne republike Jugoslavije, da na primeren, javen način 1.
decembra 1989 podprejo naša stališča. Delegati zbora izvajalcev
Skupščine Kulturne skupnosti Slovenije. Hvala.

**PREDSEDNIK MIRAN POTRČ:** Tovarišice in tovariši, lista
delovnemu predsedstvu prijavljenih razpravijalcev je zaključena.
Sprašujem, ali se želi še kdo prijaviti k razpravi? Besedo ima
Friderik Ucman, delegat iz Maribora.

**FRIDERIK UCMAN:** Tovariš predsednik, tovarišice in
tovariši delegati! Državljani Slovenije moramo storiti vse, da
bosta nenasilje in ljubezen močnejša od nasilja in sovraštva.
Prihajam iz Maribora, lepega mesta pod zelenim Pohorjem. Pri nas
še živi spomin na legendarno bitko Pohorskega bataljona. Niso se
ustrašili 10 in večkratno močnejšega sovražnika. Borili so se do
zadnjega diha. S svojih zgledom so nas zadolžili. Borili so se za
lepše in boljše, svobodno življenje. Takšnega želimo živeti sedaj
tudi mi.

Pripadam generaciji, ki je bila vzornik in učitelj
tovariša Tita. Nikoli ne bom pozabil njegovih ničkolikokrat
izgovorjenih besed, "tujega nočemo, svojega ne damo". Živim in
delam z ljudmi iz vseh republik in pokrajin Jugoslavije. Smo
dobri sodelavci in prijatelji. Ne dovolimo, da bi kdorkoli netil
sovraštvo med nami. Vsak po svojih močeh bomo prispevali, da bomo
delali še bolje in več, tako poskušali priti iz krize, ki smo ji
priča. Svoje vodstvo smo si izbrali sami in ga bomo tudi zamenja-
li sami. Sedaj smo z njim zadovoljni, mu zaupamo in ga tudi
podpiramo. Spomnim se besed in svečane zaobljube, ki sem jo
izrekel pred mnogimi leti, da bom branil svojo domovino in dal
zanjo tudi življenje, če bo potrebno. To sem tudi podpisal in če
bo potrebno, bom izrekel in podpisal še enkrat. Hvala lepa.

(Aplavz.)

**PREDSEDNIK MIRAN POTRČ:** Hvala lepa. Sprašujem, če se
želi še kdo prijaviti k besedi? Prosim vas, če lahko oddate
pismene prijave. Besedo ima Božo Kovač, delegat v Zveznem zboru
Skupščine SFRJ.

**BOŽO KOVAČ:** Na današnji seji bi moral v imenu Komisije
za jugoslovanski program pri zvezni skupščini nastopiti
predsednik Branko Kostič. Je zadržan in je prosil mene, da ga
zastopam. Ker sem hkrati tudi član Odbora za notranjo politiko,
bi vas rad spomnil, da je zvezna skupščina 1. marca sicer pri-
trdila uvedbi posebnih ukrepov na Kosovu, vendar je ravno na
predlog delegatov iz SR Slovenije tudi sklenila, da bo skupščina
nadzorovala, kako se uporabljajo posebni ukrepi na Kosovu. Ker
sem ves čas sodeloval pri spremljanju poteka izrednega stanja na
Kosovu, vam lahko povem, da skupščina ni bila usposobljena, da bi
spremljala izredne ukrepe in da smo dobivali zgolj policijske
informacije, ki so govorile o dogajanju na tem ozkovarnostnem
področju. Zato je tudi delovna skupina Odbora za notranjo poli-
tiko bila pred kratkim na Kosovu, da si na kraju samem ogleda,
kako učinkujejo posebni ukrepi. Bil sem v tej skupini in moj vtis
je tudi na osnovi izbranih podatkov, da v nekaterih elementih
država deluje na Kosovu bolje kot prej, več je pravnega reda. Žal
pa se v tej prvi fazi uveljavljanja pravnega reda na Kosovu to
vse preveč vidi skozi število kaznovanih za prekrške, skozi
število obtoženih pred sodiščem za kazniva dejanja in skozi
kaznovane. Kar se pa drugih aspektov razmer na Kosovu tiče, bi
vam rad povedal, da tam nisem videl ne revolucije in ne kontrare-
volucije, da nisem videl ne socializma in ne samoupravljanja, pač
pa sem videl revščino. Videl sem nek razkroj, videl sem neperspe-
ktivnost, videl nezaposlenost, strah, nezaupanje, spore in seveda
rezultate napačne jugoslovanske politike do Kosova in na Kosovu.
Ravno zaradi takšnih razmer se mi zdi, da je potrebno obnoviti,
spremeniti, dopolniti jugoslovanski program za Kosovo, seveda
tudi z nekaterimi drugačnimi pogledi kot jih je v predlogu za
spremembo pokazal in predlagal Zvezni izvršni svet. Ker bo
sprememba jugoslovanskega programa šla skozi ves postopek, kot je
bil sprejet, bo gotovo še priložnost, da vplivamo na vsebino
spremenjenega programa za Kosovo oziroma za ustavitev
izseljevanja. Pri tem bo potrebno začeti s spremembami že pri
samem uvodu. Današnje razmere na Kosovu kažejo, da je mogoče
ločiti separatizem od nacionalizma, kajti demokracije, ki so se
dogajale v zadnjem času na Kosovu, kažejo, da je demonstrantov
manj, kot jih je bilo lansko jesen in da so celo organizatorji
demonstracij na silo vlekli tudi albanske šolarje v
demonstracije, tako da so morali tudi albanski starši hoditi pred
šolo iskati svoje otroke, da bi jih rešili tako pred
vključevanjem v demonstracije kot tudi pred represijo, ki je
sledila takšnim demonstracijam. Separatistične skupine na Kosovu
nedvomno so, za kar so tudi razlogi, kajti življenje na Kosovu
postaja za vse brezperspektivno in brezupno ob napačni politiki
do Kosova. Zato ni čudno, da obstajajo tam tudi skupine, ki so
pripravljene storiti karkoli, da se izvlečejo iz takega
življenja. Večina Albancev pa je vendarle za mirno sožitje, tako
kot večina Srbov na Kosovu, za skupno perspektivo, pri čemerseveda tudi na Kosovu razsaja nacionalizem, tako kot povsod po
Jugoslaviji. To je pač splošna jugoslovanska bolezen.
Nacionalizem pač ni mogoče zdraviti s pendreki in z represijo,
zato so potrebna politična in ekonomsko-politična sredstva.

Iz takih razlogov mislim, da bi bilo možno tudi v naši
bodoči jugoslovanski politiki do Kosova razmejiti, kaj je separa-
tizem, s katerim se mora povsod po svetu ukvarjati država s
svojim policijskim in vojaškim aparatom; kaj pa je nacionalizem?
In drugo, mislim, da bo potrebno v tem jugoslovanskem programu
precej bolj decidirano povedati, kako bomo uporabljali skupen
jugoslovanski denar, ki je namenjen tudi temu programu. Že v
dosedanjih razpravah v Zvezni skupščini sem opozarjal, da ne bo
dobro, če bo denar, ki je namenjen skozi fond za nerazvite, skozi
dopolnilna sredstva zveznega proračuna Kosovu, namenjen pretežno
Srbom in Črnogorcem na Kosovu. To bi pomenilo postaviti vse druge
prebivalce Kosova v položaj drugorazrednih državljanov, še
predvsem Albance, kar bi v končni posledici pomenilo, da bo tam
še večja eksplozija mentalitete, da bo na koncu prišlo tudi do
državljanske vojne med prvo in drugorazrednimi državljani. Zato
je potrebno najti drugačne oblike zavarovanja manjšin, fizičnih
manjšin na Kosovu, ki nedvomno so ogrožene. Rešitev ni v tem, da
se potem ločuje državljane v prvo in drugo kategorijo. Zelo
pomembno je, da bi bilo na Kosovu čimveč neposrednih skupnih
vlaganj, kajti to so več ali manj uspešna podjetja. Na Kosovu pa
se že kaže neko zelo pomembno spoznanje, namreč v dobroidočih
podjetjih je mednacionalnih sporov bistveno manj kot v slabo
stoječih podjetjih. Žal pa je dobrostoječih podjetij na Kosovu
zelo malo. Ena od najšibkejših točk jugoslovanskega programa za
Kosovo je učinkovitost oziroma neučinkovitost. Ves čas kar delam
v tej komisiji za jugoslovanski program, se zavzemam za to, da bi
zvezna skupščina v soglasju z republiškimi in pokrajinskima
skupščinama imenovala pooblaščenca za jugoslovanski program za
Kosovo. Več razlogov je za to: prvi, da bi imeli informacije o
tem, kaj se je sploh že zgodilo v zvezi z jugoslovanskim progra-
mom. Nihče danes tega natančno ne ve. In drugo, potrebujemo
pooblaščenca za to, da bo nekdo usklajeval vse akcije v Jugosla-
viji zato, da bo prišlo do pozitivne interakcije vseh točk
programa, ki jih je zelo veliko. Danes to ni zagotovljeno. Ena
koordinacija velja na nivoju republike, druga na nivoju federa-
cije, medsebojne povezave pa ni, kar je toliko hujši problem
zato, ker se med sabo čedalje manj slišimo in čedalje manj
razumemo. Hvala lepa.

**PREDSEDNIK MIRAN POTRČ:** Hvala lepa. Besedo ima tovariš
Brane Musar, delegat občine Ljubijana-Bežigrad. Pripravi naj se
tovariš Hrovatin Ciril.

**BRANE MUSAR:** Tovariš predsednik, tovarišice in tovariši
delegati! Jaz ne nameravam ponavljati stališč iz današnje razpra-
ve, ker se pač z veliko večino njih globoko strinjam. Samo
izrazil bi rad na tem mestu mnenje, da bomo najbrž sami delegati
to razpravo težko končali tako, da bi bili naši volivci z našim
današnjim delom zadovoljni. Jaz se bom najbrž z zelo čudnimi
občutki vrnil med ljudi, med svoje soobčane v Ljubljani in na

vprašanje, kaj ste pa danes sklenili v skupščini, odgovoril:
Skupščina SR Slovenije je ponovno izrazila svojo ogorčenost, da
bo v skladu z Ustavo SR Slovenije zagotovila suverenost SR
Slovenije. Mislim, da ponavljam zahtevo že nekaterih delegatov
pred mano, da s takšnim stališčem ne moremo biti zadovoljni. Jaz
moram reči, da sem pričakoval, da bomo razen pismenih komunikacij
s predstavniki izvršne oblasti SR Slovenije pa tudi Zveznega
izvršnega sveta tudi kakšnega slišali, ki bi na to temo govoril.
Mislim, da bi me morda lahko pomirila v nekem smislu zagotovitev
nekoga od eminentnih predstavnikov te oblasti, če bi danes rekel:
"Mi bomo zagotovili red in varnost premoženja in življenj". "Ne,
podvzeli bomo vse ukrepe, da bi to bilo tako."

Mene zanima odgovor na vprašanje, ali je ta slovenska
izvršna oblast sposobna, pripravljena takšno vlogo danes tu nam
dati? In konec koncev to, kar jaz ne pričakujem in ne zahtevam
nobenih operativnih načrtov; meni je jasno, kaj to pomeni, ampak
pričakujem, da bi pa recimo rekel občanom Slovenije, prebivalcem
na tem prostoru od Dobove do Ljubljane, kako jim lahko pomagamo.
Ali je res potrebno ali pa dovolj, da strojevodje štrajkajo? Ali
se bomo vsak po svoje, v svojih delovnih, življenjskih sredinah
odločali, kaj in kako naj naredimo. Konec koncev, ali lahko po
vseh teh sklepih v Beogradu pričakujemo sploh kakšno pomoč od
državnih organov v Jugoslaviji, ki so seveda, to nam je že jasno,
dolžni izpolnjevati zakonite sklepe državnega organa iz Ljublja-
ne. Moram reči, da izjava Tomaža Ertla o svobodi gibanja zahteva
nekakšno dopolnilo. Nihče od nas ali pa vsi mi smo daleč od tega,
da bi postavljali pod vprašaj svobodo gibanja. Samo tisti, ki se
z vlakom ali avtobusom pripelje, za katerega je utemeljeno možno
sumiti, da se pelje na miting, ki je zakonito prepovedan, temu ne
bomo omejevali svobodo gibanja, temu bomo preprečili, da pravza-
prav z udeležbo in s takšnim mitingom ruši to Jugoslavijo. Jaz
osebno se strinjam s tistim, kar je bilo v sobotnem Delu napisano
o demokraciji, da demokracija je svoboda, samo demokracija so
tudi pendreki, kadar je treba to svobodo braniti. Predlagam
torej, če nismo morda v situaciji, da na današnji seji, na tem
zasedanju zbora, slišimo predstavnike slovenske izvršilne obla-
sti, kaj nameravajo storiti in koliko so sposobni narediti, da
jih potem v teh naših sklepih zavežemo, da to storijo danes ali
pa najkasneje jutri. Hvala.

(Aplavz.)

**PREDSEDNIK MIRAN POTRČ:** Hvala. Predno dam besedo
tovarišu Hrovatinu, samo to pojasnilo, da ne bi bilo v zvezi s to
razpravo, ki ni bila prva, jaz sem pa te zahteve že registriral,
še več. V tem času, ko mi razpravljamo, razpravlja tudi vrsta
najodgovornejših teles v Sloveniji. Delegati boste z vsemi
konkretnimi sklepi in stališči na tej seji obveščeni. Mi v tem
delu imamo razpravo in sprejemamo predloge in pobude. Sklepali se
bodo tudi konkretni predlogi, kaj je vsebina naših odločitev. Jaz
razumem, da so zahteve upravičene, ampak da ne bi bilo zdaj pa
več zahtev, ali bo ali ne predstavnik Izvršnega sveta prišel in
delegatom sporočil, kaj je njihova odločitev. Ne zamerite, samo
zdi se mi koristno, da ne bi iz tega razloga imeli še več takšnihzahtev, ker ta je že registrirana in vi boste vse informacije
dobili.

Besedo ima tovariš Ciril Hrovatin, delegat občine
Vrhnika.

**CIRIL HROVATIN:** Spoštovano predsedstvo, spoštovane
delegatke in delegati! Jaz bom zelo kratek, ker smo o teh zadevah
že preveč govorili. Jaz bi rekel, da se da ta program
klasificirati samo z enim stavkom: "To je program z dolgim
nazivom in majhnimi učinki." Razen tega pa so te dopolnitve, ki
jih sedaj predlagajo, zelo licemerne, to je samo še ena
kvalifikacija, ki je danes ni bilo. Licemerne pač v tem smislu,
da ti medli odstavki, ki so tiskani z velikimi črkami sicer
govorijo o enakopravnosti občanov pri uveljavljanju določenih
pravic, ne pa kako priti do nekih konkretnih akcij. Povsod piše,
da imajo prednost občani in državljani, ki niso albanske
narodnosti. Jaz mislim, da takšnega programa res ne rabimo.

Razen tega bi rekel, da je tukaj ena globalna napaka.
Jaz ne bom še enkrat govoril tega dolgega naslova, ampak mislim,
da bi mi morali iti v globalni jugoslovanski program za stabili-
zacijo razmer na Kosovu. Če bomo imeli kakšen program, bo moral
imeti tak naslov, ne pa tak kot je sedaj. To samo kaže, kako v
bistvu nekateri v Jugoslaviji stavijo na napačno paradigmo, ko se
govori o reševanju tega vprašanja.

Pa o 1. decembru še to. Nekdo je že poskušal postaviti
še drug aspekt tega datuma. Jaz bi rekel tako, da bi, ko govorimo
o tem mitingu in o tem datumu, lahko rekli, da poskušajo nekateri
obuditi duh stare Jugoslavije oziroma hočejo pričeti s procesom
rekonstrukcije principov stare Jugoslavije, če gremo že tako
daleč.

Kar se tiče pobude, ki jo je imela slovenska kulturna
skupnost, pa rečem tako, da je zelo žalostno, da suverena slove-
nska država mora prisegati in posegati po metodah OF. To bi bilo
vse. Hvala lepa.

(Aplavz.)

**PREDSEDNIK MIRAN POTRČ:** Želi še kdo besedo? (Ne.)

Ugotavljam, da je lista razpravljavcev sklenjena in
zaključujem razpravo.

V teku seje ste dobili odgovor na pismo Izvršnega sveta
Skupščine SR Slovenije Zveznemu izvršnemu svetu, pa tudi pismo
današnjega dneva, ki ga je poslal Izvršni svet Skupščine SR
Slovenije Zveznemu izvršnemu svetu. To samo da registriramo.
Videli ste iz te vsebine, da je stališče Zveznega izvršnega sveta
v zvezi z mitingom drugačno, jasnejše, mnogo bolj konkretno, kot
je bilo stališče Predsedstva SFRJ.

Predno bi dal odmor, bi predlagal naslednje.

Prvo, da se Družbenopolitični zbor takoj sestane v
svoji dvorani, da bi se samo dogovoril o tem, ali bomo po zaklju-
čku zasedanja skupne seje opravili še tudi sejo Družbenopoliti-
čnega zbora, ki je bila najavljena.

Drugo. Prosil bi, da delegati Zbora združenega dela in
Zbora občin ostanete v tej dvorani, kjer bi se na predlog
Izvršnega sveta Skupščine SR Slovenije odločili o tem, aliopravite krajše skupno zasedanje in eventualno razširite dnevni
red zborov. Predsedniki zborov vam bodo to pojasnili in prosim,
da ostanete v dvorani.

In tretje. Predlagam, da skupina delegatov, ki je bila
imenovana ob začetku seje; to so tovariši Milan Lokar, Friderik
Ucman, Tone Vahen iz Zbora združenega dela; Uroš Dular, Jože
Zakonjšek, Ivica Kavčič iz Zbora občin; Sonja Lokar, Miran Potrč,
Zoran Thaler iz Družbenopolitičnega zbora in vodja skupine Jože
Knez, da se takoj sestanemo v sobi 217, da bi se dogovorili za
način dela skupine.

Dajem odmor do 16.00 ure. Boljše, da vam ga dam za dve
uri, ker pol ure bo premalo. Po mojem je boljše, kot da potem
seje ne bo. Če pa želite, lahko rečem, da samo eno uro odmora.

Odmor odrejam do 15.30 ure, ko se spet zberemo na
skupni seji.

(Seja je bila prekinjena ob 14.00 uri in se je nadalje-
vala ob 16.25 uri.)

**PREDSEDNIK MIRAN POTRČ:** Tovarišice in tovarišic!
Nadaljujemo skupno sejo. Pred koncem razprave pod 2. točko
dnevnega reda sem vas obvestil, da bomo v začetku nadaljevanja
skupne seje dobili potrebne informacije od predstavnikov Izvršne-
ga sveta v zvezi z odločitvami, ki so jih danes pristojni organi
v Socialistični republiki Sloveniji sprejemali in jih bodo
predložili naši skupščini. Prosim zato podpredsednika Izvršnega
sveta Skupščine SR Slovenije, tovariša Janeza Bohoriča, da nas
obvesti o sprejetih odločitvah.

**JANEZ BOHORIČ:** Tovarišice in tovariši delegati! Obve-
ščeni ste že bili o **STALIŠČIH** Zveznega izvršnega sveta do **ORGANI-
ZACIJE PREPOVEDANEGA MITINGA V LJUBLJANI,** pa tudi z našim pismom,
s pismom republiškega Izvršnega sveta Zveznemu izvršnemu svetu, v
katerem ga pozivamo, da on, in pa tudi s pozivom ostalim republi-
škim izvršnim svetom zagotovi, da se bo prepoved mitinga spošto-
vala .

Rad bi vas seznanil še o dveh odločitvah, ki sta v času
trajanja dela te skupščine bili sprejeti v republiki.

V prvem odstavku 12. člena zakona o notranjih zadeva v
primeru, če Predsedstvo Socialistične republike Slovenije
ugotovi, da so v določenem območju nastale razmere, zaradi
katerih je hudo kršen javni red, tako da je ogroženo življenje
ljudi ali premoženje večje vrednosti, lahko Izvršni svet
Skupščine Socialistične republike Slovenije sklene, da mora
Republiški sekretar za notranje zadeve sprejeti ustrezne ukrepe
za zagotovitev varnosti. V takem primeru lahko republiški
sekretar z odredbo omeji ali prepove gibanje na določenih
območjih, sestajanje občanov na javnih mestih ali prepove
nastanitve v določenem kraju. Tak ukrep sme trajati, dokler
trajajo razlogi, zaradi katerih je bil sprejet. V drugem odstavku
tega člena Izvršni svet Skupščine SR Slovenije takoj obvesti
Skupščino SR Slovenije o uvedbi takega ukrepa in ji poroča o
njegovem izvajanju.

Predsedstvo Socialistične republike Slovenije je na
današnji seji ugotovilo, da so zaradi nadaljevanja aktivnosti v
SAP Kosovo in nekaterih drugih delih Socialistične federativne
republike Jugoslavije z organizacijo mitinga 1.12.1989 v Ljublja-
ni, ki je bil z odločbo pristojnega organa prepovedan, nastali
pogoji, ko je za zavarovanje javnega reda, življenj ljudi in
premoženja potrebno sprejeti ukrepe po prvem odstavku 12. člena
zakona o notranjih zadevah in o tem obvestilo Izvršni svet
Skupščine SR Slovenije. V skladu s to ugotovitvijo Predsedstva
Socialistične republike Slovenije je Izvršni svet Skupščine SR
Slovenije danes na podlagi prvega odstavka 12. člena zakona o
notranjih zadevah na seji sprejel sklep, s katerim je naložil
republiškemu sekretarju za notranje zadeve, da sprejme potrebne
ukrepe za zagotovitev varnosti. Republiški sekretar lahko odredi
omejitev gibanja ali prepove gibanja na določenih območjih in
sestajanje občanov na javnih mestih, da se prepreči organiziran
prihod na miting in izvedba napovedanega mitinga 1.12.1998 v
Ljubljani, ki je z odločbo pristojnega organa prepovedan.

Na podlagi drugega odstavka 12. člena zakona o notra-
njih zadevah Izvršni svet Skupščine SR Slovenije o tem danes
obvešča Skupščino Socialistične republike Slovenije. Izvršni svet
bo o izvajanju svojega sklepa in ukrepov republiškega sekretarja
za notranje zadeve poročal Skupščini Socialistične republike
Slovenije. O tem, kako bo sekretar podvzel te ukrepe, vas bo pa
obvestil sam.

Na koncu te informacije bi povedal samo še to, da bomo
še danes o takem sklepu Izvršnega sveta obvestili tudi Zvezni
izvršni svet. Hvala lepa.

(Aplavz.)

**PREDSEDNIK MIRAN POTRČ:** Hvala lepa, tovariš Bohorič.
Besedo ima tovariš Martin Ertl, član Izvršnega sveta in republi-
ški sekretar za notranje zadeve. Tovariš Ertl, izvolite!

**TOMAŽ ERTL:** Tovarišice in tovariši, spoštovani delega-
ti! Obveščeni ste bili, da je Izvršni svet 23.11. obravnaval
načrt organov za notranje zadeve, ki ga je pripravil Republiški
sekretariat za notranje zadeve za vzdrževanje javnega reda in
miru ter osebne in premoženjske varnosti ljudi v primeru prihoda
mitingašev v Ljubljano.

Kljub prepovedi mitinga se s pripravami nadaljuje, da
bi miting bil, zato je Izvršni svet obravnaval načrt OZN že
23.11. Moram reči, da je bilo o tem dano poročilo, v katerem je
bilo rečeno, da organi za notranje zadeve zagotavljajo svobodno
gibanje prebivalcev na teritoriju Slovenije. Z današnjimi,
pravkar sporočenimi ukrepi Predsedstva Socialistične republike
Slovenije, Izvršnega sveta, se v tem delu ti ukrepi bistveno
menjajo. Načrt, ki ga imajo organi za notranje zadeve, je izdelan
za celo področje Slovenije in posebej za mesto Ljubljana. Za celo
Slovenijo zato, da bi povsod, kjerkoli bi se skušalo na
kakršenkoli način motiti varnost, red in mir, lahko ustrezno
ukrepali. Zato smo vpoklical del rezervnih miličnikov, ki so
opremljeni in usposobljeni za neposredno vzdrževanje reda in miruali pa lahko polno nadomestijo aktivne miličnike na postajah
milice.

Upam, da mi ne bo treba razlagati konkretnega načrta.
Zagotavljam vam, da bodo ljudje varni in da bosta zagotovljena
red in mir, kjerkoli bi ga kdorkoli hotel rušiti.

Dovolite mi, da pri tem rečem še nekaj besed.

Spoštovane tovarišice, spoštovani tovariši! Nas v
organih za notranje zadeve ni strah mitingašev, strah nas je
dejstva, da plačani pohodniki širijo in poglabljajo strah pred
nasiljem, vsiljeno resnico, nezakonitost, da so državni in
politični organi federacije brez volje in moči, da bi to zausta-
vili. Strah nas je posledic političnega in državnega oportunizma
do ljudi, ki nenehno prilivajo olje na ogenj mednacionalnega
sovraštva v imenu svobode, v imenu demokracije.

Organi za notranje zadeve pričakujemo, da se bo upravi-
čeni srd Slovencev usmeril proti takim hujskačem, ne mitingašem,
med katerimi bo, po naših podatkih, tudi mnogo posameznikov, ki
so prisiljeni priti na ta miting.

Tu je bilo tudi vprašanje o odpoklicu enote milice s
Kosova. Zahteva, da se ta enota vrne, je bila zveznemu sekretarju
že postavljena, jutri je poseben sestanek z zveznim sekretarjem
in sekretarji prizadetih republik in pokrajin, kjer mislimo te
stvari dokončno dogovoriti. Se enkrat, tovariši delegati, naj ne
bo ljudi strah. Nobene potrebe ni. Imate svojo milico, ki bo
storila vse, da boste varni.

(Dolgotrajen aplavz.)

**PREDSEDNIK MIRAN POTRČ:** Tovariš Ertl, hvala lepa.

Prosim še tovariša Jelenca, predsednika Republiškega
komiteja za promet in zveze, da nas obvesti o informacijah, ki
jih ima od Železniškega gospodarstva Ljubljana. Prosim!

**MILAN JELENC:** Tovariš predsednik, tovarišice in tovari-
ši delegati! Glede na razpravo in vprašanje v razpravi s področja
prometa, bi dal sledečo informacijo.

Železniško gospodarstvo Ljubljana je dobilo zahtevek od
ŽTO Novi Sad, ŽTO Beograd, ŽTO Niš in ŽTO Priština za soglasje za
uvedbo posebnih vlakov za prevoz udeležencev na napovedani miting
1.12.1989. ŽTO Novi Sad je poslal zahtevek za en posebni vlak,
ŽTO Beograd za en vlak, ŽTO Niš za en vlak in ŽTO Priština za dva
posebna vlaka, skupaj s prošnjo za brezplačni prevoz, skupaj
torej 5 posebnih vlakov.

Glede na to, da je miting v Ljubljani prepovedan od
pristojnih uradnih organov, je Železniško gospodarstvo Ljubljana
danes sporočila navedenim ŽTO, da posebnih vlakov za prevoz na
miting ne more sprejeti. Brez soglasja ŽG Ljubljana pa posebni
vlaki, namenjeni za Ljubljano, ne smejo biti odpremljeni z
začetnih postaj. S to odločitvijo je ŽG Ljubljana seznanila tudi
ŽTP Zagreb in Skupnost jugoslovanskih železnic. Po zagotovilu
(aplavz) Komiteja za pomorstvo, promet in zveze SR Hrvaške tudi
ŽTP Zagreb ne bo dala soglasja za omenjene posebne vlake.

S to odločitvijo je seznanjen tudi Zvezni sekretariat
za promet in zveze. Hvala lepa.

(Aplavz.)

**PREDSEDNIK MIRAN POTRČ:** Hvala lepa, tovariš Jelenc. Na
podlagi vaših aplavzov računam, da je vaša zahteva in moja
obljuba, da boste vse potrebne informacije dobili glede ravnanja
naših organov, izpolnjena. Ali s tem soglašate?

(Aplavz.)

Potem predlagam, da preidemo k sprejemanju stališč, ki
smo jih pripravili in prosim najprej tovariša Jožeta Kneza, da
vam pojasni spremembe in dopolnitve predlaganih ugotovitev,
stališč in sklepov. Upam, da ne zamerite, ker jih niste dobili
pisno. Menim, da boste uspeli, ker niso tako zelo obsežni,
slediti preko teksta, da bi lahko o ugotovitvah, stališčih in
sklepih odločali.

**JOŽE KNEZ:** Tovarišice in tovariši! Medzborovska skupina
je proučila razpravo in predlaga naslednje spremembe in dopolni-
tve dokumenta. Na strani 2, točka 2, kjer se začenja "Skupščina
SR Slovenije ugotavlja", se spremeni: v prvem odstavku 6 vrstic
za besedico "učinkov", če ste našli, to je na koncu stavka ...
"Srbov in Črnogorcev, uvedba delovne obveznosti ne daje učinkov",
se postavi pika in doda besedilo: "Skupščina SR Slovenije soglaša
s temi navedbami in ugotavlja, da torej izredni ukrepi ne
prispevajo k izboljšanju razmer v pokrajini." Poleg tega v
pokrajini uveljavljene metode kadrovske diferenciacije trgajo
doslej postavljene poslovne, kulturne in druge vezi z drugimi v
Jugoslaviji. Ekonomske in druge oblike pomoči so praktično
onemogočene in povsem neučinkovite."

Nato se naslednji odstavek začne: "Rezultati
novembrskih volitev kažejo" torej tu med "učinki" in "rezultati"
se to vnese. V redu? Lahko gremo naprej?

Na strani 3 se na koncu prvega odstavka za besedama
"večinski narod", to je prvi odstavek, doda novi odstavek, ki se
glasi: "Svojevrstno nasprotje je, da se je po ustavnih spremembah
v SR Srbiji zmanjšala avtonomija v obeh pokrajinah, ostale pa so
jim vse pristojnosti na podlagi ustave SFRJ".

Naslednji odstavek, ki se začenja "poslabšanje razmer",
se spremeni tako, da se začenja: "Na nesprejemljiv način reševa-
nja problemov kaže tudi proces proti Azimu Vllasiju in 14 drugim
soobtoženim". Nadaljnje besedilo, ki se začenja s "poslabšanjem
razmer" se postavi na dva odstavka: Prvi govori samo o procesu in
drugi gotovi o posledicah celote, ne samo o procesu in tako: "Vse
to ima politične in ekonomske posledice v Evropi in zmanjšuje
mednarodni ugled." In potem se nadaljuje.

V naslednjem odstavku istega oziroma stavku istega
odstavka se namesto "med najbolj konzervativne države" vstavi
besedilo "med najbolj dogmatske države."

To je pravzaprav prejšnji odstavek novega odstavka.

Potem je točka 3 na strani 3. Začetek se spremeni in
dopolni tako, da se v celoti glasi: "Skupščina SRS ugotavlja, da
so informacije o položaju na Kosovu enostranske in protislovne,
razlog za to so zaprtost uradnih virov informacij, informacijske
blokade ter nepripravljenost in nemožnost dialoga, etiketiranja
in politično izseljevanje. Dejansko prepoved svobode združevanja
in političnega izražanja Albancem ne odpira vrat v normalenpolitični dialog in vodi v skrajnost. Tako ostaja prikrita
resnica o tem, kakšni so dejanski problemi" in tako dalje.

Stavek, ki je vmes, to je odgovor na ta druga vpraša-
nja, se črta.

Na strani 4 se v zadnjem stavku zadnjega odstavka,
tretja vrstica spodaj, besedilo "če pa je in mislimo", nadomesti
s "ker pa je in mislimo". Torej ne pogojnik, ampak trdilnik.

Na strani 4 se v drugem odstavku v 4. vrsti spodaj,
besede "neodvisna skupina" nadomestijo z besedami "skupina medna-
rodno priznanih jugoslovanskih strokovnjakov". Torej glasi se:
"Skupščina naj ustanovi skupino mednarodno priznanih jugoslova-
nskih strokovnjakov". To je še vedno drugi odstavek arabske
štiri.

Na strani 5, kjer imamo: te meje Predsedstvo SFRJ in
Skupščina SFRJ ocenita prav na podlagi sprejemanja posebnih
ukrepov, se doda besedilo "in jih čimprej odpravita".

Na koncu tega naštevanja, na koncu teh alinei se doda
nova alinea, ki se glasi: "Skupščina SFRJ oceni upravičenost
visokih stroškov za izvajanje izrednih ukrepov."

Na koncu drugega odstavka točke 1 pod II, se doda
besedilo: "dialoga oziroma načina medsebojnega informiranja med
pripadniki jugoslovanskih narodov in narodnosti". Torej cel
odstavek se potem glasi: "Skupščina SR Slovenije odločno in
dokončno odklanja vsiljevanje mitingaštva kot metode prisilnega
dialoga oziroma načina medsebojnega informiranja med pripadniki
jugoslovanskih narodov in narodnosti".

Na strani 6 se v zadnjem odstavku pred točko 2, ki se
glasi "zato je zadolžila pristojne organe itd", tretji odstavek v
drugem delu glasi: "s čimer zavestno kršijo Ustavo SFRJ in nosijo
vso odgovornost za posledice takšnega ravnanja." To se pravi, da
gre za odstavek, ki se začenja: "Drugačno ravnanje bi pomenilo,
da ti organi ne priznajo veljavnost odločanja pristojnega držav-
nega organa na svojem območju, s čimer zavestno kršijo ustavo
Socialistične federativne republike Jugoslavije in nosijo vso
odgovornost za posledice takega ravnanja."

No, potem se pa nadaljuje v besedilu do konca tega
stavka, tako: "Skupščina SRS se je seznanila in soglaša z ugoto-
vitvami Predsedstva SR Slovenije in s sklepom Izvršnega sveta
Skupščine SR Slovenije, ki ga je ta sprejel na današnji seji na
podlagi 1. odstavka 12. člena zakona o notranjih zadevah in s
katerim je naložilo republiškemu sekretarju za notranje zadeve,
sprejme potrebne ukrepe za zagotovitev varnosti. Republiški
sekretar lahko odredi omejitev gibanja, ali prepove gibanje v
določenih območjih in sestajanje občanov na javnih mestih, da se
prepreči organiziran prihod na miting in izvedba napovedanega
mitinga 1.12.1989 v Ljubljani, ki je z odločbo pristojnega organa
prepovedan.

Skupščina poudarja, da je potrebno za uresničevanje teh
ukrepov porabiti vsa razpoložljiva sredstva, vključno z vpoklicem
slovenskih miličnikov s Kosova, če pristojni organi ne bi izpo-
lnili svojih obveznosti. To je to, kar ste prej sprejeli.

Stran 7: v tretji točki se na koncu doda nov stavek, ki
se glasi: "Skupščina SR Slovenije zahteva od pristojnih organov,da preverijo in takoj javno objavijo, iz katerih sredstev se
financira mitingaška dejavnost.

In končno na isti strani se črta drugi odstavek III,
ker bi šlo za ponavljanje že znanih opredelitev SR Slovenije. To
je to, kar smo govorili o zveznem predsedstvu in kar je postalo
netaktno. Hvala.

**PREDSEDNIK MIRAN POTRČ:** Hvala lepa, tovariš Knez.
Sprašujem delegate, ali želijo razpravljati k vsakemu predlogu,
ki ga je tovariš Knez dal ali razpravljamo skupaj o vseh predlo-
gih? Odpiram razpravo. Kdo želi besedo k predlogu sklepov z
dopolnitvami, ki jih je oblikovala medzborovska skupina delega-
tov?

Ne želi nihče besede? Hvala.

Ugotavljam, da je razprava o predlogu ugotovitev,
stališč in sklepov sklenjena in preidemo h glasovanju.

Dovolite mi, da najprej ugotovim prisotnost delegatov v
zboru, ker smo zbrani vsi trije zbori in bomo glasovali s tipka-
mi, da ne bi prišlo do kakršnihkoli nesporazumov. In še to vas
prosim, da je siva tipka za glasovanje.

Prosim, da najprej ugotovimo sklepčnost Zbora Združe-
nega dela! (119 delegatov.) Zbora občin! (49 delegatov.)
Družbenopolitičnega zbora! (28 delegatov.)

Se pravi, vsi zbori so sklepčni: 119, 49 in 28.

Skupaj je navzočih v vseh treh zborih 206 delegatov. Za
sklep je potrebno, da dobimo večino 104 glasov.

Glasujemo skupno, ker je skupna seja.

Prosim, kdor je za predlagane sklepe z dopolnitvami
skupine, da glasuje. (212 delegatov.) Je kdo proti? (Nihče.)
Vzdržan? (Nihče.)

(Aplavz.)

Ugotavljam, da smo soglasno sprejeli predlagane ugoto-
vitve, stališča in sklepe.

**MIRAN POTRČ:** Dovolite mi, da ob tem rečem nekaj stav-
kov. Razmere v Jugoslaviji nas postavljajo pred resne preizkušnje
in terjajo jasne odločitve. Skupščina Socialistične republike
Slovenije se svoji odgovornosti nikoli ni izogibala. Tudi ne, ko
je kljub pritiskom jugoslovanske javnosti 27. septembra letos
sprejela in razglasila amandmaje k Ustavi Socialistične republike
Slovenije. Tudi danes je ravnala v skladu s svojo odgovornostjo.

Skupščina Socialistične republike Slovenije je podprla
odločitev Predsedstva naše republike in Izvršnega sveta Skupšči-
ne, s katerim ta pooblašča, da v skladu z zakonom o notranjih
zadevah sekretar za notranje zadeve sprejme ukrepe, ki bodo
zagotovili, da se prepreči organiziran prihod na miting in
izvedba mitinga. S tem je odgovornost za vsebino te odločitve
prevzela tudi nase.

Če pristojni organi v drugih republikah in pokrajinah
ne bodo spoštovali zakonitih odločitev naših organov in Skupščine
Socialistične republike Slovenije kot najvišjega predstavnika
Slovenije, bodo kršili Ustavo SFRJ. Če ne bodo pripravljeni
sodelovati pri obrambi in spoštovanju te, tudi naše ustave intudi slovenske suverenosti, bomo zagotovili obrambo svoje suvere-
nosti sami. To je naša čvrsta odločitev.

(Aplavz.)

Izrazili smo mnenje, prepričanja in zahteve naših
občanov. Želimo sodelovati pri urejanju razmer na Kosovu, toda ne
po poti, ki ne daje rezultatov, ne po poti, ki ne more biti
prispevek k enakopravnosti vseh, pravni varnosti vseh, in ki ne
more prispevati k dolgoročnim rešitvam. Smo za skupni razgovor o
problemih Kosova in Jugoslavije. To smo izrazili vedno in več-
krat. Tudi z vabilom na današnjo sejo.

Odgovornost za prekinitev enakopravnega dialoga zato
odklanjamo. Ne sprejemamo nobenih diktatov in pogojev za razgo-
vore. Razgovori so mogoči le, če lahko vsak enakopravno pove
svoje mnenje, če posamezna mnenja niso vnaprej obsojena in
politično diskvalificirana. Smo proti nadaljevanju sedanje
politike na Kosovu. Vse ocene kažejo, da ne daje rezultatov in
jih tudi ne more dati. Zato zahtevamo pogoje za strpen razgovor o
programu, s katerim bomo tudi mi soglašali in v katerega bomo
verjeli. Za njega smo se pripravljeni polno angažirati. Pri
politiki, kakršna se vodi sedaj, ne želimo sodelovati in za njo
nismo pripravljeni prevzeti svojega dela odgovornosti.

Zahtevamo od pristojnih zveznih organov, organov v
Socialistični republiki Srbiji in Socialistični avtonomni pokra-
jini Kosovo ter vseh drugih republikah in pokrajinah, da obravna-
vajo naša stališča in prično z argumentirano in demokratično
razpravo o drugačnih izhodiščih programa za Kosovo.

Pričakujemo, da bo v Jugoslaviji prevladal razum in da
bo prenehalo brezumje, ki seje silo in razdor, ki ustvarja pogoje
za destabilizacijo Jugoslavije, ki ogroža mir in varnost občanov,
ki želijo ogroziti suverenost Slovenije.

Kdor v teh razpravah ne ravna v skladu s svojimi
pristojnostmi in pooblastili, ne more računati z našo podporo.

Kdor ni pripravljen preprečiti takih ravnanj, naj ve,
da objektivno dovoljuje taka ravnanja, s tem pa prispeva k
ustvarjanju pogojev za razmere in odnose, ki niso avnojska
Jugoslavija, kakršno si mi želimo in kakršno smo pripravljeni
soustvarjati.

In tako z obrambo nacionalne enakopravnosti vsakega
naroda in narodnosti v Jugoslaviji, z zagotavljanjem njihove
suverenosti, spoštovanjem pravic slehernega človeka in državlja-
na, z demokratično družbo in pravno državo želimo graditi
Socialistično federativno republiko Jugoslavijo.

Praznik 29. november 1989 naj nam bo prilika, da te
usmeritve v Sloveniji utrdimo in zagotovimo.

Dovolite mi, da v našem skupnem imenu, v imenu Skup-
ščine Socialistične republike Slovenije čestitam vsem občanom
Slovenije k Dnevu republike.

(Aplavz.)

Predlagam, da na koncu sprejmemo še sklep, da ugotovi-
tve, stališča in sklepe, kakor smo jih sprejeli, takoj pošljemo
Skupščini SFRJ ter skupščinam avtonomnih pokrajin.

Ali s tem soglašate? (Da.)

Tovarišice in tovariši delegati! Zahvaljujem se za vašo
udeležbo na današnji seji.

Smatram, da vsi štejemo, da bi to naj bil naš prispevek
k skupnemu življenju, ne pa k razdoru.

Zaključujem sejo. Prosim delegate Zbora združenega dela
v tej dvorani in delegate Zbora občin v svoji dvorani samo za pet
minut, da se opravijo uskladitve stališč oziroma odločitev, ki
ste jih sprejemali v zvezi z zakonom o davkih. Hvala lepa.
Zaključujem sejo.

(Skupna seja je bila končana ob 17.00 uri.)